Samsunge ge Faiyjehey aa phonakee "Galaxy Bloom" | Mihaaru\nސެމްސަންގުގެ ފަތްޖެހޭ އާ ފޯނަކީ "ގެލެކްސީ ބްލޫމް"\n13 ޖެނުއަރީ 2020 - 05:53\nދެކުނު ކޮރެއާގެ ކުންފުނިން މިހާރު އަމާޒު ހިފާފައި އޮތީ ފޯލްޑް2ނުވަތަ ފަތްޖެހޭ ފޯނުގެ ދެވަނަ މޮޑެލެއް ނެރޭށެވެ. މިކަމުގެ އިޝާރާތްތަކާއި ކުލަވަރުތަކެއް ހުކުރު ދުވަހު އެމެރިކާގެ ލަސް ވެގަސްގައި ނިންމައިލި މި އަހަރުގެ ކޮންޒިއުމާ އިލެކްޓްރޯނިކްސް ޝޯ (ސީއީއެސް) ގައި ސެމްސަންގުން ވަނީ ސިއްރުވެރި ގޮތަކަށް ދީފަ އެވެ.\nއެގޮތުން ފަތްޖެހޭ ފޯނުގެ އާ މޮޑެލެއް ވިޔަފާރީގެ ބައިވެރިންނާ ހިއްސާކޮށްފައިވާ ކަމަށް ކޮރެއާގެ ބައެއް މީޑިއާތަކުން ބުންޏެވެ. މައިގަނޑު ފީޗާތައް އަދި ސިއްރެއްގެ ގޮތުގައި އޮތް އާ މޮޑެލްގެ ނަމަކީ "ގެލެކްސީ ބްލޫމް" ކަމަށް ވެސް މީޑިއާތަކުން ބުންޏެވެ.\nޓެކް ޚަބަރުތައް ގެނެސްދޭ ބައެއް ނޫސްތަކުން ބުނިގޮތުގައި "ގެލެކްސީ ބްލޫމް" އަކީ އަންހެން ކަސްޓަމަރުންނަށް ހާއްސަ އުފެއްދުމަށް ވާނެ އެވެ. އެގޮތުން މިއީ އަންހެނުން ގެންގުޅޭ މޭކަޕް ސާމާނުގެ ފާޑުވެރިކަން ގެނެސްދޭނެ އުފެއްދުމެއް ކަމަށްވެ އެވެ. އަދި އަންނަ އެޕްރީލް މަހުހެ މި މޮޑެލް ރަސްމީކޮށް ދައްކައިލުމުގެ ފުރުސަތު ވެސް ބޮޑެވެ. ތިން ކުލައެއް އުޅޭނެ އެވެ. އެއީ ހުދާއި ކަޅާއި ދަނބެވެ.\nޚަބަރުތައް ބުނާގޮތުން "ގެލެކްސީ ބްލޫމް" އަކީ ކުރިން ނެރުނު ފަތްޖެހި ފޯނަށް ވުރެ ސައިޒްގެ ގޮތުން ތަންކޮޅެއް ކުޑަ އެއްޗަކަށް ވާނެ އެވެ. އެކަމަކު މިއާ ބެހޭ ގޮތުން ދެކެވޭ އެއްވެސް ވާހަކައަކަށް ސެމްސަގުން ރަސްމީކޮށް އެއްވެސް އެއްޗެއް ނުބުނެ އެވެ.\nބެލެވޭ ގޮތުން މި އަހަރަކީ ކުރިން ސެމްސަންގުން ގެލެކްސީ 11 ނަމުގައި ނެރެން ނިންމާފައިވާ މޮޑެލް ގެލެކްސީ 20 ގެ ނަމުގައި ނެރޭނެ އަހަރެކެވެ. މިދިޔަ އަހަރު ވަނީ ގެލެކްސީ 10 ބާޒާރަށް ނެރެފަ އެވެ.


Ronaldo Ge Landun Juventus Eh Vana Ah - Vaguthu\nރޮނާލްޑޯގެ ލަނޑުން ޔުވެންޓަސް އެއްވަނަ އަށް\n6 މަސް ކުރިން ( އޮކްޓޯބަރ 31, 2019 )\nމެޗުގެ ފަހު ވަގުތު ކްރިސްޓިއާނޯ ރޮނާލްޑޯ ކާމިޔާބުކުރި ޕެނަލްޓީން 2-1 އިން ޖެނޯއާ ބަލިކޮށް އިޓާލިއަން ލީގުގެ އެއް ވަނަ އަށް ޗެމްޕިއަން ޔުވެންޓަސް އިން ޖެހިލައިފި އެވެ.\nލީގުގައި އަދި މިހާތަނަށް ކުޅުނު އެއްވެސް މެޗަކުން ބަލިވެފައިނުވާ ޔުވެންޓަސް އިން ރޭގެ މެޗަށް ނުކުތްއިރު ލީގު ތާވަލުގެ އެއް ވަނައިގައި އޮތީ ވާދަވެރި އިންޓަ މިލާނެވެ. ޖެނޯއާ އަތުން ލިބުނު މޮޅާއެކު ޔުވެންޓަސް އިން އަލުން އެއް ވަނަ އަށް އެރީ 10 މެޗުން 26 ޕޮއިންޓް ހަަމަކޮށްގެންނެވެ. ދެ ވަނައިގައި އޮތް އިންޓަ އަށް 10 މެޗުން ލިބިފައިވަނީ 25 ޕޮއިންޓެވެ. ތާވަލުގެ ތިންވަނައިގައި 21 ޕޮއިންޓާއެކު އެޓްލާންޓާ އޮތްއިރު ހަތަރު ވަނައިގައި ރޯމާ އޮތީ 19 ޕޮއިންޓް ހޯދައިގެންނެވެ.\nޔުވެންޓަސްގެ ދަނޑުގައި ރޭ ކުޅުނު މެޗުގައި ފުރަތަމަ ލަނޑު ޖެހީ އެޓީމުންނެވެ. ފުރަތަަމަ ހާފުގެ 36 ވަނަ މިނިޓުގައި މި ލަނޑު އެޓީމަށް ކާމިޔާބުކޮށްދިނީ ޑިފެންޑަރު ލިއޮނާޑޯ ބޮނޫޗީ އެވެ. މި ލަނޑާއެކު ބޮނޫޗީ ވެފައިވަނީ ސެރިއާގެ ފާއިތުވެދިޔަ ހަތް ސީޒަނުގައިވެސް ލަނޑުޖެހި ހަމައެކަނި ޑިފެންޑަރަށެވެ. އޭނާގެ ހުރިހާ ލަނޑުތަކެއް ވެސް ކާމިޔާބުކޮށްފައިވަނީ ކޯނަރުތަކުގައެވެ. ބޮނޫޗީގެ ލަނޑުން ޔުވެންޓަސް އިން ކުރިހޯދި ނަމަވެސް މާގިނަ އިރު ވަންދެން އެޓީމަށް ލީޑު ހިފަހައްޓައެއް ނުލެވުނެވެ. މެޗުގެ 40 ވަނަ މިނިޓްގައި ޖެނޯއާ އަށް އެއްވަރުކޮށްދިނީ ކްރިސްޓިއަން ކޯމޭ އެވެ.\nޖެނޯއާ އިން މެޗުގެ ދެ ވަަނަ ހާފްގެ ބޮޑުބައި ކުޅުނީ ކުޅުންތެރިޔަކު މަދުކޮށެވެ. އެއީ ދެ ވަނަ ހާފްގެ ހަ ވަނަ މިނިޓްގައި ދެ ވަނަ ރީނދޫ ކާޑާ އެކު ފްރެންޗެސްކޯ ކަސާޓާ އަށް ރަތް ކާޑު ދެއްކުމުންނެވެ. މެޗުގެ 87 ވަނަ މިނިޓްގައި ޔުވެންޓަސްގެ މިޑްފީލްޑަރު އެޑްރިއެން ރަބިއޯ އަށް ވެސް ވަނީ ދެ ވަނަ ރީނދޫ ކާޑާ އެކު ރަތް ކާޑެއް ދައްކައިފަ އެވެ.\nއިންޓަ ފަހަތަށް ޖައްސާލައި ތާވަލުގެ ކުރިއަށް އަރަން ޔުވެންޓަސް އިން ކުރި މަސައްކަތް ކާމިޔާބުވީ މެޗުގެ އިތުރު ވަގުތުގެ ފަހު މިނެޓްގަ އެވެ. ޕްރެޝަރުގައި ޕެނަލްޓީ ކާމިޔާބުކުރަން މަޝްހޫރު ރޮނާލްޑޯ ވަނީ ވަރަށް ހަމަޖެހިލާފައި ގޯލުގެ ތެރެއަށް ބޯޅަ ފޮނުވާލައިފަ އެވެ.\n" ކްރިސްޓިއާނޯ އަށް ވުރެ ބްރެޒިލް ރޮނާލްޑޯ މޮޅު "\n" ބައެއް ކްލަބްތަކުން ދެކޮޅު ހެދި ނަމަވެސް ލީގު ކެންސަލް ނުކޮށް ފުރިހަމަ ކުރާނަން "


PG Bisham Committee ah Haaziru Kuranee - Vaguthu\nޕީޖީ ބިޝާމް ކޮމިޓީ އަށް ހާޒިރު ކުރަނީ\nރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީ އަށް ޕްރޮސެކިއުޓަރ ޖެނެރަލް އައިޝަތު ބިޝާމް ހާޒިރުކުރުމަށް ނިންމައިފިއެވެ.\nއައްޑޫ މީދޫ ދާއިރާގެ މެމްބަރ ރޮޒެއިނާ އާދަމް ވިދާޅުވެފައިވަނީ ޕީޖީ ބިޝާމް އެ ކޮމިޓީއަށް ހަޒިރުކުރަން ނިންމާފައިވަނީ ކުޑަކުއްޖަކާ ޖިންސީ އަމަލެއް ހިންގުމުގެ ކުށުގައި 15 އަހަރަށް ޖަލަށް ލާން ކުރި ހުކުމެއް ހައި ކޯޓުން ބާތިލުކުރި މައްސަލައިގައި ކުއްޖާ ދީފައިވާ ހެކި ބަހަށް ވީގޮތް ސާފުކުރުމަށްޓަކާ ކަމަށެވެ. ރޮޒެއިނާ އަކީ އެ ކޮމިޓީގައި ހިމެނިވަޑައިގަންނަވާ ބޭކަނބަލެކެވެ.\nމި ހުކުމް ބާތިލުކޮށްފައިވަނީ ޝަރުއީ، ގާނޫނީ އުސޫލުތަކާ ހިލާފަށް ކޮށްފައިވާ ހުކުމެއް ކަމަށް ބުނެއެވެ. ހައިކޯޓުގެ ހުކުމުގައި ބުނެފައިވަނީ މި މައްސަލާގައި ތުހުމަތު ކުރެވޭ މީހާ ދައުވާ އަށް އިންކާރު ކުރި ނަމަވެސް، ކުށް ސާބިތުވާ ކަމަށް މެޖިސްޓްރޭޓް ކޯޓުން ނިންމީ ދައުލަތުން ހުށަހަޅާފައިވާ ހެކިތަކުން ކުށް ސާބިތުވާ ކަމަށް ކަނޑައަޅައިގެން ކަމަށެވެ.\nމި މައްސަލައާއި ގުޅިގެން ފެމިލީ އެންޑް ޗިލްޑްރަން ސާވިސަސް އިން ވަނީ ކުއްޖާއާއި ދޮންބައްޕަގެ ބަޔާނެއްވަނީ ނަގާފައެވެ. އެހެން ނަމަވެސް ކުއްޖާގެ އޯޑިއޯ އަދި ވީޑިއޯ ބަޔާން ދިމާވި ޓެކްނިކަލް މައްސަލައެއްގެ ސަބަބުން ހުށަހަޅާފައިނުވާ ކަމަށް ބުނެފައިވެއެވެ.\nހައިކޯޓުގެ ހުކުމުގައި ބުނެފައިވަނީ އޭރު ހުށަހަޅާފައިވަނީ ލިޔުމަކުން އޮތް ބަޔާނެއް ކަމަށާއި އޭގެ ފަހުން ކޯޓު މެދުވެރިކޮށް ކުއްޖާއާއި ސުވާލުކުރުމުން އެބަޔާނާއި ކުއްޖާ ފަހުން ދެއްކި ވާހަކަ އާއި ދިމާނުވާ ކަމަށެވެ.\nޕީޖީގެ މަގާމުން ބިޝާމް އިސްތިއުފާ ދެއްވައިފި\nމަގާމުން ދުރުކުރަން އުޅެނީ އިޖުރާޢަތުތަކާއި އެއްގޮތަކަށް ނޫން - ބިޝާމް\nޖޫން 17, 2019 18:50\nރައީސް ތިިޔަބުނާ ކޮމެޓީއަކަށް ހާޒިރުކޮށް ސުވާލުކުރަން ފެނޭ. އެމަނިކުފާނުވެސް ދާދިފަހުން ވަނީ ކުޑަކުއްޖަކާއި ބަދުއަހްލާގީއަމަލު ހިންގިކަމަށް ސާބިތުވެ ޖަލަށްލާފައިވާ މީހަކަށް މާފުދެއްވާފައި. އެކަންވީގޮތްވެސް ބަލަންޖެހޭ ކަމަށް ދެކެން.\nޖޫން 17, 2019 21:22\nދެން ހޯރައިއްބެ މިނިވަންކުރި މީހާޔޯ؟ އޯކޭ ދޯ!\nޖޫން 17, 2019 21:29\nއެއުޅޭ ހޯރަ އިއްބެ މިނިވަންކުރި ބޭބެ ޙާޟިރު ނުކުރިއްޔާ ކިތަންމެހާވެސް ރަނގަޅު!


HomePage – TimeLine Layout – ދަނބިދޫ.ކޮމް\nމިހާރު މި ކުރަމުން މިދާ ހުޅަނގު މޫސުމުގެ ވިއްސާރަަައިގަަަައި ލ.ދަނބިދުއަށްް ބޮޑެެެތި ގެއްލުންތަކެއް ވެއްޖެއެވެ. އެގޮތުން ގަދަވަޔާއެކު ރޭކުރި ވިއްސާރަަައިގައި ދަނބިދޫ ފުޓްބޯޅަ ދަނޑުގެ “ޗޭންޖިން ރޫމްގެ” ފުރާަޅު ވަނީ އެއްލާލައިފައެވެ. ދަނބިދޫ ކައުންސިލްގެ މެންބަރު ހުސެން ފަޟީލްް މަަޢުލޫމާތު ދިންގޮތުގައި ތަނުގަައި ހުރި ބައެއް ކަރަންޓުގެ އާލަތްތަކަަަަަށް ވަނީ ފެނުގެ އަސަރު ކޮށްފައެވެ. އަދި އެތަކެތި މިހާރު ވަނީ ރައްކާތެރި ހިސާބަށްް ބަަަަަަަދަަލުު ކޮށް,އަދި ވިއްސަާރައިގައި މިލިބޭ ގެއްލުންތައް …\nދަނބިދޫ ޒިޔާރަތް ފޮޓޯ : ސާބިލް ލ.ދަނބިދޫ ޒިޔާރަތް; ބުނެވޭ ގޮތުގައި މި ޒިިޔާރަތުގައި ފަސްދާނުލެވިފައިވަނީ ފުށީ މުޙައްމަދު ކަލޭފާނު(ދަންނަ ކަލޭފާން) ނެވެ. މި ޒިޔާރަތު ކައިރީގައި ހައިވަކަރު ދިގު ދަނޑިއެއް އެބަހުއްޓެވެ. މި ދަނޑިއަަށް އޭރުގަ ހުދު ދިދައެއް ނަގައިފާ ހުންނަ ކަމަަށްވެއެވެ. މި ޒިޔާރަތަށް ކުރީގައި ނަދުރު ބުނެ ދޮންވެލިލާ ވަކި ރުފިޔާވެސް ލާއުޅުނު ކަމަށްވެއެވެ. ވަރަށް ފަހަކައި ޖެހެންދެން ޒިޔާރަތް ކައިރީގައި ކުދިން ހެދިއެވެ. ޒިޔާރަތުގެ …\nކުރީގެ ރޯދަމަސްތަކުުުުުުުުުުުގެ ތެރެއިން އެންމެ ހަނދާން ވަނީ ކޮންކަމެއް؟\nއަހަރެންގެ އުމުރުން މިހާރު ޒުވާން އުމުރު ގުނަމުން ދާއިރު މާގިނަ ދުވެހެއް ނުވެ މެދު އުމުުރުވެސް ފަހަނަ އަޅައި ހިނގައިދާނެއެވެ. މިހާ ހިސާބަށް އާއިރު ވަރަށް ގިނަ ކަންތައް ވަނީ ތަޖުރިބާ ކުރެވި މާޒީގެ ފަތްފުށްތަކުގައި ރައްކާކުރެވިފައެވެ.އުމުރުގެ ގިނަ ދުވަސްތައް ހޭދަ ކުރެވުނީ މައިންބަފައިން ކައިރީގަ އުފަން ރަށުގައެވެ.ރޯދަ ވިއްލުމަށް މަންމަ ހަދާ މީރު ހެދިކާތަކާ ގާތްތިމާގެ މީހުން ރޯދަ ވީއްލުމަށްދޭ ދަޢުވަތުތަކަކީ އަބަދުވެސް ހަނދާން ނުނެތޭނެ ކަންކަމެވެ. ރޯދަ …\nރޯދަމަހުގެ ހަނދާންތަކުގެ ތެރެއިން. ކާފަޔާ އެކު ރިޔަލު ދޯނީގައި ވަދާ ދަތުރު.\nފޮޓޯ ޙައްޤުވެރިފަރާތަށް.. ރޯދަަ މަސް ނިމެގެން ދާއިރު ދުވަހެއް ފުރިހަމަ ވާނީ ފަރުމަހެއް ފިހެ ހާރު ދަމަށް އިންސާފު ކޮށްލުމުންނޭ ބުންޏަސް ދޮގަކަށް ނުވާނެއެވެ. ހުރިހާ ގޭގައިވެސް ފަރުމަސް ފިހެފައި ހުންނާނެއެވެ. ރޯދަ މަހުގައި ކާފަޔާ އެކު ރިޔަލު ދޯނީގައި ވަދުއަަަޅަން ދިޔުމަާއި މަސްބާނަން ދިޔުމަކީ އަހަރެން އެންމެ ގަޔާވެގެން ކުރި އެއްކަންތަކެވެ. ފަހަރެއްގައި ކަށީގައި ހިފަާފައި ހުރީމަ ކަމަށްވެސް ވެދާނެ އެވެ. އަހަރެންގެ ދެ ކާފަ އަލްމަރުޙޫމް އަބުދު …\nމިރޭ ދަނބިދޫ އިންޖީނުގޭގައި ބޭނުން ކުރަމުން އަންނަ ދެ ޖެއިންޖީނުގައި އަލިފާނުުުުގެ ހާދިސާ އެއް ހިނގައި ރަށުން ކަރަންޓު ކެނޑިއްޖެ, އިންޖީީނުގައި ރޯވި އަލިފާންގަނޑު ވަނީ ނިއްވާލާފައެވެ. ކަރަންޓް ލިބޭނޭ އިރެއް ނޭންގޭ.. އިތުރު ތަފްސީލް އަންނަނީ..\n1440 ވަނަ އަހަރުގެ އަލްޚާ ޢީދު ފާހަގަ ކުރުމަށް ބާއްވާ ބައްދަލުވުން މިރޭ އޮންނާނެ ކަމަށް ދަނބިދޫ ކައުންސިލް އިން ބުނެފިއެވެ. މިރޭ 08:30 ގައި ބައްދަލުކުރުން އޮންނާނީ ދަނބިދޫ ކައުންސިލް އިދާރާ ކުރިމަތީގައި ހުންނަ އަނބުގަސްދަށުގައެވެ. އަލްޚާ ޢީދު ކުލަގަދަކޮށް ރަށުފެންވަރުގަ ފާހަގަ ކުރުމަށް ބޭނުންވާތީ މި ބައްދަލުވުމުގައި ޢީދު ކޮމެޓީ އެކުލަވާލުން އޮންނާނެއެވެ. އަދި ރަށު ފުޓުބޯޅަ ދަނޑު އަދި ފުޓްސަލް ދަނޑާ ބެހޭގޮތުން މަސްވަރާކުރުން އޮންނާނެކަމަށް …\nމިއަދު މެންދުރުން ފެށިގެން ދަނބިދޫ އަށް އުދަ އަރަަަަަަމުން އެބަދެއެވެ. ރަށުގެެ ހުޅަނގު ފަރާތުން 200 ފޫޓަށް ރާޅު އަރާފައިވާއިރު ބައެއް ގެތަކަށްވަނީ ލޮނުގެ އަސަރު ކޮށްފައެވެ އިތުރު ތަފްސީލް އަންނަނީ\nޖުމްލަ9އިން 112345»...އެންމެފަސް »\nދަނބިދޫ ބަނދަރު ހެދުން މާރޗް 20ވަނަ ދުވަހު ފެށޭނެ ކަމަށް ބުނި ބުނުން


1.8 million hajj verin 5,000 camera in monitor kuri | Mihaaru\nމިނާގައި ގާއިމްކޮށްފައިވާ ކޮމާންޑް ސެންޓަރުން ހައްޖުވެރިންގެ ހަރަކާތްތައް ސައުދީގެ ސަލާމަތީ އޮފިޝަލަކު ބަލަނީ. --ފޮޓޯ:އޭއެފްޕީ\n1.8 މިލިއަން ހައްޖުވެރިން 5،000 ކެމެރާ އިން މޮނިޓާކުރި\n15 ސެޕްޓެމްބަރ 2016 - 08:013comments\nމައްކާ (ސެޕްޓެމްބަރު 14) - މި އަހަރުގެ ހައްޖުގެ އަޅުކަމުގައި ބައިވެރިވި ގާތްގަނޑަކަށް 1.8 މިލިއަން މީހުންގެ ހަރަކާތްތައް 5،000 ކެމެރާ މެދުވެރިކޮށް މޮނިޓާ ކުރަމުން ދިޔަ ކަމށް ސައުދީގެ އޮފިޝަލުން ބުނެފި އެވެ.\nމިދިޔަ އަހަރުގެ ހައްޖުގެ އަޅުކަމުގައި މިނާގައި ފިތިގެން 2،300 މީހުން މަރުވި ހާދިސާއާ ގުޅިގެން ހައްޖުގެ ސަލާމަތީ ކަންކަން ވަރުގަދަ ކުރުމަށް ސައުދީ ވަނީ ގިނަ ފިޔަވަޅުތަކެއް އަޅައިފަ އެވެ. ހައްޖުގެ ސަލާމަތީ ކަންކަން ބެލެހެއްޓުމާ ހަވާލުވެ ހުންނެވި ކާނަލް ސާދު އަލް ދޫސާރީ ވިދާޅުވީ މައްކާއާ ކައިރީގައިވާ މިނާގައި ގާއިމްކޮށްފައިވާ ކޮމާންޑް އެންޑް ކޮންޓްރޯލް ސެންޓަރުގައިވާ "ލޯ" ތައް އަބަދުވެސް ތިބޭނީ ހުޅިވިފައި ކަމަށެވެ. އެހެން އޮފިޝަލެއް ކަމަށްވާ ކެޕްޓަން ތާރިގު އަލް އަޒާމް ވިދާޅުވީ ހައްޖުވެރިންގެ ކަންކަން ބެލުމަށް 24 ގަޑިއިރު ހަރަކާތްތެރިވި ވަރުގަދަ ޓީމެއް އަބަދުވެސް ތައްޔާރަށް އޮތް ކަމަށެވެ.\nމައްކާ ސަރަހައްދުގެ 10 ކިލޯ މީޓަރުގެ ރޭޑިއަސްއެއް ކަަވަރު ކުރެވޭ ގޮތަށް ހަރުކޮށްފައިވާ 5،000 ކެމެރާ މެދުވެރިކޮށް ހައްޖުވެރިންނަށް އެއްވެސް ނުރައްކަލެއް ކުރިމަތިވަތިވޭތޯ ދިޔައީ ބަލަމުންނެވެ. އެއް ސަރަހައްދެއްގައި މީހުން ގިނަ ވެއްޖެ ނަމަ ވަގުތުން ފިޔަވަޅު އަޅަ އެވެ.\nސެކިއުރިޓީ ޓީމުގެ މަސައްކަތަކީ 5،000 ކެމެރާ އިން ފެންނަ މަންޒަރުތައް ސްކްރީން ބަލާ ސާވޭ ކުރަމުން ދިއުމެވެ. އެއްވެސް ތިމާލެއްގައި ތޮއްޖެހިއްޖެ ނަމަ ސެކިއުރިޓީ ޓީމުން އޮޕަރޭޝަން ސެންޓަރަށް އަންގަ އެވެ. މި ތަނުގައި މައިކްރޯފޯނު އަޅައިގެން ތިބޭ ސިފައިން އެކި ދިމަ ދިމާލުގައި ހަރަކާތްތެރިވާ ސަލާމަތީ ސިފައިންނަށް އެ މައުލޫމާތު ދީ މައްސަލަ ޖެހުނު ސަރަހައްދެއް ކޮންޓްރޯލް ކުރެ އެވެ.\nހައްޖުގެ ސަލާމަތީ އިންތިޒާމްތައް ރަސްގެފާން ސަލްމާން މިނާ އަށް ވަޑައިގެން ބައްލަވަނީ. --ފޮޓޯ:އޭއެފްޕީ\nހައްޖުގެ ސަލާމަތީ ކަންކަން ވަނީ ރަސްގެފާން ސަލްމާން ވެސް މިނާ އަށް ވަޑައިގެން އަމިއްލަފުޅަށް ބައްލަވައިފަ އެވެ.\nސައުދީ އަރަބިއާގެ ވަލީ އަހުދު އަދި ބޮޑު ވަޒީރުގެ ނައިބް މުހައްމަދު ބިން ނާއިފް ވެސް ވަނީ މިނާ އަށް ވަޑައިގެން ހައްޖުގެ ސަލާމަތީ ކަންކަން ބައްލަވާ އޮފިޝަލުންނަށް ތައުރީފް ކުރައްވައިފަ އެވެ. ސައުދީގެ ސްޕްރީމް ހައްޖު ކޮމިޓީގެ ވެރިޔާ އަދި ދާޚިލީ ވަޒީރުކަން ވެސް ކުރައްވާ މުހައްމަދު ވަނީ ސަލާމަތީ އޮފިޝަލުންގެ މަސައްކަތް ފުރިހަމަ ކަމަށް ވިދާޅުވީ ހައްޖުވެރިންގެ ސަލާމަތަށް ސައުދީން އަބަދު ވެސް އިސްކަން ދޭނެ ކަމަށް ވިދާޅުވެފަ އެވެ.\nހައްޖުވެރިންގެ ސަލާމަތަށް ގާއިމްކޮށްފައިވާ އިންތިޒާމްތައް ވަލީ އަހުދު މުހައްމަދު މިނާ އަށް ވަޑައިގެން ބައްލަވަނީ. --ފޮޓޯ: ސައުދީ ގެޒެޓް


ޝެޓްސް އިން ލ.ގަމުގެ ގެސްޓް ހައުސްތަކަށް ޒިޔާރަތްކޮށްފި – MNUSU\nޝެޓްސް އިން ލ.ގަމުގެ ގެސްޓް ހައުސްތަކަށް ޒިޔާރަތްކޮށްފި\nޝެޓްސް ލީޑާރސް ޓްރިޕްގެ ބައިވެރިން ލ.ގަމުގެ ބައެއް ގެސްޓް ހައުސްތަކަށް ޒިޔާރަތްކޮށްފިއެވެ. ޝެޓްސް އިން ޒިޔާރަތްކޮށްފައިވަނީ ރިވެރީސް ޑައިވިންގް ވިލެޖް އާއި އަމްރާ ޕެލެސް އަށެވެ. 16 ޖުލައި ވީ އަންގާރަ ދުވަހު ކުރިޔަށް ގެންދިޔަ މި ހަރަކާތުގައި ޝެޓްސް ލީޑާރސް ޓްރިޕްގެ 14 ބައިވެރިން ވަނީ ބައިވެރިވެފައެވެ.\nޝެޓްސް ލީޑާރސް ޓްރިޕްގެ ހަރަކާތެއްގެ ގޮތުގައި ގެސްޓް ހައުސްތަކަށް ޒިޔާރަތްކުރުމުގެ އެންމެ ބޮޑު އެއް ބޭނުމަކީ، ލ.ގަމުގައި ލޯކަލް ޓޫރިސަމް ކުރަމުންދާ ގޮތް ބަލައި ދިރާސާ ކުރުމެވެ. ހަމަ އެހެންމެ، މި ހަރަކާތް ވެގެންދިޔައީ ފަތުރުވެރިކަމުގެ ދާއިރާއިން ކިޔަވާ ދަރިވަރުންނަށް ލިބުނު އިތުރު ތަޖުރިބާއަކަށެވެ.\nމި ހަރަކާތް ކާމިޔާބު ހަރަކާތަކަށް ވެގެންދިޔައީ ރިވެރީސް އާއި އަމްރާ ޕެލެސް ގެ މެނޭޖްމެންޓްގެ ފުރިހަމަ އެއްބާރުލުމާއެކުގައިވެ.2ގެސްޓް ހައުސްއިން ވެސް ވަނީ ބައިވެރިންނަށް ”ޓުއަރ“ އެއްގެ އިތުރުން މަސައްކަތްތަށް ކުރަމުންދާގޮތް ދައްކާލާފައެވެ. އަދި ރިވެރީސް އާއި ގުޅިފައިވާ ޑައިވް ސެންޓަރ ކަމަށްވާ އެމްޕެރަރ މޯލްޑިވްސް ބަލައިލުމުގެ ފުރުސަތުވެސް ބައިވެރިންނަށް ވަނީ ލިބިފައެވެ.\nޝެޓްސް ލީޑާރސް ޓްރިޕްގެ މައިގަނޑު މަޤްޞަދަކީ، ފެކަލްޓީ އޮފް ހޮސްޕިޓަލިޓީ އެންޑް ޓުއަރިސަމް ސްޓަޑީޒްގެ ގިނަ އަދަދެއްގެ ދަރިވަރުންނަށް، ރާއްޖެތެރޭގައި ހުރި ލޯކަލް ޓުއަރިސަމްގެ މަންޒިލްތަކަށް ޒިޔާރަތްކޮށް، ގެސްޓް ހައުސްތަކާއި ރިސޯރްޓުތަކުގެ މަސައްކަތު މާހައުލު ތަޖުރިބާކުރުމުގެ ފުރުސަތު މަގުފަހިކޮށްދިނުމެވެ.


Broadcom in Zaina vaki kuran majileehun faas koffi | Mihaaru\nބްރޯޑްކާސްޓިން ކޮމިޝަންގެ ނައިބު ރައީސް ޒައިނާ. އޭނާ މަގާމުން ވަކިކުރަން ރައްޔިތުންގެ މަޖިލިހުން މިއަދު ވަނީ ފާސްކޮށްފައި. --- ފޮޓޯ: ހުސެއިން ވަހީދު/ މިހާރު\n14 އޮކްޓޯބަރ 2019 - 13:37 16 comments\nމަޖިލިހުގެ މިނިވަން މުއައްސަސާތަކުގެ ކޮމިޓީގެ ނިންމުމާ އެގޮތަށް، ޒައިނާ މެމްބަރު ކަމުން ވަކިކުރަން ނިންމީ ވޯޓުގައި ބައިވެރިވެވަޑައިގެންނެވި 56 މެމްބަރުންގެ އަޣުލަބިއްޔަތުންނެވެ. ޒައިނާ މަގާމުން ވަކިކުރަން ނުފެންނަ ކަމަށް ވޯޓު ދެއްވީ އެންމެ މެމްބަރެކެވެ.\nބްރޯޑްކޮމްގެ މެމްބަރުކަމުން ޒައިނާ ވަކި ކުރަން ކޮމިޓީން ނިންމީ، އެ ކޮމިޓީގެ ބައްދަލުވުމަށް ހާޒިރުކޮށް ސުވާލު ކުރުމަށް ފަހު އެވެ.\nބްރޯޑްކޮމްގެ ރައީސް މުހައްމަދު ޝަހީބް ވެސް މަގާމުން ވަކިކުރަން ނިންމައި މިނިވަން މުއައްސަސާތަކުގެ ކޮމިޓީން މަޖިލިހުގެ ތަޅުމަށް ހުށަހެޅި އެވެ.\nއެކަމަކު، އެ މައްސަލަ މަޖިލިހުގެ ތަޅުމުގައި އެޖެންޑާ ކުރުމާ އެކު، ޝަހީބު ވަނީ އިސްތިއުފާ ދެއްވައިފަ އެވެ. އެހެންވެ، މަޖިލިހުގެ މިއަދުގެ ޖަލްސާގައި، ކޮމިޝަނުން ޝަހީބު ވަކިކުރަން ވޯޓަކަށް ނާހަ އެވެ.\nކޮމިޓީގެ ރިޕޯޓަށް ބަހުސް ކުރައްވަމުން ގަމު ދާއިރާގެ އެމްޑީޕީގެ މެމްބަރު މުހައްމަދު ވިސާމް ވިދާޅުވީ މިނިވަން މުއައްސަސާއެއްގައި ހުންނަވާ ބޭފުޅަކު ވަކިކުރުމުގެ ކުރިން އިސްތިއުފާ ދެއްވި ނަމަވެސް، އެއީ އެބޭފުޅަކު ގާނޫނާ ހިލާފަށް ކުރެއްވި ކަންކަމުން އެއްކިބާވުމަށް ލިބޭ ފުރުސަތެއް ނޫން ކަމަށެވެ.\n"އަޅުގަނޑުމެން އެބަޖެހޭ އެބޭފުޅުން ކޮށްފައިވާ ކަންތައްތައް ބެލޭނެ އިންތިޒާމެއް، ގަވައިދެއް ނޫނީ ގާނޫނަށް ބަދަލު ގެނެސްގެން ނަމަވެސް އެބަޖެހޭ އެކަން ކުރަން،" ބްރޯޑްކާސްޓިން ކޮމިޝަންގެ މެމްބަރުން މީޑިއާތަކާ ދެކޮޅަށް ބޮޑެތި ޖަރީމާތަކެއް ހިންގެވި ކަމަށް ތުހުމަތު ކުރައްވައި ވިސާމް ވިދާޅުވި އެވެ.\nވިސާމް ވިދާޅުވީ އާންމުންގެ "ލޮލަށް ފެންނަ ގޮތަށް" ޝަހީބް ގާނޫނާއި ގަވައިދާ ހިލާފަށް ކުރެއްވި ކަންކަން ބަލަން އެބަޖެހޭ ކަމަށެވެ. ހަމަ އެގޮތަށް، އެންޓި ކޮރަޕްޝަން ކޮމިޝަން (އޭސީސީ) އިން އިސްތިއުފާ ދެއްވި މެމްބަރުންގެ މައްސަލަތައް ވެސް ބަލަން ޖެހޭ ކަމަށް ވިސާމް ވިދާޅުވި އެވެ.\nއޭނާ ވިދާޅުވި ގޮތުގައި ކުރީގެ ރައީސް އަބްދުﷲ ޔާމީންގެ ވެރިކަމުގައި މިނިވަން މުއައްސަސާތަކަށް އައްޔަން ކުރެއްވި ބޭފުޅުން އަމަލު ކުރެއްވީ "ގަދަ ބަސް" ބުނެ، ހަވާލު ކުރި މަސްއޫލިއްޔާތަކާއި ޒިންމާތަކާއި ހިލާފަށެވެ.\nBroadcasting Commission in Shaheeb isthiufaa dhevvaifi\nޝަހީބާއި ޒައިނާ ބްރޯޑްކާސްޓިން ކޮމިޝަންގެ މެމްބަރަކަށް އައްޔަން ކުރީ އޭޕްރީލް 5، 2016 ގަ އެވެ.\nޝަހީބު މީޑިއާގެ ދާއިރާއާ ގުޅިވަޑައިގެންފައިވަނީ 1989 ގައި، "ހަވީރު" ނޫހުންނެވެ. އަދި އެ ނޫހުން ވަކިވެވަޑައިގެން ސަންއެފްއެމް ރޭޑިއޯއެއް ހިންގެވި އެވެ. ނޫސްވެރިކަމުގައި 21 އަހަރު އުޅުއްވި ޝަހީބު ވަނީ އެ ދާއިރާ އިން އެކި އެވޯޑުތައް ވެސް ހާސިލް ކުރައްވައިފަ އެވެ. އޭގެ ފަހުން، ޝަހީބު ވަނީ ނޫސްވެރިކަމުގެ އެކިއެކި ކޯސްތައް ވެސް ހިންގަވައިފަ އެވެ.\nބްރޯޑްކާސްޓިން ދާއިރާއާ 2007 ވަނަ އަހަރު ގުޅިވަޑައިގެންނެވި ޒައިނާ އެންމެ ފުރަތަމަ އަދާ ކުރެއްވީ ވީޓީވީގެ ވީޑިއޯ ޖާނަލިސްޓެއްގެ މަގާމެވެ. އޭގެ ފަހުން ޗެނަލް 13 ގައި މަސައްކަތް ކުރެއްވި އެވެ. އެ ސްޓޭޝަންގައި އަދާކުރެއްވީ ސީނިއާ އެޑިޓަރުގެ މަގާމެވެ. ބްރޯޑްކާސްޓިން ކޮމިޝަންގެ މެމްބަރު ކަމަށް އައްޔަން ކުރެއްވުމާ ހަމައަށް "އަސުރުމާ ޔަގީން" މަޖައްލާގެ އެޑިޓަރުކަން ކުރެއްވި އެވެ.\nބްރޯޑްކޮމްގައި ދެން ހިމެނިވަޑައިގަންނަވާ މެމްބަރުންނަކީ މެމްބަރު ޒީނާ ޒާހިރު، އައިމިނަތު ސަރާހަތު އިއްޒަތު އަދި އަމްޖަދު ވަހީދެވެ. އެ ކޮމިޝަންގެ މެމްބަރުންގެ ތެރެއިން ހަސަން ނަބާހާއި ކޮމިޝަން މެމްބަރު އިސްމާއިލް ސޮފްވާން ވަނީ މަޖިލިހުން މައްސަލަ ބަލަން ފެށުމާ އެކު އިސްތިއުފާ ދެއްވައިފަ އެވެ.\nޔާމީންގެ ސަރުކާރުގެ ނުފޫޒާ އެކު، ވަކިވަކި ޗެނަލްތަކާ މެދު ފިޔަވަޅު އަޅައި ޖޫރިމަނާ ކުރުމުގެ ތުހުމަތު ކުރެވިފައިވާ ބްރޯޑްކާސްޓިން ކޮމިޝަނުން ބައެއް މައްސަލަތައް ނިންމީ އިންސާފުން ނޫން ކަމަށް މަޖިލީހުގެ ކޮމިޓީގައި މެމްބަރުން ވަނީ އެއްބަސްވެވަޑައިގެންފަ އެވެ.\nއިތުރު ލިޔުންތައް ރައްޔިތުންގެ މަޖިލިސް މޯލްޑިވްސް ބްރޯޑްކާސްޓިން ކޮމިޝަން މަޖިލީހުގެ މެމްބަރުން މިނިވަން މުއައްސަސާތައް މިނިވަން މުއައްސަސާތަކުގެ ކޮމިޓީ ބްރޯޑްކާސްޓަރުން


Male' gai BML ge ithuru service centre thakeh anna aharu hulhuvanee - AO News\nމާލޭގައި ބީއެމްއެލްގެ އިތުރު ސަރވިސް ސެންޓަރުތަކެއް އަންނަ އަހަރު ހުޅުވަނީ\nރާއްޖޭގެ ޤައުމީ ބޭންކް، ބޭންކް އޮފް މޯލްޑިވްސް (ބީއެމްއެލް) އިން އެންމެ މަތީ ބައިނަލްއަޤްވާމީ މިންގަނޑުތަކަށް ފެތޭ އުފެއްދުންތެރި ޕްރޮޑަކްޓުތަކާއި ރަނގަޅު ކަސްޓަމަރ ސަރވިސްގެ ޚިދުމަތް ދިނުމަށް ކުރަމުންދާ މަސައްކަތުގެ ތެރެއިން އަންނަ އަހަރު މާލޭގައި އިތުރު ސަރވިސް ސެންޓަރުތަކެއް ހުޅުވުމަށް ނިންމައިފި އެވެ.\nބީއެމްއެލް އިން ބުނީ އަންނަ ޖެނުއަރީ މަހުގެ ތެރޭގައި މުޅިން އާ އެކައުންޓް އޯޕެނިންގ ސެންޓަރަކާއި ލޯން ސެންޓަރެއް ހުޅުވުމަށް ހަމަޖެހިފައިވާ ކަމަށެވެ. އަދި އެ އާ ސެންޓަރުތައް މެދުވެރިކޮށް ޕާސަނަލް ބޭންކިންގ ކަސްޓަމަރުންނަށް އެކައުންޓް ހުޅުވުމާއި ލޯނަށް އެދުމުގެ ޚިދުމަތް ލިބިގެންދާނެ ކަމަށްވެސް ބީއެމްއެލް އިން ބުނެއެވެ.\nމީގެ އިތުރުން، އަންނަ އަހަރުގެ ތެރޭގައި މަޖީދީ މަގުގައި އާ ޑިޖިޓަލް ބްރާންޗެއްވެސް ހުޅުވުމަށް ވަނީ ހަމަޖެހިފަ އެވެ. ބީއެމްއެލް އިން ބުނީ އެ ބްރަންޗުން އުފެއްދުންތެރި، އެންމެ ޒަމާނީ ފެންވަރުގެ ޑިޖިޓަލް ބޭންކިންގގެ ތަޖުރިބާ ކަސްޓަމަރުންނަށް ކުރެވިގެންދާނެ ކަމަށެވެ.\nމި ބަދަލުތަކާއެކު، މިހާރު ޚިދުމަތް ދެމުން އަންނަ މަޖީދީ މަގު ބްރާންޗް 02 ފެބްރުއަރީ 2020 އިން ފެށިގެން ބަންދުކުރުމަށް ހަމަޖެހިފައިވާ ކަމަށްވެސް ބޭންކުން ބުނެއެވެ.\nބީއެމްއެލްގެ ޚިދުމަތްތަކަށް ގެންނަ ބަދަލުތަކާއި ގުޅޭގޮތުން ބޭންކުގެ ސީއީއޯ އަދި މެނޭޖިންގ ޑިރެކްޓަރ ޓިމް ސޯޔަރ ވިދާޅުވީ، އާ އެކައުންޓް އޯޕެނިންގ ސެންޓަރާއި ލޯން ސެންޓަރު ހުޅުވުމާއެކު ފެންވަރު ރަނގަޅު ޚިދުމަތް ފޯރުކޮށްދިނުމަށް އުއްމީދުކުރައްވާ ކަމަށެވެ. އަދި ޑިޖިޓަލް ބްރާންޗެއް ތަޢާރަފްކުރުމުގެ ޕްލޭނާއެކު، ކަސްޓަމަރުންގެ ބޭންކިންގ ތަޖުރިބާ އިތުރަށް ފުރިހަމަވެގެންދާނެ ކަމަށްވެސް އޭނާ ވިދާޅުވި އެވެ.\nބީއެމްއެލް އިން ބުނީ އަލަށް ހުޅުވާ އެކައުންޓް އޯޕެނިންގ ސެންޓަރާއި ލޯން ސެންޓަރުގެ އިތުރުން މިހާރުވެސް ޚިދުމަތް ދެމުން އަންނަ ކަސްޓަމަރ ސަރވިސް ސެންޓަރާއި ބިޒްނަސް ސެންޓަރުން ފައިސާގެ މުއާމަލާތްތައް ނޫން އެހެން ހުރިހާ ޚިދުމަތެއް ލިބިގެންދާނެ ކަމަށެވެ.\nއަދި މާލޭގައި ފައިސާ ޖަމާކުރުމާއި ނެގުންފަދަ ފައިސާއާއި ގުޅޭ ޚިދުމަތްތައް ދޭނީ ބޭންކުގެ މައި ބްރާންޗުން ކަމަށްވެސް ބީއެމްއެލް އިން ބުނެއެވެ.\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 37 ބްރާންޗް، 50 ސެލްފް ސަރވިސް ބޭންކިންގ ސެންޓަރ، 115 އޭޓީއެމާއި 277 ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިންގ ޚިދުމަތާއެކު ބީއެމްއެލްގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުން ކަމަށް އެ ބޭންކުން ބުނެއެވެ.\nބީއެމްއެލްބޭންކް އޮފް މޯލްޑިވްސް\nބީއެމްއެލް ކޮމިޔުނިޓީ ފަންޑާއެކު ސްކީމުން ފޭދޫގައި މާމަކާފަ ޕާކު ހަދަނީ


SunOnline: Gaidhurukoh, namaadhuge jamaa'aiy hadhanvee vaguthu jehijje\nގައިދުރުކޮށް ނަމާދުގެ ޖަމާއަތް ހަދަންވީ ވަގުތު ޖެހިއްޖެ\nއަހްމަދުﷲ އަބްދުލްހާދީ 30 Jul 2020, 14:05\nކޮވިޑް-19ގެ ބަލިމަޑުކަމާއިއެކު ދިރިއުޅުމުގެ ވައްޓަފާޅިއަށް ބޮޑެތި ބަދަލުތަކެއް އައިސްފައިވާ މި ދަނޑިވަޅުގައި ދީނީ އަޅުކަންތައް ވެސް ދަނީ މި އާ ވައްޓަފާޅިއަށް ފެތޭނެ ގޮތަކަށް، ރައްކާތެރިކަމުގެ ފިޔަވަޅުތަކާ އެކު ކުރެވޭނެ އިންތިޒާމުތަކާ އެކު ކުރިއަށެވެ.\nމި އަހަރުގެ ހައްޖުގެ އަޅުކަން އަދާކުރަން ސައުދީ އަރަބިއްޔާއިން ފުރުސަތު ދިން މީހުންގެ އަދަދު ބޮޑުތަނުން މަދު ކުރި އިރު، ހައްޖުގެ އަޅުކަންތައްވެސް ހަމަޖެހިފައި އޮތީ އިޖުތިމާއީ ގައިދުރުކަން ކަށަވަރުވާނެ ގޮތަށެވެ.\nކޮވިޑް19 ގެ ނުރައްކާ ހާމަވުމާއެކު ސައުދީގެ އިތުރުން އިސްލާމީ ބޮޑެތި އެހެނިހެން ގައުމުތަކުގެ މިސްކިތްތަކުގައި ނަމާދުގެ ޖަމާއަތް ހަމަޖެހިގެން ދިޔައީ ގައިދުރުކަން ކަށަވަރުކޮށް، ރައްކާތެރިކަމުގެ ހަރުދަނާ ފިޔަވަޅުތަކެއްގެ މަތިންނެވެ. އެގޮތުން ސައުދީގެ ދެ ހަރަމާއި، މުސްލިމު އާބާދީ އެންމެ ބޮޑު އިންޑޮނޭޝިއާ އާއި، މެލޭޝިއާގެ އިތުރުން ކޮވިޑް އެންމެ ހަލުވިކޮށް ފެތުރޭ އެއް ގައުމު ކަމުގައިވާ އިންޑިއާގެ ބައެއް މިސްކިތްތަކުގައި ވެސް ކަން އޮތީ އެހެންނެވެ.\nނަމަވެސް ރާއްޖޭގައި ކޮވިޑް19 އާ ދެކޮޅަށް އެޅި ފިޔަވަޅުތަކަށް ލުއި ދޭން ފެށުމާއެކު ނަމާދުކުރުމަށް މިސްކިތްތައް އަލުން ހުޅުވާލި އިރު، އިސްލާމިކް މިނިސްޓްރީން އިއުލާނުކުރި ރައްކާތެރިކަމުގެ ފިޔަވަޅުތަކުގެ ތެރޭގައި ނަމާދުގެ ޖަމާއަތް ހަދާ އިރު ގައިދުރުކަމުގެ ފިޔަވަޅުތައް އެޅުމަށް އަންގާފައެއް ނުވެއެވެ.\nއޭގެ ބަދަލުގައި ހުރީ ހުކުރު ނަމާދުގައި ހުތުބާ ކުރުކުރުމަށާއި، މާސްކު އަޅައި މުސައްލަ ވެސް ހިފައިގެން މިސްކިތަށް ދިއުމަށާއި ނަމާދުގެ ޖަމާއަތުގެ ކުރިންނާއި ފަހުން މިސްކިތް ސާފުކުރުމަށާއި މިސްކިތުގައި މާ ގިނަ ވަގުތު ހޭދަ ނުކުރަން އެންގުން ފަދަ ކަންކަމެވެ.\nރާއްޖޭގެ އެންމެ މަތީ ފަންތީގެ ދީނީ އިލްމުވެރިންނާއި ސިއްހީ ދާއިރާގެ މާހިރުންގެ ލަފާގެ މަތިން މިކަންކަން މިނިސްޓްރީން އިއުލާނު ކުރި ނަމަވެސް، ދީނީ އިލްމުވެރިޔާ ކުރީގެ ރައީސް މައުމޫން އަބްދުލްގައްޔޫމް ވިދާޅުވީ އެކަށީގެންވާ ސަބަބުތަކާއެކު ނަމާދުގެ ޖަމާއަތުގައި ގައިދުރުކަން ބެހެއްޓޭނެ ކަމަށެވެ. ރައީސް މައުމޫން އެ ޓްވީޓު ކުރެއްވި ހަފްތާގައި ރާއްޖޭގެ ހާލަތަކީ ކޮވިޑް19ގެ އެވަރެޖްކޮށް ދުވާލަކު 32 ޕޮޒިޓިވް ވުމެވެ.\nނަމަވެސް އޭގެ ދެ ހަފްތާ ފަހުން ކޮވިޑް19 އަށް ޕޮޒިޓިވްވާ މީހުންގެ ނަންބަރުތައް އަނެއްކާވެސް ދަނީ އިތުރުވަމުންނެވެ. މާލެތެރެ އާއި މުޅި ރާއްޖޭގެ ބޯޑަރުތައް ލޮކްޑައުންކޮށްގެން މައިތިރިކުރި އަދަދުތައް އަނެއްކާވެސް އުފުލެން ފަށައިފި އެވެ. ބަލި ފެތުރިގަތް ދުވަސްވަރު ބިދޭސީންގެ ގިނަ ބަޔަކު ޕޮޒިޓިވްވަމުން ދިޔަ ނަމަވެސް، މިހާރު ބަލި ފެތުރެމުން ދަނީ ދިވެހީންގެ މެދުގަ އެވެ.\nމި ހަފްތާ ތެރޭގައި ފެނުނު ޕޮޒިޓިވް ކޭސްގެ އަދަދު ހުރީ 464ގަ އެވެ. ހަފްތާގެ ޕޮޒިޓިވް ކޭސްތަކުގެ އެވަރެޖް އަދަދަކީ 66.3 އެވެ. ވޭތުވެދިޔަ ހަތް ދުވަސްތެރޭ އެކަނި ވެސް ޖުމްލަ 250 ދިވެހިން ވަނީ ބައްޔަށް ޕޮޒިޓިވްވެފަ އެވެ. މިއާއިއެކު ރައްކާތެރިކަމުގެ އިތުރު ފިޔަވަޅުތައް އެޅުމަށް ވިސްނަން މި ވަނީ މަޖުބޫރުވެފަ އެވެ.\nމެއި 14، 2020: -- ސަން ފޮޓޯ/ ފަޔާޒު މޫސާ\nނަމާދުގެ ޖަމާއަތުގައި ގައިދުރުކުރުމާ ބެހޭގޮތުން ރާއްޖޭގެ ދީނީ އިލްމުވެރިންގެ ހިޔާލު ތަފާތެވެ. ސަބަބުތަކާއި ހާލަތަށް ރިއާއަތްކޮށް ނަމާދުގެ ޖަމާއަތުގައި ގައިދުރުކަން ބެހެއްޓިދާނެކަމަށް ގިނަ އިލްމުވެރިން ގަބޫލުކުރެ އެވެ. އެހެން ނަމަވެސް، ކަމާ ބެހޭ ފަރާތްތަކުގެ މަޝްވަރާގެ މަތިން އިސްލާމިކް މިނިސްޓްރީން އުސޫލެއް ކަނޑައަޅައި، އާންމުކޮށްފައި ވާތީ އެ އުސޫލާ ދެކޮޅަށް ބަހެއް ބުނަން އިލްމުވެރިން އިންކާރުކުރެ އެވެ.\nގިނަ އިލްމުވެރިން އިއްތިފާގުވަނީ ޒަރޫރީ އުޒުރެއް ނެތް ހާލުގައި ނަމާދުގެ ޖަމާއަތުގައި ދުރުދުރުގައި ތިބުމަކީ ރަނގަޅު ގޮތެއް ނޫން ކަމަށެވެ. އަދި "ސަން"އާ ވާހަކަދެއްކި ބައެއް އިލްމުވެރިން ބުނީ މިހާރު މާލޭގައި އޮތް ހާލަތަށް ރިއާއަތްކޮށް، ގައިދުރުކަން ބަހައްޓައިގެން ނަމާދުކުރުމަކީ ރަނގަޅުކަމެއް ކަމަށެވެ.\nއެހެން ނަމަވެސް ބައެއް އިލްމުވެރިން ދެކެނީ، ކެފޭތަކާއި ރެސްޓޯރަންޓުތަކަށް މީހުންނަށް ދެވޭ ނަމަ، މިސްކިތްތަކުގައި ހަދާ ނަމާދުގެ ޖަމާއަތަށް އަމާޒުކޮށްގެން ގައިދުރުކަމުގެ ފިޔަވަޅު އަޅަން މަޖުބޫރުކުރުމަކީ ދެކޮޅު ނުޖެހޭ ކަމެއް ކަމަށެވެ.\nއިލްމުވެރިންގެ ކަންބޮޑުވުމަކީ ރައްކާތެރިކަމުގެ ފިޔަވަޅުތައް އެންމެ އެކަށީގެންވާ މިންވަރަށް ތަންފީޒު ނުކުރެވުމެވެ. މިސްކިތުގައި ހޭދަކުރާ ވަގުތު ކުޑަ ނަމަވެސް، މިސްކިތުން ބޭރުން އެެހެން ތަންތަނުގައި ފިޔަވަޅުތައް ރަނގަޅަށް ތަންފީޒުނުކުރާ ކަމަށް އިލްމުވެރިން ބުނެ އެވެ. އެގޮތުން ކެފޭތަކުގައި މީހުން ގިނަ ވަގުތު ހޭދަކުރާކަން އެމީހުން ފާހަގަކުރެ އެވެ.\n"ކެފޭ ރެސްޓޯރެންޓްތަކުގައި އެތައް ގަޑިއިރެއް ވަންދެން ކައިރި ކައިރީގައި ސިނގިރެޓް ބޮއެ ހަދައި ކޮފީގައި ތިބުމަށް ދޫކޮށްފައި އޮންނަ އިރު މިސްކިތުގައި ކުޑަ ވަގުތު ކޮޅަކަށް ނަމާދުކުރަން ގައިދުރުކަން ބަހައްޓަން ހަމައެއް ނުޖެހޭނޫންތޯ؟ ޒަރޫރީ ހާލަތަކާއިއެކު އެކަން ކުރުން އެއީ ދީނީ ގޮތުން އަޅުކަމަށް ބުރޫ އަރާނޭ ކަމެއް ނޫން، ސަވާބާއި ދަރުމައިގެ ގޮތުން،" "ސަން" އާ ވާހަކަދެއްކެވި ދީނީ އިލްމުވެރިއެއް ވިދާޅުވި އެވެ.\nމާލޭގައި ކޮވިޑް19 ގެ ހާލަތު އިތުރަށް ގޯސްވެ، ވައިރަހުގެ ދެވަނަ ރާޅެއް ބިންދާލިކަމުގެ ނިޝާންތައް ފެންނަމުން ދާ މި ދަނޑިވަޅުގައި، އެޗްޕީއޭއިން ވަނީ ކަނޑައަޅާފައިވާ މިންގަނޑުތަކަށް އަމަލުނުކުރާ ކެފޭ، ރެސްޓޯރަންޓާއި ޖިމްތައް ބަންދުކުރާނެކަމުގެ އިންޒާރުވެސް ދީފަ އެވެ.\nމެއި 17، 2020: މާލޭގެ ރެސްޓޯރެންޓެއް -- ސަން ފޮޓޯ/ ފަޔާޒު މޫސާ\nއިސްލާމިކް މިނިސްޓްރީގެ ޑެޕިއުޓީ މިނިސްޓަރު އަލީ ޝާފިއު ފާހަގަކުރެއްވި ގޮތުގައި، މިސްކިތްތަކުގައި އަމަލުކުރަން ކަނޑައެޅި އުސޫލަކާއި އިރުޝާދުތަކަށް ގިނަ ބަޔަކު ދެނީ ބީރު ކަންފަތެކެވެ. މިކަންކަމާ ބެހޭ މަޝްވަރާތައް މިނިސްޓްރީގައި ހިނގަމުންދާ ކަމަށާއި، ހާލަތަށް ބަލާފައި އުސޫލުތަކަށް ބަދަލު ގެނައުމަކީ އެކަށީގެންވާ ކަމެއް ކަމަށް ޝާފިއު ވިދާޅުވި އެވެ.\n"މިސާލަކަށް މާސްކު ނޭޅުން، މުސައްލަ ނުގެނައުން ފަދަ ކަންކަން ވަރަށް ބޮޑަށް ފާހަގަކުރެވޭ. ދެން މިކަމުގައި އިތުރަށް އަޅާނެ ފިޔަވަޅުތަކަށް އަބަދުވެސް ދަނީ ރިވިއު ކުރެވުމާއިއެކު މަޝްވަރާ ކުރެވެމުން. ދީނީ އިލްމުވެރިންނާއި ސިއްހީ ދާއިރާގެ ބޭފުޅުންނާއި އަދި މިނިސްޓްރީގެ ބޭފުޅުންވެސް،" ޑެޕިއުޓީ މިނިސްޓަރު ޝާފިއު ވިދާޅުވި އެވެ.\nހެލްތު މިނިސްޓަރު އަބްދުﷲ އަމީން ކުރެއްވި ޓްވީޓެއްގައިވެސް ގައިދުރުކަން އިސްކޮށް، މާސްކު އެޅުމަށް ވަނީ ގޮވާލައްވާފަ އެވެ. އަދި ރާއްޖެއަށް އަނެއްކާވެސް ވައިރަހާ ގުޅިގެން ނުރައްކާތެރި ހާލަތެއް މެދުވެރި ވެދާނެކަމުގެ އިޝާރާތެއް މިނިސްޓަރު ކުރެއްވި އެވެ.\n"އާއްމު ޙާލަތަށް އެދޭނަމަ، މާސްކު އަޅުއްވާ، އެކަކު އަނެކެއްގެ ދުރުމިން ކަށަވަރު ކުރައްވާ، ބައްދަލުވާ އަދަދު މަދުކުރައްވާ، ކޮންމެހެން ނުކުންނަންޖެހޭ ހާލަތުގައި މެނުވީ ނުކުމެވަޑައި ނުގަންނަވާ. ނުރައްކަލުގެ ރަގަބީލުގެ އަޑު އެބަގަދަވޭ!" ހެލްތު މިނިސްޓަރު އަމީން ވިދާޅުވި އެވެ.\nމީހުން އެއްވާ އެހެނިހެން ތަންތަނުގައިވެސް ރައްކާތެރިކަމުގެ ފިޔަވަޅުތައް ވަރުގަދައަށް ތަންފީޒުކުރަން އެބަ ޖެހެ އެވެ. އެ ވިސްނުމާއެކު ހާލަތު ގޯސްވަމުންދާ މި ދަނޑިވަޅުގައި މިސްކިތްތަކުގައިވެސް ގައިދުރުކަން ބަހައްޓައިގެން ޖަމާއަތުގައި ނަމާދުކުރަން ފަށަން ވެއްޖެ އެވެ. މިއީ ކުރެވިދާނެ ކަމެއް ކަމަށް އިލްމުވެރިން ބުނެފައިވާ އިރު، ސަރުކާރާއި ކަމާބެހޭ ފަރާތްތަކުން ކަނޑައަޅާފައިވާ ގައިޑްލައިންތައް އިސްލާހުކުރާ ހާލަތު އައިސްފި އެވެ.\nއިސްލާމީ އެހެން ބައެއް ގައުމުތަކެކޭ އެއްގޮތަށް ބަލިން ރައްކާތެރި ވުމަށް އިތުރު ރައްކާތެރި ފިޔަވަޅުތަކެއް އެޅުމަކީ ބުއްދިވެރި ކަމެކެވެ.


ރޯދަ ވީއްލާ ގަޑީގައި ހެދިކާ އަކަށް ތައްޔާރުކޮށްލެވިދާނެ ބާވަތެއް\n22 އޭޕްރިލް 2021 | ބުރާސްފަތި 12:58\n3/1 ޖޯޑު ހޫނުފެން\n1 ސަމުސާ ތެޔޮ\n200 ގްރާމް ޗިކެން ބްރެސްޓް\n2/1 ސަމުސާ ފޮނިތޮށި (ހިމުންކޮށްފައި)\n2/1 ސަމުސާ ކޮރިއަންޑަރ\n2/1 ސަމުސާ ޗިލީ ޕައުޑަރ\n4/1 ސަމުސާ ގަރަމް މަސާލާ\n2/1 ސަމުސާ ޖިންޖަރ ޕައުޑަރ\n2/1 ސަމުސާ ގާލިކް\n1 ސަމުސާ ސޯއީ ސޯސް\n4/1 ޖޯޑު ފިޔާ\n2 ސަމުސާ ކެޕްސިކަން (ކޮށާފައި)\n3 ސަމުސާ ޓޮމާޓޯ ސޯސް\n3 ސަމުސާ މަޔޯނައިސް\nފުށްގަނޑު ތައްޔާރުކޮށްލުމަށް ފުރަތަމަ ޖޯޑު ފުށާއި، ހަކުރާއި އީސްޓް އަޅައިގެން އެއްކޮށްލާށެއެވެ. އެއަށްފަހު، ހޫނު ފެން އަޅައިގެން ރަނގަޅަށް މޮޑެލާށެވެ. ތެޔޮ ސަމުސަލެއް އަޅައިގެން5މިނިޓްވަރު މޮޑެލުމަށްފަހު ކުޑަ ތެޔޮ ފޮދެއް ފުއްގަނޑުގައި ހާކާލާށެވެ. ދެން މަތި ޖަހާފައި 1 ގަޑި އިރު ބަހައްޓާށެވެ.\nކުކުޅު މަސްގަނޑު ތައްޔާރުކޮށްލުމަށް ކުކުޅާއި، ފޮނިތޮށި، ކޮރިއަންޑަރ، ޗިލީ ޕައުޑަރ، ގަރަމް މަސާލާ، ޖިންޖަރ، ގާލިކް، ސޯއީ ސޯސް އަދި ލޮނު އަޅައިގެން އެއްކޮށްލާށެވެ. ދެން ތަވައަކަށް2ސަމުސާ ތެޔޮ އެޅުމަށްފަހު، ކުކުޅު އަޅާ ރަނގަޅަށް ރޯ ފިލަންދެން ކައްކާލާށެވެ. ދެން އޭގެ ތެރެއަށް ފިޔާ، ކެޕްސިކަމް އަޅައިގެން2މިނިޓް ކައްކާލާށެވެ.\nދެން ސޭންޑްވިޗް ތައްޔާރުކޮށްލުމަށް، ކުރިން ބެހެއްޓި ފުށްގަނޑުން ތިން ގުޅަ ހެދުމަށްފަހު، ފުށްގުޅަ އޯވަލް ބައްޓަމަށް ދަމާލުމަށްފަހު، 15 މިނިޓް ވަންދެން ބަހައްޓާށެވެ. އެއަށްފަހު، މަޑު ގިނީގައި5މިނިޓް ފިހެލާށެވެ. ދެން ބަނަސް ކަފާހެން ކަފާލުމަށްފަހު، ޓޮމާޓޯ ސޯސް އާއި މަޔޮނައިސް އެއްކޮށްލުމަށްފަހު އެއްފަޅީގައި، ހާކާލާށެވެ. ދެން ކުކުޅު އެޅުމަށްފަހު، އޭގެ މަތީގައި އަނެއްކާވެސް ސޯސް ހޭކުމަށްފަހު މޮޒެރެއްލާ ޗީޒް ދެ ފޮތި އަޅާފައި އަނެއް ބައި ފޯލްޑް ކޮށްލާށެވެ. އެއަށްފަހު ގްރިލް ޕޭން އެއްގައި ތެޔޮ ހޭކުމަށްފަހު، މަޑު ގިނީގައި2މިނިޓް ފިހެލާށެވެ. މަސްރޮށި ފިހޭހެން ދެފާރަތް ރޯފިލާހެން ޕްރެސް ކޮށްލަން ވާނެއެވެ.\nބަދިގެ 1442 ޗިކެން ޕަނީނީ ސޭންޑްވިޗް


Naib raees Addu City school thakuge isverinnaai bahdhalukurahvaifi - vNews.mv\nނައިބު ރައީސް އައްޑޫ ސިޓީ ސްކޫލްތަކުގެ އިސްވެރިންނާއި ބައްދަލުކުރައްވައިފި\nފާތިމަތު ނަހުދާ ފާއިޒް 29 October 2021, 22:05\nރައީސުލްޖުމްހޫރިއްޔާގެ ނައިބު، ފައިސަލް ނަސީމް އައްޑޫ ސިޓީ ސްކޫލްތަކުގެ އެންމެ އިސްވެރިންނާ ބައްދަލުކުރައްވައިފިއެވެ.\nމިއަދު މެންދުރުފަހު އައްޑޫ ހައިސްކޫލްގައި ބޭއްވި ބައްދަލުކުރެއްވުމުގައި އައްޑޫ ހައި ސްކޫލާއި، ޝަރަފުއްދީން ސްކޫލާއި، ފޭދޫ ސްކޫލާއި، އިރުޝާދިއްޔާ ސްކޫލާއި، މަރަދޫ-ފޭދޫ ސްކޫލުގެ އިތުރުން ނޫރާނީ ސްކޫލާއި މަރަދޫ ސްކޫލުގެ ޕްރިންސިޕަލުންނާއި ނައިބު ރައީސް ވަނީ ބައްދަލުކުރައްވާފައެވެ.\nސްކޫލްތަކުގެ ވެރިންނާއި ބައްދަލުކުރައްވާ އެމަނިކުފާނު ވަނީ ހެޔޮގޮތުގައި ދަރިވަރުން ތަރުބިއްޔަތުކުރުމުގެ މުހިންމުކަމުގެ މައްޗަށް އަލިއަޅުވާލައްވާ ވާހަކަފުޅު ދައްކަވާފައެވެ.\nމި ބައްދަލުކުރެއްވުމުގައި ސްކޫލްތަކުގެ އެންމެ އިސްވެރިން އެ ބޭފުޅުން ނިސްބަތްވާ ސްކޫލްތަކަށް ދިމާވެފައިވާ އެންމެ ބޮޑު މައްސަލަތަކުގެ ތަފްސީލް ރައީސުލްޖުމްހޫރިއްޔާގެ ނައިބާއި ހިއްސާ ކުރައްވާފައިވެއެވެ. އެގޮތުން ސްކޫލްތަކުގެ އިސްވެރިން ފާހަގަކުރެއްވި ބައެއް ކަންކަމުގެ ތެރޭގައި ފެންވަރު ރަނގަޅު ޓީޗަރުން ލިބުމުގެ ދަތިކަން ކުރިމަތިވުމާއި ސްކޫލްތަކުގެ ޖާގަ އަދި ވަޞީލަތުގެ ގޮތުން ހުރި ދަތިތައް ފާހަގަކުރައްވާފައިވާ ކަމަށް ރައީސް އޮފީހުން ބުނެއެވެ.\nމީގެއިތުރުން، ނައިބު ރައީސް ވަނީ ހިތަދޫ ޕޮލިސް ސްޓޭޝަނަށް ޒިޔާރަތްކުރައްވާ، އެތަނުގެ އިސްވެރިންނާއިވެސް ބައްދަލުކުރައްވާފައެވެ. މި ބައްދަލުކުރެއްވުމުގައި ނައިބު ރައީސް ވަނީ އައްޑޫ ސިޓީގައި ކުށްމަދުކޮށް އަމާން ވެށްޓެއް ގާއިމްކުރުމަށް ކުރަމުންދާ މަސައްކަތްތަކުގެ މަޢުލޫމާތު އޮޅުއްފިލުއްވާފައެވެ. އަދި ޕޮލިސް ސްޓޭޝަންގައި މިވަގުތު ހުރި ދަތިތަކާއި އެކަންކަން ހައްލުކުރުމަށް ކުރެވިދާނެ ކަންކަމާގުޅޭގޮތުންވެސް އެމަނިކުފާނު މަޝްވަރާކުރެއްވިއެވެ.\nމި ބައްދަލުކުރެއްވުމުގައި ހިތަދޫ ޕޮލިސް ސްޓޭޝަންގެ އިސްވެރިންގެ ފަރާތުން ހިއްސާކުރެއްވި ކަންކަމުގެ ތެރޭގައި، އިމާރާތުގެ ޖާގައިގެ ދަދިތަކަމާއި، ވަސީލަތްތަކުގެ ދަތިކަން ފާހަގަކުރެއްވިއެވެ. ހިތަދޫ ޕޮލިސް ސްޓޭޝަނަށް ނައިބު ރައީސް ކުރެއްވި ޒިޔާރަތުގައި، އެ ސްޓޭޝަންގެ އެކި ޑިޕާޓްމަންޓްތަކަށް ވަޑައިގެން އެތަންތަނުގެ މަސައްކަތްކުރިއަށްދާގޮތް ވަނީ ބައްލަވާލައްވާފައެވެ.\nއައްޑޫ ސިޓީ ފައިސަލް ނަސީމް ރާއްޖެ ނާއިބް ރައީސް ސިޔާސީ


Victory Haaziru Nuvumun Match Green Streets Ah - Vaguthu\nވިކްޓްރީ ހާޒިރުނުވުމުން މެޗު ގްރީން ސްޓްރީޓަށް\nދިވެހި ޕްރިމިއާ ލީގްގައި، ރޭ ގްރީން ސްޓްރީޓާއި ވިކްޓަރީ ސްޕޯޓްސް ކުލަބު ކުޅެން ހަމަޖެހިފައި އޮތް މެޗަށް ވިކްޓަރީގެ ޓީމު ހާޒިރު ނުވުމުން، ގުރީން ސްޓްރީޓް މެޗުން މޮޅުވި ކަމަށް ނިންމައިފި އެވެ.\nރާއްޖޭގެ އެންމެ ދުވަސްވީ އަދި އެންމެ ކާމިޔާބު އެއް ކްލަބް ކަމަށްވާ ވިކްޓްރީ އަށް މާލީ މައްސަލަތައް ދިމާވެ އަދި އެނޫން ވެސް ސަބަބުތަކާ ހެދި ޓީމު ހަމަކުރެވެން ނެތުމުން، ރޭގެ މެޗަށް އެޓީމު ހާޒިރުވާނެ ކަމާމެދު ކުރިންވެސް އޮތީ ސުވާލު އުފެދިފަ އެވެ.\nރޭގެ މެޗަށް ވިކްޓްރީއިން ދަނޑަށް ހާޒިރުވީ ސްކޮޑުގައި ހިމެނޭ ތިން ކީޕަރުންނާއިއެކު ޖުމްލަ ދިހަ ކުޅުންތެރިންނެވެ. އަދި މެޗުގެ ކުރިން ވޯމްއަޕް އަށް ނުކުފައިވަނީ އެންމެ ތިން ކުޅުންތެރިންކަން ފާހަގަކޮށްލެވެ އެވެ.\nވިކްޓްރީގެ އެސިސްޓެންޓް ކޯޗް އާދަމް އަބްދު ލަތީފް (ލައްޗޭ) ޕްރީ މެޗު ޕްރެސްގައި ވާހަކަ ދައްކަމުން ބުނެފައި ވަނީ ޓީމުގެ ފަރިތަކުރުންތަކުގައި ބައިވެރިވަނީ ހައެއްކަ ކުޅުންތެރިން ކަމަށެވެ.\nގުރީން ސްޓްރީޓްސް ރޭގެ މެޗު ފަށަން ހަމަޖެހިފައިވާ ގަޑިއަށް ދަނޑަށް ނުކުތްއިރު، ނުވައެއް ޖަހާއިރު ފެށުމަށް ހަމަޖެހިފައިވާ މެޗު ފެށުމުގެ ފަހު ވަގުތުކޮޅަށް ބެލުމަށް ފަހު މެޗު ކޮމިޝަނަރު މުހައްމަދު ހާޝިމު ވަނީ، ވިކްޓަރީ ހާޒިރު ނުވުމުން މެޗުން ގުރީން ސްޓްރީޓް މޮޅުވި ކަމަށް ނިންމާފަ އެވެ. އެހެންކަމުން ރޭގެ މެޗުން ގްރީން ސްޓްރީޓަށް2ލަނޑާއި ތިން ޕޮއިންޓް ލިބޭނެ އެވެ.\nރޭ ލިބުނު ތިން ޕޮއިންޓާ އެކު ބާރަ ޕޮއިންޓް ހޯދައިގެން ގްރީންސްޓްރީޓްސް ވަނީ ދިވެހި ލީގު ތާވަލުގެ ހަތަރު ވަނަ އަށް އަރައިފަ އެވެ. ކުރިން އެ މަގާމުގައި އޮތް ޓީސީ ސްޕޯޓްސް ކްލަބް ވަނީ ފަހަކަށް ވެއްޓިފަ އެވެ. ތާވަލުގެ އެއް ވަނައިގައި 20 ޕޮއިންޓާ އެކު އޮތީ މާޒިޔާ އެވެ. ވިކްޓްރީ އޮތީ ޕޮއިންޓެއް ނުލިބި ފުލުގަ އެވެ.\nރޭގެ މެޗަށް ވިކްޓްރީ އިން ހާޒިރުނުވުމުން އެޓީމަށް ޖޫރިމަނާއެއް އަންނާނެ އެވެ. މިދިޔަ އަހަރުވެސް ވިކްޓަރީ ވަނީ މެޗަށް ހާޒިރުނުވުމުގެ ސަބަބުން ޖޫރިމަނާކޮށްފައެވެ.\nސެޕްޓެމްބަރު 20, 2019 09:10\nދިވެހި ފުޓްބޯޅަ މިދަނީ މީގެ 20 އަހަރު ކުރިންވެސް ހަމަދާގޮތަށް. މީހާރު މިތިބަ ބައެއްކޯޗުންނަކީ ގޭންގްސްޓާރުން. އެމީހުން ލައިގެން ފުޓްބޯލް ޓިމެއް ނުހިންގޭނެ. ގޭންގެ ގުރޫއްޕެއް ހިންގޭނީ. އަދި މިހާރު މިކަމުގައި ސިޔާސީ ނުފޮރުއްޕާންވެސް ކުޑައެއްނޫން!\nސެޕްޓެމްބަރު 20, 2019 10:58\nތީމާލޭގަ ފަތްބޯ ގުރޫޕްތަކެއް ހަދައިގެން އުޅޭ ކުލަބުތަކެއް ކުލަބް ތަކުގެ ކޯޗުންނަށްވެސް އުޅެނީ ފަތްބޯ މީހުން ތާއްޖޭގަ ފުޓްބޯޅަ 100 އަހަރު ދަށަށް ވެއްޓިއްޖެ.


ބައިނަލް އަޤުވާމީ އަންހެނުންގެ ދުވަސް – 8 މާރިޗު 2020 » Uthema\nބައިނަލް އަޤުވާމީ އަންހެނުންގެ ދުވަސް – 8 މާރިޗު 2020\nއަންހެނުންނާ ދެކޮޅަށް ކުރާ އެންމެހާ ތަފާތުކުރުންތައް ނައްތާލުމާ ބެހޭ ބައިނަލްއަގުވާމީ މުއާހަދާ – ސީޑޯ ގެ\n16 ވަނަމާއްދާއާއި ގުޅޭ ރެޒަވޭޝަން ނެގުމާބެހޭ ގޮތުން ދައުލަތުން ކަންކޮށްފައިވާ ގޮތާއި ގުޅޭ\nބައިނަލް އަޤުވާމީ ދުނިޔޭގެ އެކުވެރި ދައުލަތްތަކުގެ އާއިލާގައި 1965 ވަނަ އަހަރު ދިވެހިރާއްޖެ ބައިވެރިވެ، އ.ދ. ގެ އެއްބަސްވުންތަކާއި މަޝްވަރާއާއި އެކު ދުނިޔޭގެ އެންމެހާ އިންސާނުންގެ އިންސާނީ ޙައްޤުތަކާއި އިންސާނީ ކަރާމާތް ހިމާޔަތްކޮށް ކަށަވަރުކުރުމަށް އުފައްދާފައިވާ އަސާސީ މުއާހަދާތަކެއްގައި، އެހެންޤައުމުތަކެކޭ އެއްފަދައިން ރާއްޖެ އަންނަނީ ބައިވެރިވަމުންނެވެ.\nމިގޮތުން އަންހެނުންނާ ދެކޮޅަށް ކުރާ އެންމެހާ ތަފާތުކުރުންތައް ނައްތާލުމާ ބެހޭ ބައިނަލްއަގުވާމީ މުއާހަދާ (ނުވަތަ ‘ ސީޑޯ ‘) ގައި ރާއްޖެ ބައިވެރިވުމަށް ސޮއިކުރީ 1993 ގައެވެ. ރާއްޖޭގެ އޭރުގެ ހާލަތުގައި އާއިލާއާއި ބެހޭ ޤާނޫނެއް ޤާނޫނީ އޮނިގަނޑުގެ ތެރޭގައި ނެތެވެ. ސީޑޯ މުއާހަދާގައި ރާއްޖެ ބައިވެރިވުމުން އަންހެނުންގެ އަސާސީ ޙައްޤުތަކާއި މިނިވަންކަމާއި އިންސާނީ ކަރާމާތް ރައްކާތެރި ކުރުމަށް ރާއްޖޭގެ ޤާނޫނީ އޮނިގަނޑު ހަރުދަނާކުރުމަށް އެ މުއާހަދާއިން ބާރުއެޅިގެން ދިޔައެވެ. ސީޑޯގައި ރާއްޖެ ސޮއިކުރި އިރުވެސް އެމުއާހަދާގެ7ވަނަ މާއްދާއާއި 16 ވަނަ މާއްދާއަށް އަމަލު ކުރުމަށް ރާއްޖެއިން އިންކާރުކޮށް “ރެޒަވޭޝަން” ހިމެނިއެވެ. ސީޑޯގެ7ވަނަ މާއްދާގައި ބުނަނީ އަންހެނަކަށް ވީތީ ސިޔާސީ އަދި މަދަނީއެއްވެސް މަގާމަކާއި ހައިސިއްޔަތަކުން އަންހެނުން މަހުރޫމު ކުރެވިގެން ނުވާނެކަމެވެ. ނަމަވެސް އޭރު ރާއްޖޭގެ ޤާނޫނު އަސާސީ ލިޔެފައި އޮތް ގޮތުން އަންހެނަކަށް ރާއްޖޭގެ ވެރިކަމެއް ނުކުރެވޭނެއެވެ. 2008 ވަނައަހަރު ވުޖޫދަށްއައި ޤާނޫނު އަސާސީ އަށް ފަހު މިދެންނެވި ހުރަސް ނެތިގެން ދިއުމުން ސީޑޯގެ7ވަނަ މާއްދާ އަށް ރާއްޖެއިން އޮތް ރެޒަވޭޝަން 2010 ގައި ރަސްމީކޮށް ނެގިގެންދިޔައެވެ. އޭގެ ފަހުން ސީޑޯއަށް ރާއްޖެއިން އިއުތިރާޒުކުރާ އޮތީ ހަމައެކަނި ސީޑޯގެ 16 ވަނަ މާއްދާއެވެ.\nމިނިސްޓަރ އޮފް ފޮރިން އެފެއާސް 25 ފެބްރުވަރީ 2020 ގައި ކުރެއްވި ޓުވީޓެއްގައި ވިދާޅުވެފައިވަނީ އެ މުއައްސަސާ އިން ސީޑޯ މުއާހަދާގެ 16 ވަނަ މާއްދާގެ 1 ގެ (ށ) (ބ) (ކ) (އ) އަދި އެމާއްދާގެ2އަށް ރާއްޖެއިން އިންކާރުކޮށްފައިވާ ވުން ނިމުމަކަށް ގެނައުމަށް އ.ދ. އަށް ސަރުކާރުން ހުށަހަޅައިފި ކަމެވެ. ސީޑޯ މުއާހަދާގެ 16 ވަނަ މާއްދާއަކީ ކައިވެނި ކުރުމާއި އާއިލާ އެކަށައެޅުމުގައި އަންހެނުންނަށާއި ފިރިހެނުންނަށް ހަމަހަމަ ގޮތުގައި ޙައްޤުތަށް ކަށަވަރު ކުރުމާބެހޭ މާއްދާއެވެ. މި މާއްދާއަކީ ސީޑޯ މުއާހަދާގެ މައިގަނޑު އަސާސްއާއި ގުޅިފައިވާ މާއްދާއެކެވެ. ރާއްޖެއިން އަދިވެސް އިންކާރު ކުރަމުންދާ މި މާއްދާގެ4ނުކުތާ ތިރީގައި ދަންނަވަމެވެ.\n1) 16(ހ) ގައި ބުނަނީ ކައިވެނި ކުރުމުގެ ޙައްޤު އަންހެނުންނަށާއި ފިރިހެނުންނަށް ހަމަހަމައަށް އޮންނަންވާނެ ކަމެވެ.\n2) 16(ނ) ގައި ބުނަނީ ކައިވެނީގެ ތެރޭގައި އަދި ކައިވެނި ނިމުމަކަށް އައުމުންވެސް އަންހެނުންނަށާއި ފިރިހެނުންނަށް ހަމަހަމައަށް ހައްޤުތަކާއި ޒިންމާތަށް އޮންނަންވާނެ ކަމެވެ.\n3) 16(ރ) ގައި ބުނަނީ ދަރިންނާއި ބެހޭ ކަންކަމުގައި، ކައިވެނީގެ ހާލަތަށް ރިޢާޔަތް ނުކޮށް، މައިންބަފައިންގެ ހައިސިއްޔަތުން ހަމަހަމަ ޙައްޤުތަކާއި ޒިންމާތައް އޮތުމާއި، އެފަދަ ހުރިހާ މައްސަލަ ތަކެއްގައިވެސް އިސްތިސްނާއެއްނެތި ދަރިންގެ މަސްލަހަތު އިސްކުރަން ޖެހޭނޭ ކަމެވެ.\n4) 16(ޅ) ގައި ބުނަނީ ޤައުމުގެ ޤާނޫނީ އޮނިގަނޑުގެ ތެރޭގައި ވާ މަފްހޫމްތަކުގެ ތެރެއިން ބަލަދުވެރިކަމާއި (ގާޑިއަންޝިޕް، ވޯޑްޝިޕް، ޓްރަސްޓީޝިޕް) އަދި އެޑޮޕްޝަން ފަދަ ކަންކަމުގައި ހަމަހަމަ ޙައްޤުތަކާއި ޒިންމާތަށް އޮތުމާއި، އެފަދަ ހުރިހާ މައްސަލަ ތަކެއްގައިވެސް އިސްތިސްނާއެއްނެތި ދަރިންގެ މަސްލަހަތު އިސްކުރަން ޖެހޭނޭ ކަމެވެ.\nދިވެހި މުޖުތަމައުގައި އަދުގެ ހާލަތަށް ބަލާއިރު މަތީގައި ދެންނެވުނު ނުކުތާތަކަށް ދިވެހި ދައުލަތުން އިންކާރު ކުރަންވީ ސަބަބެއް އޮތުމަކީ ހައިރާންވާން ޖެހޭކަމެކެވެ. ސަބަބަކީ ރާއްޖޭގެ ގިނަ އާއިލާތަކަކީ ދެމަފިރިންގެ މަސައްކަތުން އާމުދަނީ ހޯދައިގެން ޙަރަދުތަކާއި ދަރިންގެ ޒިންމާތަށް އުފުއްލަމުންދާ އާއިލާތަކެވެ. ރާއްޖޭގެ ހަޤީގަތަކީ ދައުލަތުގެ ވަޒީފާގައި ސިވިލްސާވިސް ގައިވެސް އަދު ނިސްބަތުން ގިނައީ އަންހެނުން ކަމެވެ. އަދި އެކަނިވެރި މައިން ދަރިންގެ ޒިންމާތައް އެކަނިމައި އެކަނި ނަގަމުންދާ ހާލަތަކީ އާންމު ހާލަތަކަށް ވަނީ ވެފައެވެ. މިއީ ޤައުމީ ތަފާސްހިސާބުން ފެންނަންއޮތް ޙަޤީގަތް ތަކެވެ. ދުނިޔޭގެ ނިސްބަތުންވެސް އިންތިހާއަށް ވަރިގިނަ ދިވެހިރާއްޖޭގައި، ދަރިން ބެލުމުގެ ޒިންމާ އަންހެނުން ނަގަމުންދާ ސަގާފަތެއް އޮތް ހިނދު، ޙައްޤުތަކާއި ޒިންމާތައް ހަމަހަމައަށް އަންހެނުންނަށާއި ފިރިހެނުންނަށް ނުދިނުމަށާއި ދަރިންގެ މަސްލަހަތު އެންމެ އިސްކަމެއްގެ ގޮތުގައި ކަނޑައެޅުމަށް ދައުލަތުން އުޒުރުވެރިވުމަކީ ނުހަނު ޒިންމާދާރުކަން ކުޑަ ވިސްނުމެއް ކަމުގައި މި ޖަމްޢިއްޔާއިން ދެކެމެވެ. އަދި ރާއްޖޭގެ ކޯޓުތަކުގައި ދަރިންގެ ޙަރަދު ހޯދުމަށް އަންހެނުން އުފުއްލާ ތަކުލީފަކީ ހަނދާން ނައްތާލާ، ނުވާކަމަކަށް ހެދޭވަރުގެ މައްސަލައެއް ނޫނެވެ.\nމީގެ އިތުރުން ފާހަގަކުރަން ޖެހެނީ މަޤްރިބް ކަރައާއި ޓޫނިސްފަދަ ދުނިޔޭގެ އިޖްތިމާއީ ގޮތުން ތަހުޒީބުވަމުންދާ އިސްލާމީ މުޖުތަމައު ތަކުންނާއި، އަދި މުސްލިމުންގެ އާބާދީބޮޑު އިންޑޮނީޝިއާ ފަދަ ޤައުމު ތަކުންވެސް ސީޑޯ ގެ 16 ވަނަ މާއްދާއަށް އަދު އިންކާރުނުކުރާ ކަމެވެ. އެހެންކަމުން ދިވެހިރާއްޖޭގެ މުޖުތަމައުއާއި ދިރިއުޅުމުގެ ޙަޤީޤީ ހާލަތަށް ރިޢާޔަތް ނުކޮށް، މިފަދައިން ސީޑޯ މުއާހަދާގެ 16 ވަނަ މާއްދާއާއި މެދު އަމަލު ކުރުމަކީ ކަންކުރުމުގައި ކޮށިވިސްނުމެއް ގެންގުޅެވިފައިވާ ކަން ރަމްޒުކޮށްދޭ ކަމެކެވެ.\nސީޑޯ މުއާހަދާއާއި ގުޅޭ މި މަސައްކަތް ދިވެހި ދައުލަތުން ކުރިގޮތާދޭތެރޭ މިޖަމްއިއްޔާއިން ކަންބޮޑުވާ އިތުރު ސަބަބަކީ ސީޑޯގެ 16 ވަނަ މާއްދާގެ ރެޒަވޭޝަނާއި ބެހޭ ގޮތުން ރައްޔިތުންގެ މަޖިލިހުން ކަންނިންމި ކޮމިޓީގައި ތިއްބެވީ 13 ފިރިހެނުންކަމެވެ. އަދި މިކަމާބެހޭ ގޮތުން 17 ފެބްރުވަރީ 2020ގައި ބޭއްވި އެންމެ ފަހުގެ ބައްދަލުވުމުގައި ވެސް ތިބީ ހުސް ފިރިހެނުންކަމެވެ. އަދި މިނިސްޓްރީ އޮފް ޖެންޑަރ ފެމިލީ އެންޑް ސޯޝަލް ސާވިސަސް ގެ ބައިވެރިވުން މިޖަލްސާގައި ފެންނަން ނެތްކަމެވެ. އަދި ހަމަ އެފަދައިން މި ބައްދަލުވުމުގައި ރައްޔިތުންގެ މަޖިލިހުގެ ޖެންޑާ އެންޑް ހިއުމަން ރައިޓްސް ކޮމިޓީގެ ބައިވެރިވުން ނެތްކަންވެސް ފާހަގަކުރަން ޖެހެނީ ހައިރާންކަމާއި އެކުއެވެ. ރައްޔިތުންގެ މަޖިލިހުގައި މި ނިންމުން ނިންމި ބައްދަލު ވުމުގައިތިބީ ހަމައެކަނި ފިރިހެނުންކަން ފާހަގަކުރާ ހިނދު، އަދި އެ މެމްބަރުންނަކީ ސީޑޯ މުއާހަދާއަށް އަހުލުވެރި ބައެއްކަމާ ދޭތެރޭ ސުވާލުއުފެދޭ އިރު، ދިވެހިރާއްޖޭގެ އަންހެނުންގެ ޙައްޤުތަކާއި ބެހޭ ކަންކަމުގައި އަންހެނުންގެ ހިއްސާ ނެތި ދިއުމަކީ މިޖަމްޢިއްޔާއިން ކުށްވެރިކުރާ ކަމެކެވެ. އަދި ދިވެހިރާއްޖޭގެ ޤާނޫނު އަސާސީއާއި މިންތީގެ ހަމަހަމަކަން ރާއްޖޭގައި ޤާއިމުކުރުމަށް އުފައްދާފައިވާ އެންމެހާ ޤާނޫނުތަކާއި ހަމަތަކާއި އުސޫލުތަކާއި މުޅިން ބީރަށްޓެހި ގޮތަކަށް އަންހެނުންގެ ހިއްސާ ގަސްތުގައި ނުހިމަނާ ދައުލަތުން މިކަން ކޮށްފައި ވުމަކީ މިއަދު އެންމެހާ ދިވެހީން ލަދުވެތިވާންޖެހޭ ކަމެއް ކަމުގައި ދެކެމެވެ.\nމިއަދު އަންހެނުންގެ ދުވަސް ފާހަގަކުރާއިރު މިފެންނަނީ ރާއްޖޭގެ ދިމިޤްރާތީ ނިޒާމު އެކަށައެޅުމުގެ ޒިންމާއޮތް ފަރާތްތަކުން، އާބާދީގެ ދެބައިކުޅަ އެއްބައި ކަމުގައިވާ ދިވެހި އަންހެނުންގެ ޙައްޤުތަކަށް ގޮންޖަހާ، އަންހެނުންނާއި އާއިލާގެ ހަމަޖެހުމާއި އިޖްތިމާއީ އަދާލަތާއި ގުޅިފައިވާ މުހިންމު ކަންކަމުގައި އަންހެނުންގެ ހިއްސާ ހީނަރުކުރަމުން ދާތަނެވެ. އެހެންކަމުން ސީޑޯ މުއާހަދާގެ 16 ވަނަ މާއްދާ އެކަށީގެންވާ މިންވަރަށާއި ފެންވަރަށް މުރާޖާކޮށް ރާއްޖޭގެ އަންހެނުންގެ ޙައްޤުތައް ކަށަވަރުކޮށް ދިވެހިރާއްޖޭގެ ކުޑަކުދިންނަށް ދައުލަތުގެ އެންމެހާ ނިންމުންތަކުގައި ދޭންޖެހޭ އިސްކަމާއި މުހިންމުކަން ޔަގީންވާ ދަރަޖައަށް ކަންނިންމުމަށް، ސީޑޯ މުއާހަދާގެ 16 ވަނަމާއްދާ ގެ ރެޒަވޭޝަން އެއްވެސް ނުކުތާއަކަށް އިންކާރު ނުކޮށް ނެގުމަށް މިޖަމްޢިއްޔާއިން ދައުލަތަށް ގޮވާލަމެވެ. އަދި އަންހެނުންގެ ޙައްޤުތައް އެކަށައެޅުމަށް އ.ދ. ގެ އަންހެނުންނާ ދެކޮޅަށް ކުރާ އެންމެހާ ތަފާތުކުރުންތައް ނައްތާލުމާ ބެހޭ ބައިނަލްއަގުވާމީ މުއާހަދާ އާއި ގުޅޭ ކަންކަން ނިންމުމުގައި އަންހެނުންނަށް ތަފާތުކުރުމުގެ އަމަލުތަށް ދައުލަތުން ގެންގުޅުން ދާއިމީގޮތުން ނިމުމަކަށް ގެނައުމަށް ވެސް ގޮވާލަމެވެ.


BREAKING: Alhugandu Foruvaigen Gengulhenee PPM Fikuru Dheke Birun - Raees Yameen - Vaguthu\nކޮވިޑް ފައްސި މަދު، ނަމަވެސް ކުރިއަށް އޮތީ ބިރު! - 15 ގަޑިއިރު ކުރިން\nއަޅުގަނޑު ފޮރުވައިގެން ގެންގުޅެނީ ޕީޕީއެމް ފިކުރު ދެކެ ބިރުން - ރައީސް ޔާމީން\nރައީސް ޔާމީން މާފުށީ ޖަލަށް ވަޑައިގަތުމަށް ލޯންޗަށް އަރާވަޑައިގަންނަވަނީ. --- ވަގުތު އިމޭޖަސް: މުހައްމަދު އަފްޒަލް\nމާފުށީ ޖަލުގައި ފަސް އަހަރުގެ ޖަލު ހުކުމެއް ތަންފީޒު ކުރައްވަމުންގެންދަވާ އިދިކޮޅު ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީން ފޮރުވައިގެން ގެންގުޅެނީ ޕީޕީއެމް/ޕީއެންސީ ފިކުރު ދެކެ ބިރުން ކަމަށް އެމަނިކުފާނު ވިދާޅުވެއްޖެ އެވެ.\nރައީސް ޔާމީން ވިދާޅުވީ، އެމަނިކުފާނު ފޮރުވައިގެން ގެންގުޅެނީ އެ ފިކުރު ދެކެ ބިރުން ކަމަށާއި، އަދި އެ ޕާޓީން އަމާން ދީފާނެ ކަމަށް ހީކޮށްގެން ކަމަށެވެ.\n"ތިޔަ ލޮބުވެތި ރައްޔިތުންނާއި މާ ދުރުގައި އަޅުގަނޑު އެކަހެރިކޮށްގެން މި ގެންގުޅެނީ އެބޭފުޅުން މި ފިކުރު ދެކެ ބިރުންނެވެ. އަޅުގަނޑުމެންގެ ހިތްވަރި ބަލިކޮށްލެވިދާނެކަމަށެވެ. އަޅުގަނޑުމެން އަމާން ދީފާނެ ކަމުގެ ފިނޑި ހިޔާލުގައެވެ". ރައީސް ޔާމީން ވިދާޅުވިއެވެ.\nއެ މެސެޖުގައި ވިދާޅުވެފައި ވަނީ، އެމަނިކުފާނު ޖަލުގެ ކުޑަގޮޅިން ރައްޔިތުންނާއި މި ބައްދަލު ކުރައްވަނީ ގައުމުގެ ހާލަތާއި މެދު ކަންބޮޑުވެ ދެރަވާ ހާލުގައި ކަމަށެވެ.\nއަދި 2013 ވަނަ އަހަރު ރާއްޖޭގެ ވެރިކަމާއި ހަވާލުވެ ރާއްޖޭގެ އިގްތިސޯދު ކޮޅަށް ޖެހި ކަމަށާއި، އަދި ހައްލު ނުކުރެވޭނެ ކަމަށް ގިނަބަޔަކު ގަބޫލުކޮށްގެން ތިބި ގައުމީ މަސްލަހަތާއި ގުޅުން ހުރި މައްސަލަތައް ހައްލުކޮށްދެއްވި ކަމަށް އެމަނިކުފާނު ވިދާޅުވިއެވެ. އަދި ފުރިހަމަ ސިޔާދަތާއި މިނިވަންކަން އޮތް ފަހުރުވެރި ގައުމަކަށް މި ރާއްޖެ ހަދައިދިން ކަމަށް ރައީސް ޔާމީން ވިދާޅުވިއެވެ.\nއަދި އެމަނިކުފާނު ޖަލަށް ލާފައި ވަނީ ބޭރުގެ ބަޔަކާއި ގުޅިގެން ކަމަށްވެސް ރައީސް ޔާމީން ވިދާޅުވިއެވެ.\nއެމަނިކުފާނު ވިދާޅުވީ، ދިވެހިންގެ ކަންކަން ނިންމާނީ ދިވެހިން ކަމަށާއި، ބޮޑެތި ނުފޫޒުތަކުގެ އަޅުވެތިކުރުމުގެ ފަަލްސަފާގެ ދެކޮޅު ވެގެން ކަމަށެވެ.\n"ޕީޕީއެމް ޕީއެންސީގެ ފިކުރަކީ އެއީ، މިއީ ގައުމީ ފިކުރެވެ. މި ފިކުރުގެ ރައްޔިތުންގެ ލޭ ހިނގާހާ ހިނދަކު މި ގައުމަށް ވާނެއެއްޗެއް ވާން ދޫކޮށްލާނެ ކަންކަން އަޅުގަނޑަށް ޔަގީނެވެ". ރައީސް ޔާމީން ދެއްވި މެސެޖުގައި ވެއެވެ.\nފުލުހުން ރައީސް ޔާމީނާއި މާދަމާ ސުވާލު ކުރަނީ\nރައީސް ޔާމީނަށް މިއަދުގެ އިންތިހާބުގައި ވޯޓެއް ނުލެއްވޭނެ!\nއޭޕްރީލް 8, 2021 20:48\nރަނގަޅު ވާހަކަފުޅެއް، ވަގުންޖެހޭނީ ފޮރުވާފަ ނޫނީ ޖަލުގަތިބެން، ފުރުސަތުު ލިބިއްޖެނަމަ އަނެއްކާ ބައިތުލްމާލް ދިރުވާލާނެކަން ޔަޤީން\nއޭޕްރީލް 8, 2021 20:56\n60 ފަޅުރަށް އަދީބު ވިއްކިއިރު ރޭކާނުލި މީހަކަށް ބަޔަކު މިރާއްޖޭގެ ރައްޔިތުން އުލު ބޭންދިޔަސް ނޭނެގޭނެ. ނަސީބެއް އަދީބު މަ ޖަހައިނުގަންނަނިސް އެގުނުކަން.\nއޭޕްރީލް 8, 2021 21:47\nކަލޭ އޮވޭ ޖަލުގަ! އަހަރުމެން ބޭނުން ގޮތެއް ކަލެޔަށް ހަދާލާނީ! ލާހިކެއްނޫން ދެން ކަލޭ ޖަލުންނިކުންނާކަށް!\nއޭޕްރީލް 8, 2021 23:29\nކަލޯ ދެން ޖަލަށްލާނީ.....\nއޭޕްރީލް 8, 2021 23:16\nބޮޑު ވަގެއްކަން ސާބިތުވީމަ\nއޭޕްރީލް 8, 2021 23:31\nފެލައިލި ފްލެޓްސަރުކާރު އެއީ ވަގުން އެނގިއްޖެ...\nއޭޕްރީލް 9, 2021 05:44\nމި ހާރު ތިބި ވަގުން ވަކިދެރަތަ\nއޭޕްރީލް 9, 2021 17:55\nވަގު 5އަހަރު ކަލެއަށް ހާދަވަރަކަށް ބައިއަޅާފަހުރިހެންހީވޭ، މިހާރު ތިތެޅޭވައްތަރުން އިނގޭ އެއްޗަކީ ލިބުނު ފައިސާކޮޅު ހުސްވެގެން މިސަރުކާރުން އެފުރުސަތުނުދިނީމަ ރުޅުއައިސްގެން އުޅޭހެން، ދެނެއް ވައްކަމެއް ނުކުރެވޭނެ، ރަށްރަށުގެ ތިގޫރިތަކެއް ވަގަކަށްނުނެގޭނެ، ވައްކަންފަޅާއަރުވާމީހުންނަށް ހިމާޔަތްލިބޭނެ، ނިމިދިޔަ 5އަހަރު ވައްކަން ފަޅާއަރުވާލިމީހުންނަށް އަނިޔާކޮށް ޖަލައްލީ\nއޭޕްރީލް 8, 2021 23:47\nކޮންތާކުން ވައްކަން ކުރިކަން ސާބިތުވީ\nއޭޕްރީލް 9, 2021 01:40\nތިޖޫރި ވަގަންނަގާ ފިކުރުގެ މީހުން ފޮރުވައިގެން ގެންގުޅުނީމަ ގައުމައް ފައިދާ ކުރާނީ\nއޭޕްރީލް 9, 2021 06:17\nالله އިއިރާދަކުރެއްވިއްޔާ ދެންދާނީ ކަލޭކަންނޭނގެ الله މޮޅައްބައްލަވާ ވޮޑިގެންވާނީ މިވަރުން ފުދޭނެކަމައް ހީކުރަން\nއޭޕްރީލް 9, 2021 06:26\nވައްކަން ކޮއްގެން ޖަލައްލީ\nއޭޕްރީލް 9, 2021 08:03\nއޭޕްރީލް 10, 2021 12:25\nމިކަހަލަ މަރުމޮލުން މި އުޅެނީ ތިޖޫރީ ފޫދު އްވާ ލާފަ އި ރަ އްޔިތުން ގުބޯ ހަ އް ދަން


Commonwealth gai dhivehi dhidha nަagan Shahid London ah\nދިދަ ނެގުމުގެ ރަސްމިއްޔާތަށް ފުރާވަޑައިގެންނެވުމަށް ޝާހިދު އެއާޕޯޓުގައި -- ފޮޓޯ: ފޮރިން މިނިސްޓްރީ\nއަލުން ރާއްޖެ ކޮމަންވެލްތުގެ މެމްބަރު ގައުމަކަށް ވުމާއި ގުޅިގެން ކޮމަންވެލްތު ސެކްރެޓޭރިއެޓްގައި ބާއްވާ ދިދަ ނެގުމުގެ ރަސްމިއްޔާތުގައި ބައިވެރިވެވަޑައިގަތުމަށް ފޮރިން މިނިސްޓަރު އަބްދުﷲ ޝާހިދު އިނގިރޭސިވިލާތުގެ ވެރިރަށް ލަންޑަނަށް މިއަދު ފުރާވަޑައިގެންފި އެވެ.\nފޮރިން މިނިސްޓްރީން ބުނީ މި ދަތުރުފުޅުގައި ކޮމަވެލްތުގެ އިސްވެރިންނާއި އިނގިރޭސިވިލާތުގެ ފޮރިން އެންޑް ކޮމަންވެލްތު އޮފީހުގެ އިސްވެރިންނާ ބައްދަލު ކުރައްވައި، ކޮމަންވެލްތާއި، ކޮމަންވެލްތުގެ މެމްބަރު ގައުމުތަކާއި ގުޅިގެން ރާއްޖެއިން މަސައްކަތް ކުރާނެކަމުގެ ޔަގީންކަން ޝާހިދު އަރުވާނެ ކަމަށެވެ.\nކޮމަންވެލްތުގެ 54 ވަނަ މެމްބަރު ގައުމުގެ ގޮތުގައި ރާއްޖެ އަލުން އެ ޖަމްއިއްޔާއަށް ވަނުމާ ގުޅިގެން ލަންޑަނުގެ މަލްބަރޯ ހައުސްގައި ރާއްޖޭގެ ދިދަ ނެގުން އޮންނާނީ މާދަމާ އެވެ.\nއެ ރަސްމިއްޔާތަށްފަހު ރާއްޖޭގެ ހައިކޮމިޝަނަށް ވަޑައިގެން، އެތަނުގެ ނަންބޯޑު ރަސްމީކޮށް ބަދަލު ކޮށްދެއްވާނެ އެވެ. ކޮމަންވެލްތުގެ މެމްބަރު ގައުމަކަށް ރާއްޖެ އަލުން ވުމާއި ގުޅިގެން، މެމްބަރު އެހެން ގައުމުތަކުގައި ހިންގާ ޑިޕްލޮމެޓިކް މިޝަންތަކުގެ ނަންތައް އެމްބަސީތަކުގެ ބަދަލުގައި ހައިކޮމިޝަންތަކަށް ބަދަލު ވެގެން ދާނެ އެވެ.\nކޮމަންވެލްތުން ވަކިވުމަށްފަހު، އަލުން ރާއްޖެ ކޮމަންވެލްތުގެ މެމްބަރު ގައުމަކަށް ވެފައިވަނީ މި މަހުގެ އެއްވަނަ ދުވަހު އެވެ.\nކޮމަންވެލްތާ އަލުން ގުޅުމަކީ ރައީސް އިބްރާހިމް މުހައްމަދު ސޯލިހުގެ ހާރިޖީ ސިޔާސަތުގެ މުހިއްމު ވައުދުފުޅެކެވެ. އަލުން ކޮމަންވެލްތަށް ވަނުމަށް ރާއްޖޭން ރަސްމީކޮށް ހުށަހަޅާފައިވަނީ މިދިޔަ ޑިސެމްބަރު މަހުގެ ތެރޭގަ އެވެ. އަދި ކޮމަންވެލްތުން 2019 ވަނަ އަހަރުގެ ޖެނުއަރީ މަހާއި އޮގަސްޓް މަހު ރާއްޖެއަށް އެސެސްމަންޓް ޓީމްތަކެއް ފޮނުވިއިރު، އެޕްރީލް 2019 ގައި އޮތް ރައްޔިތުންގެ މަޖިލީހުގެ އިންތިހާބު އޮބްޒާވްކުރުމަށް އިލެކްޝަން އޮބްޒާވަރ މިޝަންއެއްވެސް ރާއްޖެއަށް ފޮނުވި އެވެ.\nމިނިސްޓަރ ޝާހިދު ލަންޑަށް ކުރައްވާ މިދަތުރުފުޅަށްފަހު ކޮމަންވެލްތުގައި ރާއްޖެއިން ހަރަކާތްތެރި ރޯލެއް އަދާކޮށް، އެޖަމިއްޔާގެ އެކިއެކި ސަބްސިޑަރީ ގުނަވަންތަކުގައި ބައިވެރިވާނެ އެވެ.\nދިދަ ނެގުމުގެ ރަސްމިއްޔާތުގައި ރާއްޖޭގެ ރައްޔިތުންގެ މަޖިލިސް ތަމްސީލްކުރެއްވުމަށް ރައްޔިތުންގެ މަޖިލީހުގެ މެޖޯރިޓީ ލީޑަރު އަދި މެދުހެންވޭރު ދާއިރާގެ މެމްބަރު އަލީ އާޒިމް ޝާހިދުގެ އަރިހުގައި ލަންޑަނަށް ވަޑައިގެންނެވި އެވެ.\nރައީސް އިބްރާހިމް މުހައްމަދު ސޯލިހު އިނގިރޭސިވިލާތް ފޮރިން މިނިސްޓްރީ + އަބްދުﷲ ޝާހިދު ކޮމަންވެލްތު ޖަމިއްޔާ\nޑިމޮކްރަސީ ހަރުދަނާ ކުރަން ކުރާ މަސައްކަތަށް އެމެރިކާގެ ތައުރީފު


Baeh geverin kuli kudakoh namoonaa dhahkanee!\nބައެއް ގެވެރިން ކުލި ކުޑަކޮށް ނަމޫނާ ދައްކަނީ!\n30 މާރޗް 2020 - 10:28:15\nއަބަދުވެސް މާލޭގެ ކުލި މި ސަރަހައްދުގެ ގައުމުތަކަށްވުރެ އަގުބޮޑުކަމުން، ގެދޮރު ކުއްޔަށް ދޫކުރާ މީހުންނަށް އެކަމުގެ ނުރުހުން އަމާޒުވެ އެވެ. ހާއްސަކޮށް މި ދަނޑިވަޅަކީ ކޮވިޑް-19 ގެ ސަބަބުން ރާއްޖޭގެ އިގްތިސާދަށް އައިސްފައިވާ ލޮޅުމާއެކު އެތައް ބައެއްގެ މުސާރައަށް އެކަމުގެ އަސަރުކުރަމުން އަންނަ ވަގުތެކެވެ. ރިސޯޓުތަކާއި އަމިއްލަ އޮފީސްތަކުގައި މަސައްކަތް ކުރާ މީހުންގެ މުސާރައަށް ބޮޑެތި ބަދަލުތަކެއް ވަނީ އައިސްފަ އެވެ.\nމިދަނޑިވަޅުގައި މާލޭގައި ދިިރިއުޅޭ ރައްޔިތުން އެއް އަޑަކުން ގޮވަމުން އަންނަނީ ގެދޮރު އިމާރާތްކުރަމުން އަންނަ މީހުންނަށް ލުއެއް ލިބޭނަމަ، އެމީހުން އިމާރާތްކުރާ ތަންތަނުގައި އުޅޭ މީހުންނަށް ވެސް އެވަރުގެ ލުއެއް ދޭންޖެހޭނެ ކަމެވެ. އެގޮތުން މާލޭގެ އެޕާޓްމަންޓުތަކުގެ ކުލި ކުޑަކޮށްދިނުމަށް ގިނަ ބަޔަކު ގޮވާލަމުންދާ މިދަނޑިވަޅުގައި ބައެއް ގެދޮރުވެރިން އަންނަނީ އަމިއްލައަށް އިސްވެ، ގެތަކުގެ ކުލި ކުޑަކޮށް ކުއްޔަށް އުޅޭ މީހުންނަށް އަންގަމުންނެވެ.\nމިފަދަ ގޮތަކަށް މިމަހުގެ 28 ގައި މާލޭގެ ގެއަކުން އެގޭގައި ދިރިއުޅޭ މީހުންނަށް އެންގި އެންގުމެއްގައިވާ ގޮތުން ކުރިއަށް އޮތް ހަތަރު މަހަށް، އެގޭގެ ހުރިހާ އެޕާޓްމަންޓެއްގެ މަހު ކުލިން 3000 ރުފިޔާ އުނިކުރަން ވަނީ ނިންމާފަ އެވެ. އަދި މި ނިންމުމަކީ މިވަގުތު ކުރިމަތިވެފައިވާ ދަތިތަކާ ގުޅިގެން ނިންމި ނިންމުމެއް ކަމަށް ވެސް އެންގުމުގައިވެ އެވެ.\nއެ ގޭގެ އިތުރުން ވެސް ބައެއް ގޭގޭގެ ކުލި ކުޑަކޮށްދީފައިވާ ކަމަށް ބައެއް މީހުން އަންނަނީ ބުނަމުންނެވެ. މިދަނޑިވަޅުގައި އިންސާނިއްޔަތުކަން އިސްކޮށް ބައެއް ގޭގޭވެރިން މި ދައްކަމުން އަންނަ ނަމޫނާއަށް ތައުރީފް ހައްގެވެ.\nނަމަވެސް މިދަނޑިވަޅުގައި ވެސް އަމިއްލަ ފައިދާއަށް އުޅޭ ގެވެރިން ވަކި މަދެއް ވެސް ނޫނެވެ. އެ މީހުން ނަގާފައި އޮތް ލޯނުތައް ދެއްކުން ހަ މަހަށް ފަސްކޮށްދީފައިވީ ނަމަވެސް ކުލި ކުޑަކުރަން ނުޖެހޭ ކަމަށް ވެސް މިވެރިން ގަބޫލުކުރެ އެވެ. އެގޮތުގެ މަތިން ކުރިއެކޭ އެއްގޮތަށް ދަނީ ގޭގެ ކުލި ނަގަމުންނެވެ.\nމިހެންވެ، ގިނަ ބަޔަކު މިވަގުތު ކުރާ އުއްމީދަކީ ސަރުކާރުން މިކަމަށް ހައްލެއް ގެނެސްދިނުމެވެ. މާލޭގެ ކުލި ބޮޑުކަން ގަބޫލުކުރައްވާ ރައީސް އިބްރާހީމް މުހައްމަދު ސޯލިހު ވެސް ވަނީ ގޭގެ ކުލި ކޮންޓްރޯލްކުރަން މިވަގުތު އަދި ޕްލޭނެއް ނެތްނަމަވެސް އެކަމާ މެދު ވިސްނަވާނެ ކަމަށް ވިދާޅުވެފަ އެވެ. މިހެންކަމުން، ދެން އިންތިޒާރުކުރެވެނީ މިކަމާއި މެދު ގޮތެއް ކަނޑައަޅާ، އާންމުންނަށް މި އުފާވެރި ހަބަރު އިއުލާންކުރައްވާނެ ދުވަހަކަށެވެ.\nކޮރޯނާ ވައިރަސްގެދޮރުވެރިކުރުންރައީސް ޞާލިޙް


EURO 2020 Gadha 16: Spain - Croatia\nޔޫރޯ 2020 ގަދަ 16: ސްޕެއިން – ކްރޮއޭޝިއާ\nޝާއިޢުކުރީ: ޙަންނާން ޖޫން 28, 2021, 11:32\nޔޫރޯ 2020 ފުޓްބޯޅަ މުބާރާތުގެ ދެވަނަ ބުރުގެ މެޗުތައް ފެށިގެން ކުރިޔަށްދާއިރު، މިރޭ ސްޕެއިންއާއި ކޮރޮއޭޝިއާގެ ކުރިމަތިލުމަކީ މި ބުރުގައި އެންމެ ފޯރިގަދަވާނެ އެއް މެޗައް ވެގެންދާނެއެވެ.\nމުބާރާތުގެ ގުރޫޕް ޑީގައި ހިމެނުނު ކްރޮއޭޝިއާ އިން އެޓީމު ހިމެނުނު ގުރޫޕްގެ މެޗުތައް ނިންމާލީ ގުރޫޕުގެ ދެވަނާގައި އޮވެއެވެ. ކްރޮއޭޝިއާ ގަދަ 16 ބުރުގައި މިރޭ ކުޅޭ މެޗުގައި ބައްދަލުކުރާ އަނެއްޓީމަކީ ގްރޫޕް އީ ގެ ދެވަނަ ޓީމުގެ ގޮތުގައި ގަދަ 16 ވަނަ ބުރަށް ދަތުރުކުރި ގިނަ ޒުވާން ކުޅުންތެރިންތަކެއް ހިމެނޭ ސްޕެއިންއެވެ. ސްޕެއިންވެސް ގަދަ 16 އިން ޖާގަ ހޯދީ އެޓީމު ހިމެނޭ ގުރޫޕް އީގެ ދެވަނަ ހޯދައިގެންނެވެ. ސްޕެއިން ގުރޫޕް ސްޓޭޖުގައި ކުޅުނު އެއްވެސް މެޗަކުން ބަލިވެފައެއް ނުވެއެވެ.\nކްރޮއޭޝިއާ ގުރޫޕް ސްޓޭޖުގައި ނެރެފައިވާ ނަތީޖާތަށް\nކްރޮއޭޝިއާ ގަދަ 16 އިން ޖާގަ ހޯދީ ގުރޫޕް ޑީގައި ކުޅުނު ތިން މެޗުގެ ތެރެއިން އެއްމެޗުން މޮޅުވެ، އެއް މެޗުން އެއްވަރުވެ އަދި އެއްމެޗުން ބަލިވެ، ހަތަރު ޕޮއިންޓާއި އެކު ގުރޫޕުގެ ދެވަނަ ޓީމުގެ ގޮތުގައެވެ.\nކްރޮއޭޝިއާ3– ސްކޮޓްލެންޑް 1\nކްރޮއޭޝިއާ 1 – ޗެކް ރިޕަބްލިކް 1\nކްރޮއޭޝިއާ0– އިންގްލެންޑް 1\nކްރޮއޭޝިއާ އާއި ދެކޮޅަށް މިރޭ ނިިކުންނަ ސްޕެއިން ގަދަ 16 އިން ޖާގަ ހޯދީ ގުރޫޕް އީގެ ދެވަނަ ޓީމުގެ ގޮތުގައެވެ.\nސްޕެއިން ގުރޫޕް ސްޓޭޖުގައި ނެރެފައިވާ ނަތީޖާތައް\nސްޕެއިން ގަދަ 16 އިން ޖާގަ ހޯދީ ގުރޫޕް އީގައި ކުޅުނު ތިން މެޗުގެ ތެރެއިން އެއް މެޗުން މޮޅުވެ ދެ މެޗުން އެއްވަރުވެ، ޖުމްލަ ފަސް ޕޮއިންޓު ހޯދައިގެން ގުރޫޕުގެ ދެވަނަ ޓީމުގެ ގޮތުގައެވެ.\nސްޕެއިން0– ސްވިޑެން 0\nސްޕެއިން 1 – ޕޮލެންޑް 1\nސްޕެއިން5– ސްލޮވާކިއާ 0\nސްޕެއިން އަދި ކްރޮއޭޝިއާގެ ތާރީޚީ ކުރިމަތިލުންތައް\nސްޕެއިން އަދި ކްރޮއޭޝިއާ މީގެ ކުރިން 8 ފަހަރު ބައްދަލުކޮށްފައިވެއެވެ. އޭގެ ތެރެއިން ތިން ފަހަރު ސްޕެއިން މޮޅުވެފައިވާއިރު، ކްރޮއޭޝިއާ ހަތަރު ފަހަރު މޮޅުވެފައިވެއެވެ. އެއް މެޗުން ވަނީ އެއްވަރުވެފައެވެ. މި ދެޓީމު އެންމެ ފަހުން ބައްދަލުކޮށްފައިވަނީ 2018 ވަނަ އަހަރު ނޭޝަންސް ލީގުގެ މެޗެއްގައެވެ. އެ ފަހަރުގެ މެޗު ވަނީ 2-3 އިން މޮޅުވެފައިވަނީ ކްރޮއޭޝިއާ އެވެ.\nމިރޭ ސްޕެއިންއާއި ދެކޮޅަށް ކްރޮއޭޝިއާ ނިކުންނައިރު، އެޓީމުގައިއަނިިޔާގެ މައްސަލައެއް ވެސް އަދި ސަސްޕެންސަނުގެ މައްސަލަ އެއް ވެސް ނެތެވެ. އެހެން ނަމަވެސް އިއްޔެ ކޮވިޑް-19 އަށް ފައްސިވި ފޯވާޑް އިވާން ޕެރިސިޗްއަށް މިރޭގެ މެޗުގައި ނުކުޅެވޭނެއެވެ.\nމިރޭ ސްޕެއިންއާއި ދެކޮޅަށް ނެރޭނެ ކަމަށް ބެލެވޭ ފުރަތަމަ 11 ކުޅުންތެރިން\nގޯލް ކީޕަރު ލިވަކޮވިޗް، ވަސައިކޯ، ލޮވްރެން، ވިޑާ، ވާޑިއޯލް، މޮޑްރިޗް، ބްރޮޒޮވިޗް، ކޮވެސިޗް، ވްލަސިޗް، ޕެޓްކޮވިޗް، ރެބިޗް.\nމިރޭ ސްރޮއޭޝިއާއާއި ދެކޮޅަށް ނިކުންނައިރު، ސްޕެއިންގެ ޓީމުގައި ވެސް އަނިޔާގެ މައްސަލައެއް އަދި ސަސްޕެންޝަނުގެ މައްސަލައެއްވެސް ނެތެވެ.\nމިރޭ ކްރޮއޭޝިއާއާއި ދެކޮޅަށް ނެރޭނެ ކަމަށް ބެލެވޭ 11 ކުޅުންތެރިން\nގޯލް ކީޕަރ ސިމޯން، އަޒްޕްލިކުއެޓާ، ލަޕޯޓޭ، ޓޯރެސް، އަލްބާ، ޕެޑްރީ، ބުސްްކެޓް، ކޯކޭ، ސަރަބިއާ، މޮރާޓާ، މޮރޭނޯ.\nސްޕެއިން އަދި ކްރޮއޭޝިއާ ބައްދަލުކުރާ މި މެޗު ފަށާނީ މިރޭ ރާއްޖޭގަޑިން9ޖަހާއިރުގައެވެ.


ޓޫރިސްޓު ނަމްބަރުތަކުގެ އެންމެ އުހަށް އިންޑިއާ\nރާއްޖެއަށް އެންމެ ގިނައިން ޓޫރިސްޓުން އަންނަ ގައުމަކަށް އިންޑިއާ\n13 ސެޕްޓެންބަރު 2021 - 18:42 1\nހުޅުމާލެ އަތިރިމަތީގައި ފަތުރުވެރިންތަކެއް: މި ދުވަސްކޮޅު މާލެ ސަރަހައްދުގެ ގިނަ ގެސްޓްހައުސްތަކަށް އަންނަނީ ދެކުނު އޭޝިއާއިން ކަރަންޓީނު ފުރިހަމަކުރަން އަންނަ ފަތުރުވެރިން. -- ފޮޓޯ: ހުސެއިން ޝަޔާހު/އަދަދު\nރާއްޖެއަށް ފަތުރުވެރިން އަންނަ ގައުމުތަކުގެ ލިސްޓުގެ އެންމެ ކުރިއަށް އަވައްޓެރި އިންޑިއާ ޖެހިލައިފި އެވެ.\nއަހަރު ފެށުނުއިރު ރާއްޖެއަށް އެންމެ ގިނަ އަދަދެއްގެ ފަތުރުވެރިން އަންނަމުން ދިޔަ އިންޑިއާއަށް ލިސްޓުގެ އެއް ވަނަ މަގާމު ގެއްލިގެން ދިޔައީ ދެކުނު އޭޝިއާ ގައުމަތަކަށް ބޯޑަރު ބަންދުކުރި ހިސާބުންނެވެ.\nމި ގައުމުތަކުން މީހުން އައުން މަނާކުރީ ކޮވިޑުގެ ހާލަތު ގޯސްވުމާ ގުޅިގެންނެވެ. މި ފިޔަވަޅުތައް އުވާލީ ޖުލައި 15 ގަ އެވެ. އަދި އެއާ ގުޅިގެން އިންޑިއާއިން ރާއްޖެ އަންނަ ފަތުރުވެރިންގެ އަދަދު އިތުރުވި އެވެ.\nއެގޮތުން ޓޫރިޒަމް މިނިސްޓްރީން އެންމެ ފަހުން އާންމުކުރި ތަފާސްހިސާބުތައް ދައްކާ ގޮތުން ސެޕްޓެމްބަރު ނުވަ ވަނަ ދުވަހުގެ ނިޔަލަށް 172,104 އިންޑިއާ ފަތުރުވެރިން ވަނީ ރާއްޖެ އައިސްފަ އެވެ. މިއީ މިއަހަރުގެ މިހާތަނަށް ރާއްޖެ އައިސްފައިވާ ފަތުރުވެރިންގެ 21.8 އިންސައްތަ އެވެ.\nމި ލިސްޓުގެ ދެ ވަނައިގައި އޮތީ ރަޝިއާ އެވެ. އެ ގައުމުން 162,801 ފަތުރުވެރިން ރާއްޖެ އައިސްފައިވެ އެވެ. މިއީ ރާއްޖެ އައި ފަތުރުވެރިންގެ 20.6 އިންސައްތަ އެވެ.\nދެން މި ލިސްޓުގައި ހިމެނޭ ގައުމުތަކަކީ ޖަރުމަން، އެމެރިކާ އަދި ޔޫކްރެއިން، މި ތަރުތީބުންނެވެ.\nޓޫރިސްޓުން ރާއްޖެ އައި ގޮތުގެ ތަފާސްހިސާބުތައް - ގްރެފިކްސް: އަހުމަދު އިހްސާން / އަދަދު\nޓޫރިޒަމް ނަމްބަރުތަކުގެ ބޮޑު މަންޒަރު\nމިއަހަރު ރާއްޖެއަށް އެއް މިލިއަން ފަތުރުވެރިން ގެނައުމަށް ސަރުކާރުން ވަނީ އަމާޒު ހިފާފައެވެ. މިހާރު ރާއްޖެއަށް ފަތުރުވެރިން އަންނަމުންދާ އަދަދަށް ބަލައި، ޓޫރިޒަމް މިނިސްޓްރީން ވަނީ ނަމްބަރުތައް މުރާޖާ ކޮށްފައެވެ. އަދި އަހަރު ނިމޭއިރު 1.3 މިލިއަން ފަތުރުވެރިން ރާއްޖެ ގެނެވޭނެ ކަމަށް މިނިސްޓްރީން ބުނެ އެވެ.\nއަަހަރުގެ ފުރަތަމަ ތިން މަހު ރާއްޖެ އަންނަ ފަތުރުވެރިންގެ އަދަދު މަހުން މަހަށް ދިޔައީ އިތުރުވަމުންނެވެ. ނަމަވެސް ކޮވިޑުގެ ނުރައްކަލާ އެކީގައި އޭޕްރިލް މަހުން ފެށިގެން ފަތުރުވެރިންގެ އަދަދު މަޑުމަޑުން ދަށަށް ދާން ފެށި އެވެ. އަދި ޖޫން މަސް ނިމުނު އިރު މި އަދަދުތައް ވަނީ ވަރަށް ބޮޑުތަނުން ދަށަށް ގޮސްފަ އެވެ.\nމި ނަމްބަރުތައް އިތުރުވާން ފަށާފައި ވަނީ ޖުލައި މަހު ދެކުނު އޭޝިއާގެ ފަތުރުވެރިންނަށް ރާއްޖޭގެ ބޯޑަރު އަލުން ހުޅުވާލުމުންނެވެ. އެގޮތުން އޮގަސްޓު މަހު ރާއްޖެއަށް ލައްކައަކަށް ވުރެ ގިނަ ފަތުރުވެރިން ޒިޔާރަތްކުރި އެވެ. ބޯޑަރު އަލުން ހުޅުވާލި ފަހުން އެންމެ ގިނަ އަދަދަކަށް ފަތުރުވެރިން އައީ އެ މަހު އެވެ.\nއަހަރުގެ މިހާތަނަށް 788,846 ފަތުރުވެރިިން ރާއްޖެ އައިސްފައިވާއިރު، މިހާރު ދުވާލެއްގެ މައްޗަށް އެވްރެޖުކޮށް ރާއްޖެ އަންނަނީ 3,143 ފަތުރުވެރިންނެވެ.\nމި މަހު ލައްކައަކަށް ވުރެ ގިނަ ފަތުރުވެރިން ރާއްޖެ ޒިޔާރަތްކޮށްފި\nޓޫރިޒަމް ދުވަސް ފާހަގަކުރަން ރަށްރަށަށް މިނިސްޓްރީން ބަޖެޓްދެނީ\nޖެޓް ސްކީ ޓްއާ: ދެކުނަށް ދަތުރު ފަށައިފި


COLUMN: Boahiyaavahi kamuge yageenkan, Sarukaaru koba? | Mihaaru\nކުރީގެ ރައީސް ޔާމީންގެ ސަރުކާރުން ކުރިއަށް ގެންދިޔަ "ހިޔާ މަޝްރޫއު" ދަށުން ފްލެޓް ލިބުނު ކަމުގެ ލިޔުން ހޯދުމަށް ހައުސިން މިނިސްޓްރީ ބޮޑު ގޭޓު ކުރިމައްޗަށް މީހުން އެއްވެފައި---ފޮޓޯ: އަހުމަދު ނިޝާތު/މިހާރު\n20 މާޗް 2019 - 09:15 30 comments\nމިހާރު މި އޮތީ އެ މޫސުން އައިސްފަ އެވެ. ބޯމަތިވެފައި މި އޮތީ ވަރުގަދަ އިންތިޚާބެކެވެ. އެ އިންތިޚާބަށް އަހުދާއި ވައުދުވުން އޮތީ މެކުހަށެވެ. ހާސިލް ކުރެވޭނެ ވައުދެއްތޯ ނުވަތަ ނޫންތޯ ބަލާނެ ކަމެއް ނެތެވެ. ކުރީގެ ސަރުކާރުން ގޯސްކޮށް ކުރި ބައެއް ކަންތައްތައް ވެސް މިއަދު މި އޮތީ ރަނގަޅުވާ ދަރަޖަ އަށް ގޮސްފަ އެވެ. އިންތިޚާބާ ދިމާކޮށް ބޮޑެތި މަޝްރޫއުތައް އިއުލާން ކުރުމާއި ތިމާމެންގެ އާރާއި ބާރު އޮތްކަން ދައްކައި ވޯޓުލާ މީހުންނަށް ނުފޫޒު ފޯރުވޭނެ ހުރިހާ ކަމެއް ވެސް އޮތީ ހަމަ ކުރިއަށެވެ. ކުރިން ކޮރަޕްޝަނަށް ނުވަތަ ކޮރަޕްޝަނަށް މަގުފަހިވާ ކަންކަން މިއަދު ހަމަ ރަނގަޅެވެ. އެ ކަމެއް ދިފާއު ކުރެވޭނެ ހުއްޖަތްތައް މަތިމައްޗަށް ދައްކަންވީ އެވެ.\nމާލޭގައި ވޯޓުލާ މީހުންގެ ސިކުނޑިއާ އެންމެ ރަނގަޅަށް ކުޅެވޭނީ ބޯހިޔާވަހިކަމުގެ ތެރެއިންނެވެ. މާލެ އަށް އުފަން މާލޭގެ މީހުން ދިރިއުޅެނީ ވަރަށް ދަތި ހާލުގަ އެވެ. ރަށްރަށުން މާލެ އައިސް އުޅޭ މީހުންނަށް ވުރެ މާލެ އުފަން ބައެއް މީހުންގެ ނިކަމެތިކަން މާ ބޮޑު ކަމަށް ފެނެ އެވެ. އެ މީހުންނަށް އެ ދަތިކަމުން ހައްލެއް ހޯދައި ދޭން ޖެހެ އެވެ. މާލޭގެ ދާއިރާތަކަށް ވާދަކުރައްވާ ހުރިހާ ކެންޑިޑޭޓުން ކަހަލަ ގޮތަކަށް އެ ވާހަކަ އެބަ ދައްކަވަ އެވެ. މާލޭގެ ރައްޔިތުންގެ ބޯހިޔާވަހިކަން ހައްލު ކުރުމަށް މަސައްކަތް ކުރައްވާނެ ކަމަށް އެބަ ވިދާޅުވެ އެވެ. އެންމެ ފަހުން ބޭއްވި އާންމު އިންތިޚާބުގެ ކެމްޕެއިނަށް ވުރެ މި ފަހަރު އެ އަޑު ގަދަ އެވެ. ހަމަ ރަނގަޅު ކަމެކެވެ. އެކަމަކު މައްސަލަ އަކީ ތިމާމެންގެ ނުފޫޒާއި ބާރު ބޭނުންކޮށްގެން ނާޖާއިޒު ފައިދާ ލިބޭ ގޮތަށް ކަންކަން ކުރަން އުޅުމެވެ.\nމާލޭގެ ރައްޔިތުންނަށް ކުރިމަތިވެފައިވާ ބޯހިޔާވަހިކަމުގެ މައްސަލަ އަށް ހައްލެއް ހޯދުމަށް 'ވެށިފަހި މާލެ' ޕްރޮގްރާމް ފެއްޓެވީ ކުރީގެ ރައީސް އަދި މި އިންތިޚާބުގައި މައްޗަންގޮޅި މެދު ދާއިރާ އަށް ވާދަކުރައްވާ އެމްޑީޕީގެ ރައީސް މުހައްމަދު ނަޝީދެވެ. އެއީ އެމަނިކުފާނުގެ ވެރިކަން ބަދަލުވުމާ ހަމައަށް ކާމިޔާބު ކުރެވޭތޯ މަސައްކަތް ކުރެއްވި މުހިންމު މަޝްރޫއެކެވެ.\nވެށިފަހި މާލެ ޕްރޮގްރާމްގެ ދަށުން ފްލެޓު ނުލިބުނު މީހުންނަށް އެމްޑީޕީން މިރޭ ބައްދަލުވުމެއް ބާއްވައި ފްލެޓުގެ ޔަގީންކަން އިންތިޚާބާ ދިމާކޮށް ދިނުމަކީ އާންމު އިންތިޚާބާ ބެހޭ ގާނޫނާއި ކޮރަޕްޝަން ހުއްޓުވުމުގެ ގާނޫނަށް ރިއާޔަތް ކުރި ނަމަވެސް ކޮށްގެން ވާނެ ކަމެއް ނޫނެވެ.\nއެކަމަކު، މިއަދު މި ފެނުނީ 'ވެށިފަހި މާލެ' ޕްރޮގްރާމް އަލުން ފަށާނެ ކަމަށް ސަރުކާރުން ބުނުމެއް ނެތި ކުއްލި ގޮތަކަށް ނަޝީދުގެ ކެމްޕެއިން އޮފީހުންނާއި އެމްޑީޕީންނާއި އެ ޕާޓީގެ ޓިކެޓުގައި މާލެ ދާއިރާ އަށް ވާދަކުރައްވާ އެހެން ކެންޑިޑޭޓުންގެ އޮފީސްތަކުން އިސްވެ އެ ވާހަކަ ދައްކަވަން ފެށި ތަނެވެ. އެ ޕްރޮގްރާމްގެ ދަށުން ފްލެޓް ނުލިބޭ އެންމެ ނިކަމެތި 4،000 މީހުންގެ ލިސްޓެއް އެމްޑީޕީގެ އޮފީހުގައި އެބަ އޮތެވެ. އެ ލިސްޓަށް ބަލައިގެން މީސްމީހުންނަށް ގުޅައިގެން ފްލެޓް ލިބޭނެ ކަމުގެ ޔަގީންކަން ބައެއް ފޯން ކޯލްތަކުގައި ދީފައި ވާ ކަމަށް ވެ އެވެ. އަދި މިރޭ އޮންނަ ބައްދަލުވުމުގައި ފްލެޓާ ހަވާލުވާން ދިއުމަށް ވެސް ބައެއް ކޯލްތަކުގައި އަންގާފައިވާ ކަމަށް ވެ އެވެ. މިއީ، ވަކި ކެންޑިޑޭޓަކު ނުވަތަ ވަކި ޕާޓީއަކުން ވޯޓަށް ނުފޫޒު ފޯރުވުން ނޫން ދެން ކޮން ކަމެއް ހެއްޔެވެ؟ ސަރުކާރުގެ ތެރޭގައި ގެންގުޅޭ ލިސްޓެއް ހަމައެކަނި އެމްޑީޕީ އާއި އެ ޕާޓީގެ ކެންޑިޑޭޓުންނަށް ލިބުމަކީ އެހެން ކެންޑިޑޭޓުންގެ ހައްގަށް ލިބޭ އުނި ކަމެކެވެ. އިންތިޚާބަށް ނުފޫޒު ފޯރުވެނީ ނުވަތަ ކޮރަޕްޝަނަށް މަގުފަހި ވަނީ ހަމައެކަނި ފުޓުބޯޅަ މެޗެއް ބޭއްވުމަކުން ނޫނެވެ.\nއިންތިޚާބަށް އިއުލާންކުރާ ތާރީޚުން ފެށިގެން އިންތިޚާބުގެ ދާއިމީ ނަތީޖާ އިއުލާން ކުރާތާ 30 ދުވަހުގެ ނިޔަލަށް، އިންތިޚާބާ ގުޅިގެން ކެންޑިޑޭޓަކު ތާއީދު ހޯދުމަށްޓަކައި ނުވަތަ އެހެން ކެންޑިޑޭޓެއްގެ އިންތިޚާބީ ހައްގަކަށް ނުރަނގަޅު އަސަރު ފޯރުވުމަށްޓަކައި ވަކި ފަރުދަކަށް ނުވަތަ ޖަމާއަތަކަށް ނުވަތަ އާންމު ފައިދާއަށްޓަކައި އެއްޗެއް ދިނުން ނުވަތަ ޚިދުމަތެއް ދިނުން ނުވަތަ މަންފާއެއް ފޯރުކޮށް ދިނުން ނުވަތަ އެއިން ކަމެއް ކުރަން އުޅުމަކީ ވެސް ރިޝްވަތު ދިނުން ނުވަތަ ރިޝްވަތު ދޭން އުޅުން ކަމަށް ގާނޫނުގައި ވެ އެވެ.\nގާނޫނުތަކުގައި މިހާ ސާފުކޮށް ކަންކަން ބަޔާންކޮށްފައި ވަނިކޮށް، އެ އަށް އަމަލުކޮށް ތަބާވުމަށް ބާރު އަޅާ ބަޔަކު އެފަދަ ކަމެއް ކުރަން އުޅުމަކީ ނުވަތަ އެފަދަ އަމަލަކަށް މަގުފަހިވާ ފަދަ ކަމެއް ކުރުމަކީ މައްސަލައެކެވެ. އަޅުގަނޑަށް ގޯސްވީ ހެޔޮވެރިކަމާއި ގާނޫނީ އިމުގެ ތެރެއިން ނޫން ގޮތަކަށް ކަންކަން ނުކުރާނެ ކަމަށް ވައުދުވެ އަދި ނުރަނގަޅު ނުފޫޒު ނުފޯރުވާނެ ކަމަށް ބުނާ ބަޔަކު އެކަން ކުރުމުންނެވެ.\nބޯހިޔާވަހިކަމުގެ ވާހަކަ ހުރިހާ ކެންޑިޑޭޓުން ވެސް އެބަ ދައްކަ އެވެ. ގާނޫނީ ނިޒާމުގެ ތެރެއިން އެކަން ހައްލު ކޮށްދޭނެ ވާހަކަ އެވެ. ސިޔާސަތުތަކެއް ވެސް ބައެއް ކެންޑިޑޭޓުން އެބަ ގެންގުޅެ އެވެ. އެކަމަކު، އެމްޑީޕީގެ ސަރުކާރަކުން ކަމަށް ވިޔަސް ހިންގާފައި އޮތް މަޝްރޫއެއްގެ ވާހަކަ ކެމްޕެއިންގެ ތެރޭގައި އަލުން ފަށައި ގޯތިގެދޮރުގެ ޔަގީންކަން އެތައް ދޭ އިރު ހައުސިން މިނިސްޓްރީއަކަށް ރޭކާވެސް ނުލަ އެވެ. ސަރުކާރުގެ ސިޔާސަތު އޮތް ގޮތެއް ވެސް ނޭނގެ އެވެ. 'ވެށިފަހި މާލެ' ޕްރޮގްރާމް އަލުން ފަށަން އުޅޭ ކަމެއް ވެސް ހައުސިން މިނިސްޓްރީ އަށް އެނގޭ ކަމަކަށް ނުވެ އެވެ.\nމާލޭގެ ރައްޔިތުންގެ ވޯޓު ކޮންމެ ބަޔަކަށް ވެސް ހޯދޭނެ އެންމެ ފަސޭހަ އެއް ގޮތަކީ ބޯހިޔާވަހިކަމުގެ ވާހަކަ ދެއްކުމެވެ. އެކަމަކު އެކަން ކުރަން ޖެހެނީ ސަރުކާރުގެ ބަހެއް ނެތި ވަކި ޕާޓީއަކުން ކަމަށް ނަމަ އެއީ ގޯހެކެވެ. ގޯއްޗާއި ފްލެޓު ދޭނެ ކަމުގެ ޔަގީންކަން ވަކި ޕާޓީއަކުން ނުވަތަ ކެންޑިޑޭޓަކު ދޭ ނަމަ އެއީ ރަނގަޅު ކަމެއް ނޫނެވެ. މިފަދަ ސިޔާސަތުތަކާއި އުސޫލުތައް އަންނަން ވާނީ ސީދާ ސަރުކާރުންނެވެ. މާލޭގައި ބޯހިޔާވަހިކަމުގެ ބޮޑު މަޝްރޫއެއް ވަރަށް އަވަހަށް އިއުލާން ކުރައްވާނެ ކަމަށް ރައީސް އިބްރާހިމް މުހައްމަދު ސޯލިހް މި ހަފުތާގައި ވަނީ ވިދާޅުވެފަ އެވެ. އެކަމަކު އެ ސިޔާސަތު ހާމަނުކުރައްވަނީސް ވަކި ބަޔަކު ބޯހިޔާވަހިކަމުގެ ޔަގީންކަން ދިނުމަކީ އިންތިޚާބަށް ސީދާ ނުފޫޒު ފޯރުވުމެވެ.\nމިފަދަ ކަންކަން ހުއްޓުވައި ފިޔަވަޅު އަޅަން ޖެހެނީ ވަކި ބަޔަކު ވީމައެއް ނޫނެވެ. އެންމެންގެ ހައްގަށްޓަކަ އެވެ. ވަކި ބައެއް ކުރީމާ ރަނގަޅު ވެފައި އަނެއް ބަޔަކު ކުރީމާ އެއީ ގޯސްކޮށް ކަމަށް ދެކޭ ނަމަ މި ގައުމެއް އިސްލާހެއް ނުވާނެ އެވެ.\nއިތުރު ލިޔުންތައް އެމްޑީޕީ ކޮލަމް ސަރުކާރު ބޯހިޔާވަހިކަން ވެށި ފަހި މާލެ ރައްޔިތުންގެ މަޖިލީހުގެ އިންތިޚާބު 2019 އަސްދަނޑި މާލެ


Covid-19: Ithuru3Meehaku Faseyha Vejje - vNews.mv\nކޮވިޑް-19: އިތުރު ތިން މީހަކު ފަސޭހަވެއްޖެ\nޝިފްޒާ މުޞްޠަފާ 25 March 2020, 18:58\nރާއްޖެއިން ކޮރޯނާވައިރަސް ޖެހުނު މީހުންގެ ތެރެއިން އިތުރު3މީހަކު ފަސޭހަވެއްޖެއެވެ.\nމިކަން އިއުލާންކުރެއްވީ ދަރުބާރުގޭގައި މިހާރު ކުރިއަށްދާ ޕްރެސް ކޮންފަރެންސްގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހެވެ.\nޕްރެސް ކޮންފަރެންސްގައި ރައީސުލްޖުމްހޫރިއްޔާ ވިދާޅުވީ ރާއްޖެއިން ބަލިޖެހުނު މީހުންގެ ތެރެއިން ފަސޭހަނުވެ ތިބި 8 މީހުންގެ ތެރެއިން އިތުރު3މީހަކު ފަސޭހަވެފައިވާ ކަމަށެވެ.\nރާއްޖޭގެ ހާލަތު އިތުރަށް ގޯސްވެއްޖެނަމަ ކަންކުރާނެ ގޮތުގެ ޕްލޭންތައް އެބައޮތް ކަމަށާއި ފުރަތަމަ ދުވަހުން ފެށިގެން ވެސް ތަޖުރިބާކާރުންގެ ޓީމުން ވަނީ އެފަދަ ޕްލޭންތައް ހައްދަވާފައި ކަމަށެވެ.\nރާއްޖޭގެ ކާވް އަޅުގަނޑުމެންނަށް އެބަހިފެހެއްޓޭ. ޓެކްނިކަލް ޓީމުގެ ލަފަޔާއެކު އަޅަމުންދާ ފިޔަވަޅުތަކުގެ ސަބަބުން އަޅުގަނޑުމެންނަށް މިއޮތީ ހުރިހާ ގައުމަކަށްވުރެ ބޮޑަށް ހިފެހެއްޓިފައި.\nއައިސީޔޫ ފެސިލިޓީއާއި އައިސޮލޭޝަނަށް ބޭނުންވާ ޖާގަ އިތުރުކުރަމުން އަންނަ ކަމަށް ވެސް ރައީސް ވިދާޅުވިއެވެ.\nރާއްޖޭގައި އަޅަމުންދާ ފިޔަވަޅުތަކާއެކު، ރާއްޖޭގެ ހާލަތު އިތުރަށް ގޯސްނުވެ ދެމެހެއްޓޭކަން ފާހަގަކުރައްވައި ރައީސް ވަނީ ޚާއްސަކޮށް ސިއްހީ ޚިދުމަތްތެރިން ކުރައްވާ ބުރަ މަސައްކަތަށް އެބޭފުޅުންނަށް ޝުކުރުއަދާކުރައްވާފައެވެ.\nރާއްޖެއިން ޕޮޒިޓިވްވި މީހުންގެ ތެރެއިން އިތުރު ތިން މީހަކު ފަސޭހަވިކަން ރައީސް އިއުލާންކުރެއްވުމާއެކު، އެޗުޕީއޭއިން ކުރި ޓުވީޓެއްގައި ވަނީ ކޮވިޑް-19 އަށް ޕޮޒިޓިވްވެ ވެލިދޫގައި އައިސޮލޭޓް ކޮށްފައިވާ3މީހަކު ފަސޭހަވެފައިވާ ކަމަށެވެ.\nއެތިން މީހުން އައިސޮލޭޓްކޮށް ފަރުވާދީ ކަނޑައެޅިފައިވާ އުސޫލުން 14 ދުވަހުގެ މުއްދަތު ހަމަވުމަށްފަހު ދެފަހަރަށް ޓެސްޓް ކުރުމުން ވެސް ނެގެޓިވް ވެފައިވާ ކަމަށް އެޗުޕީއޭގެ ޓުވީޓުގައި ވެއެވެ.\nދުނިޔޭގެ އެކި ކަންކޮޅުތަކުގައި ފެތުރެމުންދާ ކޮރޯނާވައިރަސް ރާއްޖެއާ ހަމައަށް ވެސް ފޯރައި ރައްކާތެރިކަމުގެ ގޮތުން ގިނަ ފިޔަވަޅުތަކެއް އަޅާފައެވެ. މިގޮތުން މިމަހުގެ 12 ވަނަ ދުވަހު ވަނީ 30 ދުވަހުގެ މުއްދަތަށް ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާންކޮށްފައެވެ. އަދި ސަރުކާރު އޮފީސްތަކާއި ސްކޫލް، ކޮލެޖު/ޔުނިވަސީޓީތައް ވެސް ބަންދުކޮށް، އާންމުން ބޭރަށް ނުނިކުމެ ގޭގައި ތިބުމަށް ކެނޑިނޭޅި ދަނީ އިލްތިމާސްކުރަމުންނެވެ.\nކޮރޯނާވައިރަސް ރައީސް އިބްރާހިމް މުހައްމަދު ސޯލިހު\nބަލި ޖެހުނީމަ އަހަރެމެން ކިޔަނީ ރަނގަޅުވުމޭ.. ފާރު ކޮޅު އެއްޗެއްސަށް ފަސޭހަވުން މިކިޔަނީ..


ޒަކާތް ބަހަންޖެހޭނީ އަލުން ހަދާ ލިސްޓަކަށް: ޝަހީމް\nމިދިޔަ އަހަރު އެކުލަވައިލި ފަގީރުންގެ ލިސްޓަށް މި އަހަރު ފިތުރު ޒަކާތް ބަހަން އިސްލާމިކް މިނިސްޓްރީން ނިންމާފައި ވާތީ ކުރީގެ އިސްލާމިކް މިނިސްޓަރު ޑރ.މުހައްމަދު ޝަހީމް އެކަމަށް ފާޑު ވިދާޅުވެއްޖެ އެވެ.\nApril 07, 2020 44\nމި ދުވަސްވަރު މުޅި ސޯޝަލް މީޑިއާ ފުރާލާފައިވަނީ އެކި ރާގުރާގަށް ކިޔާފައިވާ ގުރުއާންގެ އާޔަތްތަކުންނެވެ. ކުޑަކުދިން ފެށިގެން ސިޔާސީ ބޭފުޅުން ވެސް ގެންދަވަނީ ފޯރީގައި އެ ޗެލެންޖުގައި ބައިވެރިވެވަޑައިގަންނަވަމުންނެވެ. ނަމަވެސް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް ފެއްޓެވި އެ ހަރަކާތުގައި އެންމެ ގިނަ ބައެއްގެ...\nApril 01, 2020 79\nކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ފެއްޓެވި ޗެލެންޖް ކާމިޔާބުވެ، އިންސްޓަގްރާމާއި ޓްވިޓާ އަދި ފޭސްބުކްގައި އެތައް ދިވެހިންނެއްގެ އަޑުން ގުރުއާންގެ އާޔަތްތައް އިއްވާލައިފި އެވެ.\nMarch 30, 2020 56\nގުރުއާނުން ސޯޝަލްމީޑިއާ ފުރާލުމުގެ ޗެލެންޖެއް\nޓޮއިލެޓް ޕޭޕާ ރޯލެއް، ފައިން ޖަގްލްކުރަން އުޅޭ ވީޑިއޯތަކުން ސޯޝަލްމީޑިއާ ފުރާލި "ސްޓޭއެޓްހޯމް" ޗެލެންޖު ރާއްޖެއާ ހިސާބަށް އައިސް ރާއްޖޭގައި ވެސް މި ޗެލެންޖު ވައިގައި ހިފީ އެވެ. ނައިބު ރައީސް ފައިސަލް ނަސީމާއި ކެބިނެޓުގެ ވަޒީރުން ވެސް މީގައި ބައިވެރިވެވަޑައިގެންފި އެވެ. އެކަމަކު ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް...\nMarch 03, 2020 87\nއިމްރާން ގޯސް ފިޔަވަޅުތަކެއް އަޅުއްވައިފި: ޝަހީމް\nއަދާލަތު ޕާޓީ އަށް ވުރެ އެމްޑީޕީ އިސްކުރައްވައި ހޯމް މިނިސްޓަރު އިމްރާން އަބްދުﷲ މިސްރާބު ގޯސް ފިޔަވަޅުތަކެއް އަޅުއްވާފައިވާ ކަމުގެ ތުހުމަތު ކުރައްވައި، އަދާލަތަށް ހައްގު މިންވަރު އެމްޑީޕީން ނުދޭނެ ކަމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\n"އިމްރާންގެ ޓްވީޓުން ތަފާތު ކުރުން އޮންނަކަން ހާމަވޭ"\nކުރީގެ ރައީސް އަބްދުﷲ ޔާމީންއާ ގުޅޭ ގޮތުން ހޯމް މިނިސްޓަރު އިމްރާން އަބްދުﷲ ކުރެއްވި ޓްވީޓުން ޖަލުގައި ތަފާތު ކުރުން އޮންނަކަން ދޭހަކޮށްދޭ ކަމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު މިއަދު ވިދާޅުވެއްޖެ އެވެ.\nJanuary 09, 2020 19\nJanuary 08, 2020 43\nއޯއައިސީގެ ޖަލްސާގައި ޝަހީމްގެ ގުރުއާން ކިޔެވުން\nއޮގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ) ގެ ޖަލްސާއެއްގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ފުރަތަމަ ފަހަރަށް އިއްޔެ ގުރުއާން ވިދާޅުވެއްޖެ...\nJanuary 08, 2020 74\nއާ މިސްކިތް ހެދީ ޔާމީންގެ ތަސައްވުރުގެ މައްޗަށް:ޝަހީމް\nސައޫދީ އަރަބިއްޔާގެ ރަސްގެފާނު ސަލްމާން ބިން އަބްދުލްއަޒީޒްގެ ޚަރަދުގައި މާލޭގައި އިމާރާތް ކުރި މިސްކިތް ހެދީ ކުރީގެ ރައީސް އަބްދުﷲ ޔާމީންގެ އަމިއްލަފުޅު ވިސްނުންތެރި...\nނަޝީދުގެ ވާހަކަފުޅާ މެދު ޝަހީމްގެ ނުރުހުން!\nއަނިޔާވެރި އަމަލުތަކަށް އަރައިގަންނަ ހަރުކަށި ފިކުރާ، ސައުދީ އަރަބިއްޔާއާ ގުޅުވައި ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ކުރެއްވި ސުވާލަކާ މެދު ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ހިތްހަމަނުޖެހުން ފާޅުކުރައްވައިފި އެވެ.\nDecember 04, 2019 49\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީގެ މަރާ ގުޅިގެން ރިޔާސީ ކޮމިޝަނަށް ދޮގު މައުލޫމާތު ދިން ކަމުގެ ތުހުމަތުގައި ދައުވާކުރަނީ އޭނާގެ ސިޔާސީ...\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީގެ މަރާ ގުޅިގެން ރިޔާސީ ކޮމިޝަނަށް ދޮގު މައުލޫމާތު ދިން ކަމުގެ ތުހުމަތުގައި ކުރީގެ އިސްލާމިކް...\nޑރ. އަފްރާޝީމް އަލީ އަވަހާރަކޮށްލުމުގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު އަދި އަދާލަތު ޕާޓީގެ ވެސް އެއްވެސް ބައިވެރިވުމެއް ނޯންނާނެ ކަމަށް، ގެއްލުވާލާފައިވާ މީހުންނާއި ގޮތް ނޭނގޭ މަރުތަކުގެ މައްސަލަތައް ބަލަން އުފެއްދި ރިޔާސީ ކޮމިޝަންގެ ތަހުގީގަށް ފަހު ނެރުނު ރިޕޯޓުގައި ހެކިވެރިޔަކު ބުނެފައި އެބަ...\nރިޕޯޓްގައި ޝަހީމަށް ކުރީ ދޮގުތުހުމަތު: އިދިކޮޅު\nދީނީ އިލްމުވެރިޔާ އަދި ރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީ އަވަހާރަކޮށްލި ގޮތް ތަހުގީގުކޮށް ރިޔާސީ ކޮމިޝަނުން ތައްޔާރު ކުރި ރިޕޯޓްގައި ކުރީގެ އިސްލާމިކް އެފެއާޒް މިނިސްޓަރު ޑރ. މުހައްމަދު ޝަހީމް އަލީ ސައީދަށް ކޮށްފައި ވަނީ ދޮގު ތުހުމަތު ތަކެއް ކަމަށް ބުނެ އިދިކޮޅު ޕީޕީއެމް/ޕީއެންސީން އެ...\n"އަބުރު ކަތިލައިފި، ތިޔަ ދިނީ އެންމެ ބޮޑު އަނިޔާ"\nޑރ. އަފްރާޝީމް އަލީ އަވަހާރަކޮށްލި މަައްސަލައިގައި ރިޔާސީ ކޮމިޝަނުން ތައްޔާރުކުރި ރިޕޯޓުގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައިދުއާ ގުޅޭގޮތުން...\nޑރ. އަފްރާޝީމް އަލީ އަވަހާރަކޮށްލުމާ ގުޅޭ ގޮތުން ރިޔާސީ ކޮމިޝަންގެ ތަހުގީގަށް ދެއްވި ބަޔާނުގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އިތުރުފުޅު ހައްދަވާފައިވާ ކަމަށް...


UN ge siyaasee kankamaa behey asistant SG Raees aa badhalu kurahvaaifi\nއދ. ސިޔާސީ ކަންކަމާބެހޭ އެސިސްޓެންޓްް އެސްޖީ ރައީސާ ބައްދަލު ކުރައްވައިފި\n9 އޯގަސްޓް 2018 - އދ. ގެ ސިޔާސީ ދާއިރާއާބެހޭ އެސިސްޓެންޓް ސެކްރެޓަރީ ޖެނެރަލް މރ. މިރޮސްލާވް އެންކާ، ރައީސުލްޖުމްހޫރިއްޔާ ޢަބްދުﷲ ޔާމީނާ ބައްދަލު ކުރައްވަނީ -- ފޮޓޯ: ރައީސް އޮފިސް\nއދ. ގެ ސިޔާސީ ދާއިރާއާބެހޭ އެސިސްޓެންޓް ސެކްރެޓަރީ ޖެނެރަލް މރ. މިރޮސްލާވް އެންކާ، ރައީސުލްޖުމްހޫރިއްޔާ ޢަބްދުﷲ ޔާމީންގެ އަރިހަށް އިހުތިރާމްގެ ޒިޔާރަތެއް ކުރައްވައިފި އެވެ. މި ބައްދަލު ކުރެއްވުން އޮތީ މިއަދު މެންދުރު ރައީސް އޮފީހުގަ އެވެ.\nމި ބައްދަލު ކުރެއްވުމުގައި މިރޮސްލާވް އެންކާއަށް މަރުހަބާ ވިދާޅުވެ ރައީސް ދެއްކެވި ވާހަކަފުޅުގައި، އދ. ގެ ސެކްރެޓަރީ ޖެނެރަލަށް ރާއްޖޭގެ ރައްޔިތުންގެ ނަމުގައާއި އެމަނިކުފާނުގެ އަމިއްލަފުޅު ނަންފުޅުގައި ހެޔޮއެދުންތައް އަރިސް ކުރެއްވިއެވެ.\nއަދި މި ބައްދަލު ކޮށްލެއްވުމުގައި އެމަނިކުފާނު ވަނީ ކުރިއަށްއޮތް ދުވަސްތަކުގައިވެސް ރާއްޖެއާއި އދ. އާއިދެމެދު އޮތް ގާތްކަން އޮންނާނެކަމުގެ ޔަޤީންކަން ދެއްވާފައެވެ. އަދި ކުރިއަށް އޮތް ރިޔާސީ އިންތިޚާބާއި ބެހޭގޮތުން ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ މިފަހަރުގެ އިންތިޚާބަކީ ވެސް މިނިވަން މުސްތަގިއްލު އިންތިޚާބަކަށް ހެއްދެވުމަށް މަސައްކަތް ކުރައްވާނެ ކަމަށެވެ.\nއދ. ގެ އެސިސްޓެންޓް ސެކްރެޓަރީ ޖެނެރަލް ދެއްކެވި ވާހަކަފުޅުގައި ރާއްޖެއަށް ވަޑައިގަތުމަށް އެމަނިކުފާނަށް ދައުވަތުދެއްވިކަމަށްޓަކައި ޝުކުރު އަދާކުރެއްވި އެވެ. އަދި މި ސަރުކާރުން ހޯދާފައިވާ އިގްތިސޯދީ ކާމީޔާބީތަކަށް ތަޢުރީފު ކުރައްވާ އެ ކާމިޔާބީގެ އަސްލަކީ ރައީސް ޔާމީން ކަމުގައި އެސިސްޓެންޓް ސެކްރެޓަރީ ޖެނެރަލް ފާހަގަ ކުރެއްވި އެވެ.\nރައީސް އަބްދުﷲ ޔާމީން ޔޫއެން ރައީސް އޮފީސް


Shifa ge mahsala islaahu kuran anburaa fonuvaalaifi | Jazeera\tޝިފާގެ މައްސަލަ އިސްލާހުކުރަން އަނބުރާ ފޮނުވާލައިފި - Jazeera\nޝިފާގެ މައްސަލަ އިސްލާހުކުރަން އަނބުރާ ފޮނުވާލައިފި\nނާޒިމް ހަސަން November 10, 2020 173 views0\nމާލޭ ސިޓީ ކައުންސިލްގެ މޭޔާ ޝިފާ މުހައްމަދަށް ތުހުމަތުވާ ކޮރަޕްޝަންގެ މައްސަލާގެ ބައެއް ކަންކަން އިސްލާހު ކުރުމަށް ޕްރޮސިކިއުޓާ ޖެނަރަލްގެ އޮފީހުން އެންޓި ކޮރަޕްޝަން ކޮމިޝަން (އޭސީސީ)އަށް މައްސަލަ އަނބުރާ ފޮނުވާލައިފިއެވެ.\nޝިފާގެ މައްސަލަ ދައުވާ ކުރަން އޭސީސީއިން ފޮނުވިތާ މަހަކަށްވުރެ ގިނަ ދުވަސްވެފައިވާއިރު މިއީ އާންމުކޮށް ދައުވާ ކުރުމަށް ހޭދަވާ މުއްދަތަށްވުރެ ދިގު މުއްދަތެކެވެ. ޝިފާއަކީ ޕީޖީ ހުސެއިން ޝަމީމްއާ އާއިލީ ގުޅުން އޮންނަ ބޭފުޅެއް ކަމުން ޝަމީމް ވަނީ މައްސަލައިން ތަނާޒުލްވެވަޑައިގެންފައެވެ.\nޕީޖީ އޮފީހުން ބުނި ގޮތުގައި ޝިފާގެ މައްސަލަ ދިރާސާ ކުރުމަށްފަހު އޭގައި އިސްލާހު ކުރުމަށް ކަންތައްތަކެއް ހުރުމުން އެ ކަންތައްތައް އިސްލާހު ކުރުމަށް މިހާރު ވަނީ މައްސަލަ އޭސީސީއަށް ފޮނުވާފައެވެ. މީގެ ތެރޭގައި ތަހުގީގުގައި ފުރިހަމަ ކުރަން ޖެހޭ ބައެއް ކަންކަން ވެސް ހިމެނެއެވެ.\nޝިފާއަށް ދައުވާ ކުރުމަށް އޭސީސީއިން ޕީޖީއަށް ފޮނުވުމާ ގުޅިގެން ރައްޔިތުންގެ މަޖިލީހުގައި ބައެއް މެންބަރުން ވަނީ އޭސީސީއަށް ފާޑުވެސް ވިދާޅުވެފައެވެ. ޝިފާގެ ދިފާއުގައި އެމްޑީޕީ ވާހަކަ ދައްކަވައި އޭސީސީ މެންބަރުން ބޭރުކުރުމަށް ވެސް ގޮވާލާފައިވެއެވެ.\nޝިފާ ވެސް ވަނީ ތުހުމަތުތައް ދޮގު ކުރައްވާފައެވެ. އޭނާ ވިދާޅުވެފައިވަނީ ކޮރަޕްޝަންގެ އެއްވެސް އަމަލެއް ހިންގާފައިނުވާނެ ކަމަށެވެ. ތެދުވެރިކަމާއެކު ރައްޔިތުންގެ ހިދުމަތުގައި ހުންނަވާނެ ކަމަށް ވިދާޅުވެ އޭނާގެ މަސައްކަތުގައި ކޮރަޕްޝަންގެ ލައްގަނޑު ޖެއްސުމަށް ކުރަމުންދާ މަސައްކަތްތައް ކާމިޔާބުވިޔަ ނުދޭނެ ކަމަށް ޝިފާ ވަނީ ވިދާޅުވެފައެވެ.


Campaign ah Raees Nasheed g.dh. atholhah furaa vadigenffi – Iru\nކެމްޕޭނަށް ނަޝީދު ގދ.އަތޮޅަށް ފުރާވަޑައިގެންފި\nކުރިއަށް އޮތް ލޯކަލް ކައުންސިލްތަކުގެ އިންތިހާބުގެ ކެމްޕޭނަށް ވެރިކަން ކުރާ މައި ޕާޓީ، އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ގދ. އަތޮޅަށް ފުރާވަޑައިގެންފި އެވެ.\nއެމްޑީޕީގެ “ރަށްވެހި ފަތިސް” ގެ ކެމްޕޭނަށް ރައީސް ނަޝީދު ފެއްޓެވި އެ ދަތުރުފުޅުގައި އެމަނިކުފާނުގެ އަރިހުގައި ފޮރިން މިނިސްޓަރު އަބްދުﷲ ޝާހިދު އާއި ފިނޭންސް މިނިސްޓަރު އިބްރާހީމް އަމީރު އާއި އެމްޑީޕީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެންބަރު ހަސަން ލަތީފް ބައިވެރިވެވަޑައިގަންނަވަ އެވެ. އަދި މަޖިލީހުގައި ގދ. އަތޮޅުގެ ދާއިރާތައް ތަމްސީލު ކުރައްވާ ބައެއް މެންބަރުން ވެސް އެ ދަތުރުގައި ބައިވެރިވެވަޑައިގަންނަވަ އެވެ.\nރައީސް ނަޝީދު ކުރައްވާ ދަތުރުފުޅާ ގުޅޭ ގޮތުން އެމްޑީޕީގެ ޑެޕިއުޓީ ސެކްރެޓަރީ ޖެނެރަލް އަދި ކައުންސިލް އިންތިހާބުގެ އެމްޑީޕީގެ ސްޕޯކްޕާސަން އަފްޝަން ލަތީފް ވިދާޅުވީ އެ ދަތުރުފުޅުގައި އެމްޑީޕީގެ ޓިކެޓްގައި ގދ. އަތޮޅުގެ ގޮނޑިތަކަށް ވާދަކުރައްވާ ހުރިހާ ކެނޑިޑޭޓުންނާއި ރައީސް ނަޝީދު ބައްދަލު ކުރައްވާނެ ކަމަށެވެ. އަދި އެމްޑީޕީ ހަރުގެ ހަރަކާތްތަކާއި، ޖަލްސާތައް އެ އަތޮޅުގެ ރަށްރަށުގައި އަންނަ ހުކުރު ދުވަހާ ހަމައަށް ކުރިއަށް ދާނެ ކަމަށް އޭނާ ވިދާޅުވި އެވެ.\n#RahvehiFathis Campaign ah Raees @MohamedNasheed aai MDP ge baeh iss faraaiythah GDH ge hurihaa rashakah vadaigathumah furaa vadaigenfi pic.twitter.com/jmfEimNj6Y\n— MDP Secretariat (@MDPSecretariat) March 4, 2020\nކުރިއަށް އޮތް ކައުންސިލް އިންތިހާބުގެ ކެމްޕޭނަށް ރައީސް ނަޝީދު އެންމެ ފުރަތަމަ ވަޑައިގަތީ ހއ. އަތޮޅާއި ހދ. އަތޮޅުގެ ރަށްތަކަށެވެ. އޭގެ ފަހުން މުޅި ރާއްޖޭގައި އެއް ވަގުތެއްގައި އެމްޑީޕީގެ ވޯކްޝޮޕްތަކެއް ކުރިއަށް ގެންދިޔަ ދުވަހު ނަޝީދު ވަނީ އައްޑޫ ސިޓީއަށް ވަޑައިގެން ކެމްޕޭން ކުރައްވާފަ އެވެ.\nއެމްޑީޕީގެ ކައުންސިލް އިންތިހާބުގެ ކެމްޕޭން ލޯންޗު ކުރުމުގެ ގޮތުން ވެސް އެމްޑީޕީން ޖަލްސާތައް ބޭއްވީ މުޅި ރާއްޖޭގައި އެއް ވަގުތެއްގަ އެވެ. އެ ހަރަކާތުގައި ރައީސް ނަޝީދު ބައިވެރިވެވަޑައިގެންނެވީ މާލޭގެ ކާނިވާ ސަރަހައްދުގައި އެމްޑީޕީން ބޭއްވި ޖަލްސާގަ އެވެ. އެ ޖަލްސާއަށް ލިބުނު ތަރުހީބު ވަރަށް ކުޑަ އެވެ.\nކައުންސިލް އިންތިހާބު އޮތީ އަންނަ އޭޕްރީލް މަހުގެ ހަތަރުވަނަ ދުވަހުގަ އެވެ.


SunOnline: Jaadhu, Niuma ah maruhabaa kee gameehun\nއަހުމަދު ޖައިޝަން 21 Oct 2019, 08:41\nނިއުމާގެ އިވެންޓުގައި ޖާދުﷲ އިސްމާއީލް ރައީސް އިބްރާހީމް މުހައްމަދު ސޯލިހާއެކު --- ފޮޓޯ : ޖާދު އިސްމާއީލް\nދިވެހި ފިލްމު އިންޑަސްޓްރީގެ އެންމެ މަގުބޫލު އެއް ބަތަލާ ކަމަށްވާ ނިއުމާ މުހައްމަދުގެ ފިލްމީ ކެރިއަރަށް 25 އަހަރު ފުރުން ފާހަގަކޮށްފައިވަނީ ވަރަށްވެސް ކުލަ ގަދަކޮށެވެ. ފިލްމީ ދުނިޔޭގެ އެހާރާއި މިހާރުގެ ފަންނާނުން ބައިވެރިވި އިވެންޓުގައި ހުރިހާ ފަންނާނުންވެސް ވަނީ ތަފާތު ހެދުންތަކެއް އަޅާފައެވެ. އިވެންޓުގެ ކުލަގަދަކަން ފަންނާނުންގެ ހެދުންތަކުން ފެނިގެން ދިޔައެވެ. ނަމަވެސް އެ ހެދުންތަކުގެ ތެރެއިން އެންމެ ގިނަ ބައެއްގެ ލޮލުގައި އަޅައިގަތީ އެކްޓަރު އަދި ފެޝަން ޑިޒައިނަރު ޖާދުﷲ އިސްމާއީލް (ޖާދު) އެ އިވެންޓުގައި ލައިގެން ހުރި ގަމީހެވެ.\nނިއުމާގެ ފިލްމީ ކެރިއަރަށް 25 އަހަރު ފުރުމުގެ ހަފްލާގައި ޖާދު ލައިގެން ހުރި ގަމީހަށް އެތައް ބައެއްގެ ސަމާލުކަން ވަނީ ހުއްޓިފައެވެ. ނުހުއްޓެންވީ ސަބަބެއްވެސް ނެތެވެ.\nޖާދު އަމިއްލައަށް ޑިޒައިންކޮށް ތައްޔާރުކޮށްފައިވާ ގަމީހަކީ ތަފާތު ގަމީހެކެވެ. ގަމީހުގެ އަރިމައްޗެއްގައި ގޮށްފަތި ހުރިއިރު އެ ގަމީސް ހާއްސަ ވެގެންދާ ސަބަބަކީ އެއީއެއް ނޫނެވެ. އެންމެންގެ ސަމާލުކަން ހުއްޓިފައިވަނީ އެ ގަމީހުގައިވާ ލިޔުންގަނޑަށެވެ.\nއެ ލިޔުމުގައި ވަނީ ނިއުމާގެ ފިލްމީ ކެރިއަރަށް 25 އަހަރު ފުރުމުން މަރުހަބާ ކިޔާފައެވެ. ޖާދުގެ ގަމީހުގައި ވަނީ ނިއުމާއަށް ތައުރީފުގެ އެތައް ބަސްތަކެއް ލިޔެފައެވެ.\nޖާދުގެ ގަމީހުގައި ލިޔެފައިވާ މެސެޖު ---\nއެ ގަމީހުގައި ބުނެފައިވަނީ ނިއުމާއަކީ މި މުޖުތަމައުގެ އަންހެނުންނަށް ހުރި ބޮޑު ފަހުރެއް ކަމަށެވެ. އަދި އޮން ސްކްރީނުން ފެށިގެން ސްކްރީނު ފަހަތުގައި ހުރެވެސް ނިއުމާ ދައްކާފައިވަނީ ނަމޫނާއެއް ކަމަށް އޭގައި އިޝާރާތްކޮށްފައިވެއެވެ.\nކޮންމެއަކަސް އެ ގަމީހާ ގުޅިގެން ސޯޝަލް މީޑިއާގައިވެސް ދަނީ ތަފާތު ވާހަކަތައް ދެކެވެމުންނެވެ.\nއެއް ބަޔަކު ވަނީ ޖާދު އެ ގަމީސް ލައިގެން ހުރުމުން އެކަމުން ކޮންފިޑެންސް ފެނިގެންދާ ކަމަށް ބުނެ ތައުރީފުކޮށްފައެވެ. އަދި އެ ހެދުމުގެ ހިޔާލަކީ ތަފާތު ހިޔާލެއް ކަމަށް ބައެއް ފަރާތްތަކުން ވަނީ ސޯޝަލް މީޑިއާގައި ބުނެފައެވެ.\nޖާދު ބުނެފައިވަނީ އެ ގަމީސް ފެހުމަށްފަހު އެ މެސެޖު އޭގައި ބޭނުންކުރުމަށް ނިންމީ ނިއުމާ އަށް އޮތް ގަދަރާއި ލޯބި ތަފާތު ގޮތަކަށް ދައްކާލުމަށް ބޭނުންވެގެން ކަމަށެވެ.\nނިއުމާގެ އިވެންޓުގައި އޭނާ ލައިގެން ހުރި ހެދުންވެސް ޑިޒައިންކޮށް ފަހާފައިވަނީ ޖާދުއެވެ.


Dhaiythah Hudhukoh, Hinithunvun Furihama Kurumah "Mareh"! - Vaguthu\n5 މަސް ކުރިން ( ޖޫން 18, 2019 )\nމީހަކާއި ބައްދަލުވާ ހިނދު އެންމެ ފުރަތަމަ އިސްވާނީ ހިނިތުންވެލުމެކެވެ. އެފަދަ ދަނޑިވަޅެއްގައި ރަނގަޅު ފެށުމަކުން ފަށަން އެދޭނަމަ ރީތި ހިނިތުންވުމެއް އެމީހަކަށް ހުށަހަޅަން ޖެހެއެވެ. މިކަމުގައި އެންމެ އިސް ދައުރެއް އަދާކުރާ އެއް ކަމަކީ، ހުދު، ރީތި ދަތްޕިލައެއް ލިބިފައި ވުމެވެ. ދަތްތައް ހުދުކޮށް ސާފުކޮށް ބެހެއްޓުމަކީ ސާފުތާހިރުކަމާއި ދޭތެރޭ ވިސްނާ ކޮންމެ މީހަކުވެސް ވަރަށް އިސްކަން ދޭނޭ ކަމެކެވެ. އެކަމަކީ މީހެއްގެ ސާފުތާހިރުކަމާއި އެއްވަރަށް އެމީހެއްގެ ރީތިކަން އިތުރަށް ފުރިހަމަވެ އުޖާލާ ވެސް ކޮށްދޭ ކަމެކެވެ. އެހެންކަމުން ރީތި ހުދު ދަތްޕިލައެއްގެ ވެރިޔަކަށް ވުމަށް ކޮންމެ މީހަކުވެސް އެދޭނެއެވެ.\nދަތްތައް ހަޑިވެ އޭގެ ހުދުކަން ކެނޑިގެން ދިއުމުން ދަތްޕިލާ ރީތިކުރުމަކީ ފަސޭހަ ކަމެއް ނޫނެވެ. މާނައަކީ ދަތްތައް ހަޑިވުމުން އަލުން އަނބުރާ ރީތި ދަތްޕިލައެއް ނުލިބޭނެ ވާހަކައެއް ނޫނެވެ. މި ބެނުމުގައި ބޮޑު އަގު ދީގެން އާދަކޮށް ބައެއް މީހުން ކްލިނިކުތަކުންނާއި އެފަދަ ތަންތަނުން ދަތްތައް ސާފުކުރާއިރު، އަނެއް ބަޔަކު ތަފާތު އެކި ބާވަތްތަކުގެ ބޭހާއި އުފެއްދުންތައް ބޭނުންކޮށް އުޅެއެވެ. ނަމަވެސް އެ ފަރާތްތަކަށް ރަނގަޅު މޮޅު "ފަންޑިތަ" އަކާއި ދިމާވަނީ މަދު ފަހަރެއްގައެވެ. އެހެންކަމުން މިއީ އެފަދަ މީހުންނަށް އުފާވެރި ޚަބަރަކަށް ވެގެންދާނެއެވެ.\nދަތްތަކުގެ ރީތިކަން ދެމެހެއްޓުމަށް އެދޭނަމަ އެންމެ މުޙިންމު ކަމަކީ ރަނގަޅު ފައިދާކުރަނިވި، އެކަމަށް ޚާއްސަ އުފެއްދުމެއް އިޚްތިޔާރު ކުރުމެވެ. އެއީ ދަތްތަކަށް ގެއްލުން ލިބި ދާއިމީ ގޮތެއްގައި ދަތްތައް ހަޑިކޮށްލާ ފަދަ އުފެއްދުމެއް ނޫންކަން ޔަޤީން ކުރަން ޖެހެއެވެ. ރާއްޖޭގައި މިހާރު ފުޅާ ދާއިރާއެއްގައި އޮންލައިން ވިޔަފާރި ކުރަމުން އަންނަ ފޭސްބުކް ޕޭޖް، "ލިބޭ" އިން ދާދިފަހުން ރާއްޖެއަށް ތަޢާރަފްކޮށް ވިއްކަން ފަށާފައިވާ "ސްޕާކަލް" ބްރޭންޑުގެ ދަތް ހުދުކުރުމަށް ޚާއްސަ "މައުތް ގާޑް ޕެކް" އާއި ދަތް އުނގުޅާ ބޭހަކީ، އިސްވެ ފާހަގަ ކުރެވުނު ކަންކަމަށް ރާއްޖެއިން މިވަގުތު ލިބޭ އެންމެ އިތުބާރުހުރި އެއް ޕްރޮޑަކްޓެވެ. ދަތްތައް ހަޑިވެ ދަތްތަކުގެ ހުދުކަން ގެއްލިގޮސްފައިވާ ފަރާތްތަކަށް "ސްޕާކަލް" ވާނީ އާ އުންމީދެކެވެ.\n"ސްޕާކަލް"ގެ ދަތްތަކަށް ޚާއްސަ ޕްރޮޑަކްޓުތައް އެންމެ ބޮޑަށް ފާހަގަކުރެވިފައިވަނީ، ދަތްތައް ދުޅަހެޔޮކޮށްދިނުމާއި އެކު ދަތްޕިލާ ރީތިކޮށްދޭ އާދަޔާއި ޚިލާފު، މޮޅު އުފެއްދުމެއްގެ ގޮތުގައެވެ. އޭގައިވާ މުޙިންމު ތިން ބައެއްގެ ތެރޭގައި ހިމެނޭ "ވައިޓް ސެލިކާ" އަކީ މި ބޭނުމަށް ހިމަނާފައިވާ މާއްދާއެކެވެ. މި މާއްދާގެ ސަބަބުން ދަތްތައް ހުދުކޮށްދިނުމާއި އެކު ދަތްތަކަށް ކެމިކަލްގެ އަސަރުން ކުރާ ގެއްލުން ކުޑަކޮށްދީ ވަރުގަދަކޮށްދެއެވެ. މި ބްރޭންޑުގެ ދެވަނައަށް އެންމެ މުޙިންމު އެއް ބަޔަކީ އޭގައި އެކުލެވޭ ވައިޓް ސޯޑިއަމް ޓްރިޕޮސްފޭޓް ނަމަކަށް ކިޔާ މާއްދާއެކެވެ. މި މާއްދާއަކީ ދަތްތަކުގައި ހަރުލައި އަށަގެންފައި ޖަރާސީމުތައް ފިލުވާލުމަށް ޚާއްސަ މާއްދާއެކެވެ. ދަތްތަކުގެ ރީތިކަން އަބަދަށްޓަގައި ގެއްލުވާލުމުގެ މެދުވެރިއަކަށްވާ މިފަދަ ޖަރާސީމުން ދަތްތަކަށް ދާއިމީ ގެއްލުމެއް ނުލިބެނީސް، ދަތްތަކާއި މެދު ސަމާލުވުމަށް "ސްޕާކަލް" އެހީއަކަށް ވަނީ މި ސަބަބަށްޓަކައެވެ.\n"ސްޕާކަލް"ގެ އުފެއްދުންތަކުގައި ހިމެނޭ މުޙިންމު އަނެއް މާއްދާއަކީ ވައިޓް ހައިޑްރޯކްސީ އެޕެޓައިޓް ނަމަކަށް ކިޔާ މާއްދާއެކެވެ. މި މާއްދާއަކީ، ދަތްތަކަށް ކުރީން ލިބިފައިވާ ގެއްލުންތަކަށް ފަރުވާކޮށްދޭ މުޙިންމު މާއްދާއެކެވެ. "ސްޕާކަލް ޓްރިޕްލް ޓޫތްޕޭސްޓް"ގައި އެކުލެވޭ މި މާއްދާގެ ސަބަބުން، ނުރައްކާތެރި ކެމިކަލާއި އެނޫންވެސް އެފަދަ ތަކެތިން ދަތްތަކަށް ގެއްލުން ލިބި ހަޑިވެފައި ހުންނަ ހުރުމަށް ފަރުވާކޮށްދެއެވެ.\n"ސްޕާކަލް"ގެ އެންމެ ޚާއްސަ ކަމަކީ އެއިން ރަނގަޅު ނަތީޖާ ފެންނަ ގޮތް އަވަސްވުމެވެ. އެގޮތުން "ސްޕާކަލް - މައުތް ގާޑް" ބޭނުން ކުރުމުން، 30 މިނެޓުގެ ތެރޭގައި ނަތީޖާ ފެންނަން ފަށައެވެ. މި ބްރޭންޑުގެ ދަތްއުނގުޅާ ބޭހަކީ، އެއް ދުވަހާއި ހަތް ދުވަހާއި ދެމެދުގެ މުއްދަތެއްގެ ތެރޭގައި، ބޭނުންވާ މިންވަރަށް ދަތްތައް ހުދުކޮށްލުމުގެ ޤާބިލްކަން ލިބިފައިވާ ޕްރޮޑަކްޓެކެވެ. މި ބޭސް ބޭނުންކުރާ ފަރާތްތަކުން ތަޖުރިބާގެ އަލީގައި ބުނާގޮތުގައި، ބޭސް ބޭނުންކުރާން ފަށާތާ ދެ ހަފްތާ ތެރޭ އޭގެ ހެޔޮ ނަތީޖާ ފެނިގެން ދެއެވެ.\nއާދަކޮށް މި ބްރޭންޑު ބޭނުންކުރާ ފަރާތްތަކުގެ ތެރެއިން 80 އިންސައްތަ މީހުންނަށް، "މައުތް ގާޑާއި" ބޭސް ބޭނުންކޮށްގެން ދަތްތައް ރީތިކުރެވިފައިވާކަން އެނގިފައި ވެއެވެ. ކޮންމެ ދުވަހަކު މަދުވެގެން އެއްފަހަރު "ސްޕާކަލް ޓްރިޕްލް ޓޫތްޕޭސްޓް" ބޭނުންކޮށްގެން ދަތް އުނގުޅުމަށް ތަޖުރިބާކާރުން ލަފާދެއެވެ. ބޭނުން ނަމަ އެހެން ވަގުތުތަކުގައިވެސް ދަތް އުނގުޅާއިރު މި ބޭސް ބޭނުންކުރުން އެދެވިގެން ވެއެވެ. މީގެ އިތުރުން ނިދުމުގެ ކުރީން ކޮންމެ ދުވަހެއްގައިވެސް "ސްޕާކަލް މައުތް ގާޑް ޕެކް" ބޭނުންކޮށްގެން 30 މިނެޓުގެ ވަގުތުކޮޅަކަށް ފަރުވާ ހޯދުމުން، ދާދި އަވަހަށް ދަތްތައް ސާފުވެ ހުދުވެގެން ދެއެވެ.\n"ސްޕާކަލް - ޓްރިޕަލް ވައިޓް ޓޫތް ޕޭސްޓް"ގެ 100 ގްރާމްގެ ފުޅިއެއް "ލިބޭ" އިން ވިއްކަނީ 200 ރުފިޔާ އަށެވެ. އަދި 60 ގްރާމްގެ ފުޅިއެއް 120 ރުފިޔާއަށް ވިއްކާއިރު، 20 ގްރާމްގެ ފުޅިއެއް ވިއްކަނީ 50 ރުފިޔާއަށެވެ. މީގެ އިތުރުން، ގިނަ ދުވަސްތަކެއް ވަންދެން ބޭނުން ކުރެވޭ "ސްޕާކަލް - ވައިޓްނިންގް މައުތްގާޑް ޕެކް" އެއް ވިއްކާ އަގަކީ 520 ރުފިޔާއެވެ.\n"ލިބޭ" އިން ވިއްކަމުންދާ، ދަތްތަކަށް ފަރުވާކޮށް ހުދުކުރުމަށް ޚާއްސަ އިތުރު ޕްރޮޑަކްޓުތައް:\n1. އިސްމީ ރަސްޔަން ހާބަލް ކްލޯވް ޓޫތްޕޭސްޓް (އަގު: 150 ރުފިޔާ)\nގިނަ ބައެއްގެ އިތުބާރު ހޯދާފައިވާ މި ދަތްއުނގުޅާ ބޭހަކީ، ޕަތްޕިލާވެލީގެ އުފެއްދުމެކެވެ. އަލޮވެރާ އާއި ފޭރު ފަތް ހިމަނައިގެން އުފައްދާފައިވާ "އެކްސްޓްރާ ވައިޓް" މި ބޭހަކީ މަދު ދުވަސްކޮޅެއްގެ ތެރޭގައި ދަތްތައް ހުދުކޮށްދިނުމާއި އެކު ޖަރާސީމު ފިލުވާލާ އަނގައިން ނުބައިވަސް ދުވުން ހުއްޓުވައިދޭ މޮޅު ބޭހެކެވެ. މީގެ އިތުރުން އަނގައިގައި ފާރުވެފައި ހުންނަ ތަންތަނަށް ފަރުވާކޮށްދީ، ދަތްތަކަށް ލިބޭ ގެއްލުން މި ބޭހުން ކުޑަކޮށްދެއެވެ.\nދުވާލަކު މަދުވެގެން ދެ ފަހަރު މި ބޭހުން ދަތް އުނގުޅުމުން ގިނަ ވަގުތުތަކެއް ވަންދެން އަނގައިން ނުބައިވަސް ދުވުމުން ދުރުކޮށްދީ އަނގައިގެ ތާޒާކަން އިތުރުކޮށްދޭ ކަމަށް ތަޖުރިބާގެ އަލީގައި ގިނަ ބަޔަކު ބުނެއެވެ.\n2. ވެންތައި - ހާބަލް ޓޫތްޕޭސްޓް (އަގު: 190 ރުފިޔާ)\nމި ބޭސް އުފެއްދުމުގައި މައިގަނޑު ގޮތެއްގައި އެކުލަވާލާފައިވާ އަލޮވެރާއަކީ، ސިއްޙީ ގިނަ ފައިދާތަކެއް ހިމެނޭ އެއްޗެކެވެ. އެގޮތުން އިސްތަށިގަނޑާއި ހަންގަނޑަށްވެސް އެހާމެ ފައިދާކުރަނިވި އަލޮވެރާ ގިނަ އަދަދަކަށް ހިމެނޭ މި ބޭހުން އަނގައިގެ ދަތްތަކަށްވެސް މުޙިންމު ގިނަ މާއްދާތަކެއް ލިއްބައިދީ އަނގައިގެ ސާފުކަމާއި ތާޒާކަން އިތުރުކޮށްދެއެވެ.\nހަމައެކަނި ފަތްޕިލާވެލީގެ އެކި ބާވަތްތައް ހިމަނައިގެން އުފައްދާފައިވާ މި ބޭހުން އަނގައިގައި ހުންނަ ޖަރާސީމު ނައްތާލައެވެ. އަދި ހިރުގަނޑާއި ދުލުގައި އަށަގެންފައި ހުންނަ ޖަރާސީމާއި ހުދު ތަންތަންކޮޅު ފިލުވާލުމަށް މި ބޭހަކީ އެންމެ މޮޅު ޙައްލެވެ. ހަމަ އެހެންމެ އަނގައިން ނުބައިވަސް ދުވުމުގެ މައްސަލައަށް މި ބޭހުން ހައްލު ހޯދެއެވެ. އާދަކޮށް ކޮންމެ ދުވަހަކު މަދުވެގެން ދެފަހަރު، ނުވަތަ ކެއުމަށްފަހު މި ބޭސް ބޭނުންކުރުމަކީ އެންމެ ރަނގަޅު ގޮތެވެ. އެއިރުން ބޭހުގެ ނަތީޖާ ފެންނަ މިންވަރު އަވަސް ވެއެވެ.\n3. ޓްރީ ހާބް ޓޫތް ޕޭސްޓް (އަގު: 145 ރުފިޔާ)\nދަތްތަކާއި ހިރުގަނޑަށް ގެއްލުންދޭ ތަކެތި އާދަކޮށް ބޭނުންކުރާ މީހުން ގިނައެވެ. ނޭނގުމެއްގެ ތެރޭގައިވެސް މިފަދަ ތަކެތި ބޭނުންކޮށް، ދަތްތަކައް ލިބޭ ދާއިމީ ގެއްލުންތަކުން އަރައިގަތުމަށް އެފަރާތްތަކަށް ހުރަހަކަށް ވަނީ، އެކަމަށް އެންމެ އެކަށީގެންވާ އުފެއްދުންތައް ލިބޭނެ ގޮތް ނުވެއެވެ. ނަމަވެސް މިހާރު ރާއްޖޭގައި ވިއްކަމުންދާ "ޓްރީ ހާބް ޓޫތް ޕޭސްޓް" އަކީ ބައެއް ކަހަލަ ތަކެތި ބޭނުން ކުރުމުގެ ސަބަބުން، ދަތްތަކަށް ގެއްލުން ލިބިފައި ހުންނަ ފަރާތްތަކަށް އޮތް ހައްލެވެ.\nހަމައެކަނި ފަތްޕިލާވެލި ހިމެނޭހެން އުފައްދާފައިވާ މި ބޭހަކީ، ޖަރާސީމުން ދަތްތަކާއި ހިރުގަނޑު އަދި ދޫ ސަލާމަތްކޮށްދޭ މޮޅު ބޭހެކެވެ. އަދި ދަތްތަކަށް ލިބިފައި ހުންނަ ގެއްލުންތަކަށް (ބޮޑުވަރު ނުވާނަމަ) މަދު ދުވަސްކޮޅެއްގެ ތެރޭގައި މި ބޭހުން ފަރުވާކޮށްދެއެވެ. އާދަކޮށް ކޮންމެ ދުވަހަކު ދެ ފަހަރު މި ބޭހުން ދަތް އުނގުޅުމަކީ، އިސްވެ ފާހަގަ ކުރެވުނު ކަންކަން އަވަހަށް ހާސިލް ކުރުމަށް އޮތް ގޮތްކަމަށް މި ބޭސް ބޭނުންކުރާ ފަރާތްތަކުން ތަޖުރިބާގެ އަލީގައި ބުނެއެވެ.\nގިނަ ބައެއްގެ އިތުބާރު ހޯދާފައިވާ މި ޕްރޮޑަކްޓުތައް ފޭސްބުކް ޕޭޖް، "ލިބޭ" އިން ވިއްކަން ހުރިއިރު، ޕްރޮޑަކްޓް ބައްލަވައިގަތުމާއި އިތުރު މަޢުލޫމާތު ސާފުކުރެއްވުމަށް، 7660630 ނަމްބަރު ފޯނަށް ގުޅުމަށް އެފަރާތުން އެދެއެވެ. މި ޕްރޮޑަކްޓުތައް މާލެއިން ބައްލަވައިގަންނަވާ ފަރާތްތަކަށް އިތުރު އަގަކާއި ނުލާ ޑެލިވަރީ ކޮށްދިނުމުގެ ޚިދުމަތް "ލިބޭ" އިން ފޯރުކޮށްދެއެވެ.


Kugnaai najihun current ufehdhumah vanee ninmaafai: Minister | Mihaaru\nކުންޏާއި ނަޖިހުން ކަރަންޓް އުފައްދަން ވަނީ ނިންމާފައި: މިނިސްޓަރު\nމަޖިލީހުގެ އެންވަޔަރްމެންޓް އެންޑް ކްލައިމެޓް ކޮމިޓީގެ މެމްބަރުން އެންވަޔަރްމެންޓް މިނިސްޓްރީގެ އިސް ބޭފުޅުންނާ ބައްދަލު ކުރެއްވުން-- ފޮޓޯ: ރައްޔިތުންގެ މަޖިލިސް\n17 ޖުލައި 2019 - 16:26\nރައްޔިތުންގެ މަޖިލީހުގެ އެންވަޔަރްމެންޓް އެންޑް ކްލައިމެޓް ކޮމިޓީ އަށް މައުލޫމާތު ދެއްވަމުން މިނިސްޓަރު ހުސެން ވިދާޅުވީ ރަށްރަށުގައި އުފެދޭ ކުނި ރައްކާތެރި ގޮތުގައި ނައްތާލުމަށްޓަކައި ނަޖިހާއި ކުނިން ހަކަތަ އުފައްދައިގެން ކަރަންޓް ދިނުމަށް ކުރަން ޖެހޭ މަސައްކަތްތައް ކުރަމުން އަންނަ ކަމަށެވެ.\n"ރަށްރަށުގައި އުފެދޭ ނަޖިހާއި ގޭބަދިގެއިން ނަގާ ކުނި އެއްކޮށްގެން އޭގެން ގޭސް އުފައްދަން. އެއީ އެނައެރޮބިކް ޑައިޖެޝަންގެ ތެރެއިން ގޭސް އުފައްދައިގެން އޭގެން އުފެދޭ ގޭހުން ކަރަންޓް އުފެއްދުން،" މިނިސްޓަރު ވިދާޅުވި އެވެ.\nއެގޮތަށް ހަކަތަ އުފެއްދުމަށް ރައީސް މުހައްމަދު ނަޝީދުގެ ސަރުކާރުގައި އިންޑިއާގެ ކުންފުންޏަކާ ހަވާލުކުރި އެވެ. ނަމަވެސް ނަޝީދުގެ ސަރުކާރު ވެއްޓުމާއެކު އެ މަޝްރޫ އޮތީ ހުއްޓިފަ އެވެ.\nނަރުދަމާގެ ނިޒާމު ބޭނުންކޮށްގެން މިހާރު މޫދަށް ނަޖިސް ބޭރުކުރާ އިރު އެކަމުގެ ސަބަބުން ފަރުތަކަށް ގެއްލުން ލިބޭ ކަމަށް ވެސް މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ ގިނަ ރަށްރަށުގައި ކުނި ނައްތާލުމުގެ ޕްލޭންތަކެއް ހަދާފައި ނެތް ކަމަށެވެ. އެކަންކަން ނުކޮށް ހުރީ އެކަންކަމަށް ދޭންޖެހޭ އެއްބާރުލުން ސަރުކާރުން ލިބިފައި ނުވާތީ ކަމަށް ވެސް މިނިސްޓަރު ވިދާޅުވި އެވެ.\nއެންވަޔަރްމަންޓް މިނިސްޓްރީގެ ޕާމަނަންޓް ސެކެޓަރީ އަޖުވަދު މުސްތަފާ ވިދާޅުވީ ރާއްޖޭގެ ރަށްތަކުގައި ނައްތާނުލެވި 140،000 ޓަނުގެ ކުނި އެބަހުރި ކަމަށެވެ. އެ މިނިސްޓްރީއަށް އެންމެ ގިނައިން ޝަކުވާ ހުށަހަޅަނީ ކުނީގެ މައްސަލަތަކާ ގުޅިގެން ކަމަށް ވެސް އޭނާ ވިދާޅުވި އެވެ. އެކަން ހައްލު ކުރުމަށް ހޭދަވާނެ ހަރަދުގެ ތަފްސީލު ވެސް ހޯދައި ހައްލު ކުރުމުގެ މަސައްކަތް ކުރަމުން އަންނަ ކަމަށް އޭނާ ވިދާޅުވި އެވެ.\n"ރަށްރަށަށް ޖަމާވެފައިހުރި ކުނި ނަގައިދިނުމަށް ވަރަށް ގިނަ ކައުންސިލްތަކުން އެދެމުން އެބަދޭ،" އަޖުވަދު ވިދާޅުވި އެވެ.\nރާއްޖޭގެ 51 ރަށެއްގައި ރަށު ފެންވަރުގެ ކުނި ކޮށި ވަނީ ގާއިމްކޮށްފަ އެވެ. އަދި އިތުރު 13 ރަށެއްގައި ކުނި ކޮށި ހެދުމުގެ މަސައްކަތް އަންނަނީ ކުރަމުންނެވެ. ނަމަވެސް 15 ރަށެއްގައި އެކަށީގެންވާ ކުނި ކޮށި ނެތް ކަމަށް އަޖުވަދު ވިދާޅުވި އެވެ.\n"ރަށު ފެންވަރުގެ ކުނިކޮށި އަޅާދިން ނަމަވެސް ރަށު ލެވަލްގައި މެނޭޖް ނުކުރެވޭ ކުނި އެބަހުރި. މިސާލަކަށް މެޓަލް، ޕްލާސްޓިކް، އެހެން ގޮސް އިލެކްޓްރޯނިކް ވޭސްޓް،" އަޖުވަދު ވިދާޅުވި އެވެ.\nސަރަހައްދީ ފެންވަރެއްގައި ކުނި ނައްތާލުމަށް ރާއްޖޭގެ ތިން ސަރަހައްދެއްގައި ރީޖަނަލް ވޭސްޓް މެނޭޖްމަންޓް ސެންޓަރުތަކެއް ހެދުމުގެ މަސައްކަތް ކުރަމުން އަންނަ ކަމަށްވެސް އަޖުވަދު ވިދާޅުވި އެވެ. އެއީ ތިލަފުއްޓާއި އައްޑޫ އަތޮޅުގެ އިތުރުން ރ. ވަންދޫގައި ގާއިމު ކުރާ ސެންޓަރުތަކެވެ. އެތަންތަނުގައި ކުނި ރައްކާތެރިގޮތެއްގައި ނައްތާލެވޭނެ އިންތިޒާމު ހަމަޖައްސާނެ ކަމަށް ވިދާޅުވި އެވެ.\nތިމާވެށި ރައްޔިތުންގެ މަޖިލިސް އެންވަޔަރްމެންޓް މިނިސްޓްރީ ކުނި ވޭސްޓް މެނެޖްމެންޓް މިނިސްޓަރު ޑރ. ހުސެއިން ރަޝީދު ހަސަން\nޙާދަ ވަހެއްދުވާނޭ ތި ކަރަންޓުން...\nތިއަށްވުރެ ރަނގަޅުވާނެ ފައިސާ އަންދައިގެން ކަރަންޓު އުފެއްދޭތޯ އުޅުނިއްޔާ. ރާމްބޯ ފިލްމެއް ބަލާފަ ފުރަތަމަ ޖެހީ ބުރަފަތިތަކެއް އެވީ ދަބަރަށް، ދެންޖެހީ ސޯލާ، އެއަކުން ކަރަންޓެއްނުލިބޭތާ އޭގެސަބަބުން އައްޑޫ ކޮންވެންޝަން ސެންޓަރުގެ މުޅިފުރާޅު ހަލާކުވެ ފުރާޅު އެބަދަލުކުރަނީ. ކަރަންޓު އުފައްދަން ޑީސެލް އިންޖީނުގަނޑެއް ނުހިންގިގެން މިއުޅެނީ.\nސައުދީ އެމެރިކާއިން ހުއްދަ ލިބުނީ ތެޔޮ ގަންނަވަރު ކިހާވަރަކަށް މަދުކުރަން ބާ؟\nމި5އަހަރު ނިމޭއިރުވެސް ކަމެއް ނުވާ މިނިސްޓްރީގެ ލަގަބު ލިބޭނެހެން ހީވަނީ.\nމަޖަލަކަށް ދެއްކިވާހަކައެއްތަ؟ މިދިޔަ ސަރުކާރުންވެސް ބުނި ރާއްޖޭން ތެޔޮފެނިއްޖެޔޭ، އޭގެ ފަހުން ވީއެއްޗެއްނޭގޭ.....ފަސްއަހަރު ވެގެން ދިޔައިރުވެސް...ތެޔޮ ފެނިފަ އާޝޯޚުވީކަންނޭގެ!\nނަޖިސް އެއީ މިހާރުވެސް ފެނިފައި ހުރި އެއްޗެއްވީމަ ތެލާ އެއްވަރުނުކުރެވޭނެދޯ؟ ރަސްފަންނުގަވެސް އެ އެހާ ބޮޑަށް ޖެނެރޭޓްވެގެން އޯވަރފްލޯވާ އެއްޗެއްވީމަ މާލޭގައިވެސް އެ ބޭނުންކޮށްގެން ފައިދާ ކުރާނެ.


ކޮޅިގަނޑު ވަރުގަދަވެ ތޫފާނަކަށް ބަދަލުވުމުގެ ފުރުސަތު ބޮޑު – Nilandhe\nފެން ހިއްކުމުގެ މަސައްކަތް ނިލަންދޫގައި މިއަދު ކުރިޔަށްދަނީ\nސްރީ ލަންކާ ކައިރީގައި އުފެދުނު ކޮޅިގަނޑު އިތުރަށް ވަރުގަދަވެ ތޫފާނަކަށް ބަދަލުވުމުގެ ފުރުސަތު ބޮޑުކަމަށް ރާއްޖޭގެ މޫސުމާ ބެހޭ އިދާރާއިން ވިދާޅުވެއްޖެއެވެ.\nލަންކާ އަދި އިންޑިޔާ ހިސާބަށް މިސްރާބު ޖަހާފައިވާ މި ކޮޅިގަނޑު ތޫފާނަކަށް ބަދަލުވެދާނެކަމަށް މޫސުމާ ބެހޭ ޤައުމީ އިދާރާ މެޓް އޮފީސް އިން މީގެ ކުރިން ވެސް ވިދާޅުވެފައި ވެއެވެ.\nކޮޅިގަނޑު މިހާރު ދަތުރުކުރަމުންދަނީ ރާއްޖޭގެ އުތުރުން ރާއްޖެއާއި ދުރަށް އަރަބި ކަނޑާއި ދިމާލަށް ކަމަށް މެޓް އޮފީހުން ވިދާޅުވެއެވެ. އެހެންކަމުން ކޮޅިގަނޑު ތޫފާނަކަށް ބަދަލުވި ނަމަވެސް، ރާއްޖެއަށް ތޫފާން އެރުމުގެ ފުރުސަތު ވަރަށް ކުޑަކަމަށް މެޓް އިން ބުނެއެވެ.\nނަމަވެސް ކޮޅިގަނޑުގެ ބާރުގަދަވަމުން ދާތީ ރާއްޖޭގެ ސަރަހައްދަށް ކޮޅިގަނޑުގެ ވިލާތައް އަރާނެ ކަމަށް ވަނީ މައުލޫމާތު ދީފައެވެ. އަދި ކުރިއަށް އޮތް 12 ގަޑި އިރުވެސް ރާއްޖެއަށް ގުގުރުމާއި އެކު ވިއްސާރަ ކުރާނެކަމަށް ލަފާ ކުރެވެއެވެ.\nމި ވިއްސާރައިގެ ސަބަބުން ހއ.އަތޮޅުން ފެށިގެން ކ.އަތޮޅާއި ދެމެދު މިއަދު މެންދުރު 15:00 އިން މިރޭ 19:00 އާއި ހަމައަށް ޔެލޯ އެލާޓް ވަނީ ނެރެފައެވެ.\nމި ވަގުތުތަކުގައި ގުގުރުމާއެކު ބޯކޮށް ވާރޭ ވެހޭނެ ކަމަށާއި، ގަޑިއަކު 55 މޭލަށް ވައިގަދަވާނެ ކަމަށް މެޓް އޮފީހުން ވިދާޅުވެއެވެ.\nމި ވިއްސާރައިގެ ސަބަބުން ރާއްޖޭގެ އެތެރޭގެ އުދުހުންތަކަށް ބޭނުން ކުރާ މޯލްޑިވިއަންގެ ފްލައިޓްތަކުގެ ބައެއް ދަތުރުތައް ވަނީ ކެންސަލް ކޮށްފައެވެ. އަދި ލަންކާއަށް ކުރުމަށް ހަމަޖެހިފައިވާ ބައެއް އެއާލައިންތަކުގެ ދަތުރުތައްވެސް ވަނީ ކެންސަލް ކޮށްފައެވެ.\nމި ވިއްސާރާގައި ލަންކާއަށާއި ރާއްޖެއަށް ދަނީ ބޮޑެތި ގެއްލުންތަކެއް ވަމުންނެވެ. އެގޮތުން ލަންކާއަށް މިހާރު ކުރަމުންދާ މި ވިއްސާރައިގައި މިހާތަނަށް4މީހަކު މަރުވެ 23 މީހަކު ވަނީ ގެއްލިފައެވެ. އަދި ރާއްޖޭގެ ބައެއް ރައްތަކުގައި ވަރަށް ބޮޑަށް ފެންބޮޑުވެ ހިފާ ގެންގުޅޭ ތަކެއްޗަށް ވަނީ ގެއްލުންވެފައެވެ.\n.މި ކޮޅިގަނޑުގެ ސަބަބުން އަވައްޓެރި ސްރީލަންކާއަށް ވަނީ އިތުރު 12 ގަޑިއިރަށް ރެޑް އެލާޓް ނެރެފައެވެ.


ADF in libunu aamdhanee 8% mahchah\nއޭޑީއެފްގެ ގޮތުގައި ލިބުނު އާމްދަނީ އަށް ޕަސެންޓް މައްޗަށް\nވީއައިއޭ ، 17 ޖެނުއަރީ 2019-- ވެލާނާ އިންޓަނޭޝަނަލް އެއާޕޯޓްގެ ޑޮމެސްޓިކް ޓާމިނަލް: އޭޑީއެފް ނަގަނީ މައި އެއާޕޯޓުން ބޭރަށް ފުރާ މީހުންގެ އަތުން -- އަހުމަދު ޝުރާއު | އަވަސް\nޖެނުއަރީ މަހު އެއާޕޯޓް ޑިވެލޮޕްމަންޓް ފީ (އޭޑީއެފް) ގެ ގޮތުގައި ދައުލަތަށް ލިބުނު އާމްދަނީ މިދިޔަ އަހަރާ އަޅާބަލާއިރު 8.2 ޕަސެންޓް އިތުރުވެއްޖެ އެވެ.\nދައުލަތުގެ ޓެކްސް އިދާރާ މީރާގެ ހިސާބުތައް ދައްކާ ގޮތުން އޭޑީއެފްގެ ގޮތުގައި މިދިޔަ އަހަރު ޖެނުއަރީގައި ދައުލަތަށް ލިބިފައިވަނީ 55 މިލިއަން ރުފިޔާ އެވެ. ނަމަވެސް މި އަހަރުގެ ޖެނުއަރީގައި ލިބުނު އާމްދަނީ ވަނީ 59 މިލިއަން ރުފިޔާއަށް އިތުރުވެ 8.2 ޕަސެންޓުގެ ކުރިއެރުމެއް ވަނީ ހޯދާފަ އެވެ.\nމީރާގެ ހިސާބުތައް ދައްކާ ގޮތުގައި މިދިޔަ މަހު އޭޑީއެފްގެ ގޮތުގައި ޑޮލަރުން ބަލައިގެންފައިވަނީ 3.5 މިލިއަން ޑޮލަރެވެ. ނަމަވެސް މި އަހަރު އެ އަދަދު ވަނީ 3.8 މިލިއަން ޑޮލަރަށް އިތުރުވެފަ އެވެ.\nއެއާޕޯޓް ޑިވެލޮޕްމަންޓް ފީ (އޭޑީއެފް) އަކީ ވެލާނާ އިންޓަނޭޝަނަލް އެއާޕޯޓް (ވީއައިއޭ) ތަރައްގީ ކުރުމަށް ކުރިއަށް ގެންދާ ހިންގާ ބިޔަ މަޝްރޫއު ތަކަށް ނަގާފައިވާ ލޯނު އަނބުރާ ދެއްކުމަށް އުފައްދާފައިވާ ސޮވަރިން ޑިވެލޮޕްމަންޓް ފަންޑު (އެސްޑީއެފް) އަށް ފައިސާ ޖަމާކުރަން ނަގަން ފެށި ފީ އެކެވެ.\nއޭޑީއެފް ނަގަން ފެށީ 2017 ވަނަ އަހަރުގެ މައި މަހު އެވެ. މި ފީ އިން ޖުމްލަ 575 މިލިއަން ރުފިޔާ ލިބޭނެ ކަމަށް ސަރުކާރުން ލަފާކޮށްފައިވެ އެވެ. ނަމަވެސް ކުރިން ބޭރަށް ފުރާ ބޭރު މީހުންނާއި ދިވެހިންގެ އަތުން 25 ޑޮލަރު ނަގަން އޮތް ނަމަވެސް ދިވެހިންގެ އަތުން ނަގާ ފީ 12 ޑޮލަރަށް ކުޑަ ކުރުމުން އެ އަދަދު ވަނީ 329.9 މިލިއަން ރުފިޔާ ކުޑަވެފަ އެވެ.\nމީރާ ޓޫރިޒަމް ވެލާނާ އިންޓަނޭޝަނަލް އެއާޕޯޓް


Vazeefaage Furusathu (Sports Supervisor - <Maradhoofeydhoo Avashu Office)\nވަޒީފާގެ ފުރުސަތު (ސްޕޯޓްސް ސްޕަވައިޒަރ - މަރަދޫފޭދޫ އަވަށު އޮފީސް)\nވަގުތީ (31 ޑިސެންބަރު 2021 ގެނިޔަލަށް)\nއައްޑޫސިޓީ ކައުންސިލްގެ އިދާރާ / މަރަދޫފޭދޫ އަވަށު އޮފީސް\nކުރިއަށް އޮތް އަހަރު ހިންގުމަށް ބޭނުންވާ ހަރަކާތްތަކާއި ޕްރޮގްރާމްތައް ރާވާ، އެކްޓިވިޓީ ޕްލޭން އެކުލަވާލުމަށްފަހު ހިނގަމުންދާ އަހަރުގެ އޮގަސްޓް 30 ވަނަ ދުވަހުގެ ކުރިން ކައުންސިލާ ހިއްސާކުރުން.\nޒުވާނުންގެ މަރުކަޒުގައި ހިމެނޭ ކުޅިވަރާބެހޭ އެންމެހައި އިކުއިޕްމަންޓްތައް އިންވެންޓަރީއަށް ނަގައި ރެކޯޑްތައް ބެލެހެއްޓުމާއެކު، އެއްޗެއް ހަލާކުވެއްޖެނަމަ އެއަވަށެއްގެ އަވަށު އޮފީހާއި އެކަން ހިއްސާކޮށް އެތަކެތި ހޯދުން.\nސްކޫލް / ޖަމްޢިއްޔާތަކުން ބާއްވާ އެކިއެކި ކުޅިވަރު ހަރަކާތްތައް ހިންގުމަށް ބޭނުންވާ އެހީތެރިކަން ފޯރުކޮށްދިނުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 އޮކްޓޫބަރު 28 ވާ ބުރާސްފަތި ދުވަހުގެ 14:00 ގެ ކުރިން، މަރަދޫފޭދޫ އަވަށު އޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2021 ނޮވެންބަރު 08 އާއި 2021 ނޮވެންބަރު 10 އާ ދެމެދު، މަރަދޫފޭދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n11 ރަބީޢުލްއާހިރާ 1443


ދިވެހިރާއްޖޭގެ ރައީސުލްޖުމްހޫރިއްޔާ ރިޔާސީ ބަޔާން 2019 - The President's Office\nދިވެހިރާއްޖޭގެ ރައީސުލްޖުމްހޫރިއްޔާ ރިޔާސީ ބަޔާން 2019\n7 ފެބުރުވަރީ 2019، ރިފަރެންސް: 1\nދައުލަތުގެ މުދަލާއި ފައިސާއާ ގުޅޭ ކޮރަޕްޝަނާއި ޚިޔާނާތުގެ ހުރިހާ މައްސަލައެއްގެ ޙަޤީޤަތާ ހަމައަށް ވާޞިލުވެ، އެ ފައިސާ ދައުލަތަށް ހޯދުމުގެ މަސައްކަތް މި އަންނަނީ ކުރަމުން. އެކަންކަމުގައި ޒިންމާވާންޖެހޭ ފަރާތްތަކާމެދު ޤާނޫނާ އެއްގޮތްވާ ގޮތުގެ މަތީން ފިޔަވަޅު އެޅޭނެ.\nކުޑަކުދީންގެ ޢަދުލުގެ ބިލެއް، މިއަހަރުގެ ފުރަތަމަ ދައުރުގެ ތެރޭގައި މަޖިލީހަށް ހުށަހެޅުމަށް މި އަންނަނީ ތައްޔާރުވަމުން. ހަމައެފަދައިން ކައުންސިލްތައް ބާރުވެރިކުރުވުމުގެ ސިޔާސަތުގެ ދަށުން، ލާމަރުކަޒީ ޤާނޫނު އިޞްލާޙު ކުރުމަށްޓަކައި، ޢާންމުންނާއި ކަމާބެހޭ ފަރާތްތަކުގެ މަޝްވަރާ މިހާރުވަނީ ހޯދާފައި.\nއަޅުގަނޑުމެންގެ އަންހެންކުދީން ބޮޑެތިކުރަން ބޭނުންވަނީ، ހަމަހަމަ ފުރުޞަތު ފަހިވެފައިވާ މާޙައުލެއްގައި. އިޖުތިމާޢީ އަދި އިޤްތިޞާދީ ބައިވެރިވުމާއި، މާލީގޮތުން ބާރުވެރިކުރުވުމާއި، އިންޞާފު ލިބިދިނުމުގައިވެސް، އަންހެނުންނަށްވީތީ ހުރި ހުރަސްތައް ނައްތާލުމަށް ސަރުކާރުން ސިޔާސަތުތައް ކަނޑައަޅާނަން.\nރާއްޖޭގެ މަދަނީ ޢަދުލުގެ ނިޒާމުވެސް، ތަހުޒީބީ ޑިމޮކްރެޓިކް މުޖުތަމަޢުތަކުގައި އޮންނަ ފަދަ ލުއިފަސޭހަ ހަރުދަނާ އުޞޫލަކަށް ބަދަލުކުރުމަށްޓަކައި، މަދަނީ އިޖުރާޢާތުގެ ބިލެއް އެކުލަވައިލައި، މިއަހަރުގެ ތެރޭގައި މަޖިލީހަށް ހުށަހެޅުމަށް އަޅުގަނޑު ޤަޞްދުކުރަން.\nރައްޔިތުންގެ ވެރިކަމެއް ކުރާއިރު، ދައުލަތުގެ ކަންކަން ހަމަ މަގަށް އަޅުވައިދިނުމުގެ އެންމެ މުހިންމު ބައިވެރިޔަކީ، މަދަނީ ޖަމުޢިއްޔާތަކާއި ޖަމާޢަތްތައް. ޤައުމުގެ އިޖުތިމާޢީ އޮނިގަނޑު ހަރުދަނާކޮށް، ރައްޔިތުންގެ ވިސްނުމާ އެއްގޮތަށް ދައުލަތް ހިންގުމަށްޓަކައި، އެފަދަ ޖަމުޢިއްޔާތަކާއި ޖަމާޢަތްތަކުގެ ބައިވެރިވުން އިތުރުކޮށް، މަދަނީ ޖަމުޢިއްޔާތަކުގެ ބިލު އެކުލަވާލައި، މިއަހަރުގެ ފުރަތަމަ ދައުރުގެ ތެރޭގައި މި ޢިއްޒަތްތެރި މަޖިލީހަށް ހުށަހެޅުމަށް މި އަންނަނީ ތައްޔާރުވަމުން.\nރާއްޖޭގެ މަނިޓަރީ ސިޔާސަތު ހަރުދަނާކުރުމުގެ ގޮތުން، އިސްލާމިކް މަނިޓަރީ ޕޮލިސީ އިންސްޓްރޫމެންޓްތަކެއް، މި އަހަރުގެ ތެރޭގައި ތަޢާރުފު ކުރުމަށް މި އަންނަނީ މަސައްކަތް ކުރަމުން. "ނޫ އިޤްތިޞާދު"ގެ ތަޞައްވުރަކީ ޢުމްރާނީ ތަރައްޤީއަށް ކުރާ ހޭދަ ކުޑަނުކޮށް، މިހާރު ހިނގަމުންދާ މަޝްރޫޢުތައް އަވަހަށް ނިންމައި، އުފެއްދުންތެރިކަން ކުރިއަށް ޖެއްސޭނެ، އިޤްތިޞާދީ އައު މަޝްރޫޢުތަކަށްވެސް ޖާގަދިނުން.\nމި ސަރުކާރުގެ ވިސްނުމަކީ، ކުދި އަދި މެދުފަންތީގެ ވިޔަފާރިތަކަށް، ސަރުކާރުގެ ކުންފުނިތައް ނުވަދެ، އެ ކުންފުނިތަކަކީ ރައްޔިތުންނަށް ބޭނުންވާ އަސާސީ ޚިދުމަތްތައް ފޯރުކޮށްދޭ، އަދި ބޮޑެތި މަޝްރޫޢުތައް ހިންގާ ކުންފުނިތަކަކަށް ހެދުން. އަދި މިދެންނެވި ވިސްނުމުގެ ތެރެއިން ކުންފުނިތައް ރީސްޓްރަކްޗަރ ކުރުމަށް ކުރަންޖެހޭ މަސައްކަތްތައް އަޅުގަނޑުމެން މި އަންނަނީ ކުރަމުން.\nމީގެ އަހަރުތަކެއް ކުރިއާ އަޅައިބަލާއިރު، ރާއްޖޭގެ އިޤްތިޞާދީ ދުވެލި، އެތައް ގުނައަކުން ހަލުވިވެފައި މިވަނީ، ޓެކްސް ނިޒާމު ތަޢާރުފުކުރުމުން. މުޅި ޤައުމުގެ އިޤްތިޞާދީ ނަފާއިން، ދައުލަތަށް ލިބޭ މިންވަރު، މިހާރަށްވުރެ އިތުރުކުރުމަކީ، ޖަޒީރާވަންތަ އިޤްތިޞާދެއް، ކުރިލައި ހެދުމަށްޓަކައި ކޮންމެހެން މުހިންމު ކަމެއް.\nހިނގަމުންމިދާ ދިރާސީ އަހަރުގެ ފުރަތަމަ ދުވަހާއެކު، ރާއްޖޭގެ 25 ސްކޫލެއްގައި ވަނީ، ދަރިވަރުންނަށް ހެނދުނުގެ ނާސްތާ ދޭން ފަށާފައި. މި އަހަރުގެ ދެވަނަ ޓަރމްގެ ކިޔެވުން ފެށޭއިރު، ރާއްޖޭގައި މިހާރު ހުރި 213 ސްކޫލްގައި ނާސްތާ ޕްރޮގްރާމް ކުރިއަށްދާނެ.\nދިވެހިން އެންމެ ގިނައިން ގޮސް އުޅޭ، އިންޑިޔާ، ސްރީލަންކާ އަދި މެލޭޝިޔާގައި ދިރިއުޅޭ ދިވެހީންނަށްވެސް، އެ ޤައުމުތަކުގެ ކަނޑައެޅޭ ވަކި ހޮސްޕިޓަލްތަކަކުން އާސަންދައިގެ ޚިދުމަތް ލިބޭނެގޮތް ހަމަޖެއްސުމަށްޓަކައި، ކުރަންޖެހޭ މަސައްކަތްތައް ސަރުކާރުގެ އިދާރާތަކުން މިހާރު އަންނަނީ ކުރަމުން. މިއާއެކު، ލަންކާގައި ދިރިއުޅޭ ދިވެހީންނަށް، އަންނަ އެޕްރީލް މަހުގެ ފުރަތަމަ ދުވަހުން ފެށިގެން އާސަންދައިގެ ޚިދުމަތް ލިބެން ފަށާނެ.\nމި ރާއްޖޭގެ ޤުދުރަތީ މުއްސަނދިކަމުގެ އެންމެ މުހިންމު ބަޔަކީ، މިޤައުމުގެ ނާޒުކު ތިމާވެށި. މި ރާއްޖޭގެ ޖަޒީރާވަންތަ ސިފަ ދެމެހެއްޓުމަށްޓަކައި، ތިމާވެށި ޙިމާޔަތްކުރުމުގެ ގޮތުން، ރަށްރަށުގެ ޤުދުރަތީ ވެށި ޙިމާޔަތްކުރުމުގެ މަސައްކަތް، ޚާއްޞަ އިސްކަމެއްދީގެން މި ސަރުކާރުން ކުރާނެ.\nކަރަންޓު އުފެއްދުމަށްޓަކައި ތެލަށް ބަރޯސާވާ މިންވަރު ކުޑަކޮށް، އިޢާދަކުރަނިވި ހަކަތައިން ކަރަންޓު އުފެއްދުން އިތުރުކުރުމުގެ ގޮތުން، މި އަހަރުގެ ތެރޭގައި އިތުރު 82 ރަށެއްގައި، އަވިން ހަކަތަ އުފައްދާ ނިޒާމު ޤާއިމުކުރެވޭނެ. އެ ރަށްރަށުގައި މި ނިޒާމު ޤާއިމުކުރުމުން، އިޢާދަކުރަނިވި ހަކަތައިން ކަރަންޓު އުފެއްދޭ މިންވަރު، މިހާރާ އަޅައިބަލާއިރު ދެ ގުނަ އިތުރުވެގެންދާނެ.\nމި މައްސަލަތަކުގެ އިތުރުން، ގެދޮރުވެރިކަމުގެ މަޝްރޫޢުގެ ކަންކަމާއި، ގުޅީފަޅު މަޝްރޫޢުގެ މައްސަލަވެސް، އިރާދަކުރެއްވިއްޔާ މި ސަރުކާރުން ޙައްލުކޮށްދޭނަން. ގެދޮރުވެރިކަމާއި ބޯހިޔާވަހިކަމާ ގުޅޭ ދެ ޤާނޫނެއްގެ މަސައްކަތްވެސް މިހާރު އަންނަނީ ކުރަމުން. އެއީ، ހިޔާވަހިކަމާއި ޢިމާރާތް ކުއްޔަށް ދިނުމުގެ އުސޫލުތައް ބަޔާންކުރާ [ޓެނެންސީ އެކްޓް] އާއި، އެއްމެދު ޢިމާރާތްތަކާ ބެހޭ އުސޫލުތައް ކަނޑައަޅައިދޭ [ކޮންޑޮމީނިއަމް އެކްޓް].\nއެގޮތުން މާލޭގައި ހުސް ޖާގަ އިތުރުކުރުމަށް ސަރުކާރުގެ އިތުރު އެއްވެސް ޢިމާރާތެއް ނުހެދުމަށް މި ސަރުކާރުން ވަނީ ނިންމާފައި. އަދި މާލޭގައި މިހާރު ހުރި ބައެއް ބިންތައް ހުސްކޮށް، ހުރިހާ އުމުރުފުރައެއްގެ މީހުންނަށްވެސް އަމާންކަމާއެކީ އުޅެވޭފަދަ ޖަޒީރާ މާޙައުލަކަށް ބަދަލުކުރެވޭނެ.\nއަޅުގަނޑު މަޤާމުގެ ހުވައި ކުރި ދުވަހެކޭ އެއްފަދައިން، ރިޔާސީ އިންތިޚާބުގައި ރައްޔިތުން ވޯޓު ދެއްވި ގޮތުގެ ތަފާތަށް ބެލުމެއްނެތި، ރައްޔިތުންގެ އުއްމީދުތައް ޙާޞިލުކޮށްދިނުމަށްޓަކައި، ރައްޔިތުންގެ ޚިދުމަތުގައި އަޅުގަނޑު ދެމިހުންނާނަން. އަދި މިއަދުވެސް އަޅުގަނޑު ތިޔަ ޢިއްޒަތްތެރި މެންބަރުންނަށް އެކަން ޔަޤީންކޮށް އަރުވަން.\nއަޅުގަނޑުމެންގެ މި ލޮބުވެތި ޤައުމު، ތަރައްޤީގެ މަގުގައި، އެއްދުވަހުން އަނެއް ދުވަހަށް ހަލުވި ފިޔަވަޅުތަކެއް އަޅަމުން ދިޔުމުގެ ހެޔޮ ވިސްނުމާއި ޤާބިލުކަން އެންމެންނަށް ދެއްވާށި! ރާއްޖޭގައި ހެޔޮ ވެރިކަމެއް ކުރުމަށާއި، ރާއްޖެއަށް އިޞްލާޙީ ބަދަލުތައް ގެނައުމަށް ކުރަމުން މިގެންދާ މަސައްކަތްތަކުގައި، މާތްﷲ ބަރަކާތް ލައްވައި، އެކަމުގައި ވާގިވެރިކަން ދެއްވާށި! އާމީން.


މިއަހަރު ކުރީކޮޅު ހުޅުވާނެ ކަމަށް ބުނި މަޑިވަރު އެއާޕޯޓް މިއަހަރު ނިމުމުގެ ކުރިން ހުޅުވަން އަންގައިފި – Haftha\nSat, 22 January, 2022, 7:59 pm\nޅ. މަޑިވަރުގައި ކުރެއްދޫ ހޯލްޑިންސް އިން ތަރައްގީކުރާ އެއާޕޯޓު. (ފޮޓޯ/ސަވާދު އަބްދުﷲ،ފޭސްބުކް)\nޅ. މަޑިވަރުގައި ތަރައްގީކުރި އެއާޕޯޓް މި އަހަރު ނިމުމުގެ ކުރިން ހުޅުވުމަށް މުއްދަތު ދީފައިވާ ކަމަށް ޓްރާންސްޕޯޓް މިނިސްޓަރު އައިޝަތު ނަހުލާ މިއަދު ވިދާޅުވެއްޖެ އެވެ.\nސަރުކާރަށް ދެ އަހަރު ފުރުމާއި ގުޅިގެން، މިދިޔަ އަހަރުގެ ނޮވެމްބަރު 14 ވަނަ ދުވަހު ދައުލަތުގެ ޓީވީ، ޕީއެސްއެމަށް ދެއްވި އިންޓަވިއުއެއްގައި ނަހުލާ ވަނީ މަޑިވަރު އެއާޕޯޓުގެ މަސައްކަތް ނިންމައި، މިއަހަރުގެ ކުރީކޮޅު އެ އެއާޕޯޓުން ހިދުމަތް ދޭން ފަށާނެ ކަމަށް ވިދާޅުވެފަ އެވެ. ނަމަވެސް އަހަރު ނިމެން މަހަކަށް ވެފައިވާ އިރުވެސް އެ އެއާޕޯޓު ހުޅުވާފައެއް ނުވެ އެވެ.\nމިއަދު ބޭއްވި ރައްޔިތުންގެ މަޖިލީހުގެ ޖަލްސާގައި މަޑިވަރު އެއާޕޯޓް ހުޅުވޭނީ ކޮންއިރަކުންތޯ ކުރެންދޫ ދާއިރާގެ މެންބަރު އަބްދުލްގަނީ އަބްދުލްހަކީމް ސުވާލު ކުރެއްވުމުން ނަހުލާ ވިދާޅުވީ، އެ އެއާޕޯޓް ހުޅުވުމަށް މިއަހަރުގެ ޑިސެމްބަރު 31ގެ ނިޔަލަށް ވަގުތު ދީފައިވާ ކަމަށެވެ.\nދެ އަހަރުގެ ތެރޭގައި މަޑިވަރުގައި އެއާޕޯޓެއް އެޅުމަށް ކުރެއްދޫ ހޯލްޑިންގްސްއާއެކު ސަރުކާރުން އެއްބަސްވީ 29 މެއި 2018ގަ އެވެ. އެއާޕޯޓުގެ މަސައްކަތް އެ އަހަރު ފެށި އިރު، އެއާޕޯޓަށް ޖުމުލަ 11 މިލިއަން ޑޮލަރު (170 މިލިއަން ރުފިޔާ) ވަނީ ހަރަދުކޮށްފަ އެވެ.\nވެލާނާ އިންޓަނޭޝަނަލް އެއާޕޯޓް (ވީއައިއޭ)ގެ ތަރައްގީގެ ގިނަ މަސައްކަތްތައްވެސް ކުރާ ކުންފުނި، ޗައިނާގެ ބީޔޫސީޖީން ހަދާފައިވާ އެ އެއާޕޯޓަކީ 1.2 ކިލޯމީޓަރުގެ ރަންވޭއަކާއެކު ތަރައްގީ ކޮށްފައިވާ އެއާޕޯޓެކެވެ.\nއެ އެއާޕޯޓު ހިންގާނެ ބަޔަކު ހޯދުމަށް ގައުމީ އެއާލައިން، މޯލްޑިވިއަން އޮޕަރޭޓުކުރާ އައިލެންޑް އޭވިއޭޝަން ސާވިސަސް ލިމިޓެޑް (އައިއޭއެސް)ގެ އިތުރުން މަންޓާ އެއާ އަދި ޓީއެމްއޭއާއެކު ކުރެއްދޫ ހޯލްޑިންސް އިން މަޝްވަރާ ކުރަމުންދާ ކަމަށް މައުލޫމާތު ލިބެ އެވެ.\nފާހަގަ: ވައިގެ ދަތުރުފަތުރު, މަޑިވަރު އެއާޕޯޓް, މިނިސްޓަރު އައިޝަތު ނަހުލާ


"ލަވް އާޖް ކަލް" ގެ ޓްރެއިލާ ދައްކާލައިފި! | | Sangu News\n"ލަވް އާޖް ކަލް" ގެ ޓްރެއިލާ ދައްކާލައިފި!\n18 ޖެނުއަރީ 2020 - 03:37\nފިލްމު ލަވް އާޖް ކަލްގެ ޕޯސްޓަރެއް\nޑައިރެކްޓަރު އިމްތިއާޒް އަލީގެ ފިލްމު "ލަވް އާޖް ކަލް" ގެ ޓްރެއިލާ ދައްކާލައިފި އެވެ.\nސާރާ އަލީ ޚާނާއި ކާތިކް އާރިޔަން ލީޑް ރޯލުން ފެނިގެންދާ، އަސަރުގަދަ ލޯބީގެ ވާހަކައެއް ކިޔައިދޭ މި ފިލްމަކީ ސާރާގެ ބައްޕަ ސައިފް އަލީ ޚާނާއި ދީޕިކާ ޕަދްކޯން 2009 ގައި ހަމަ "ލަވް އާޖް ކަލް" ގެ ނަމުގައި ކުޅުނު ކަހަލަ ފިލްމެއް ކަމަށް ބެލެވެއެވެ. މި ފިލްމުގައި ދެ ދައުރެއް ދައްކުވައިދޭނެ އެވެ. އެއީ 2020 އާއި 1990 އެވެ.\nދިނޭޝް ވިޖަންގެ މެޑޮކް ފިލްމްސް އިން ގެނެސްދޭ މި ފިލްމު ސިނަމާތަކަށް ގެންނާނީ އަންނަ މަހުގެ 14 ގަ އެވެ.\n"ލަވް އާޖް ކަލް" އަކީ 2018 ގައި ބޮލީވުޑަށް ތައާރަފުވި ސާރާގެ ތިން ވަނަ ފިލްމެވެ. މީގެ ކާސްޓުންގެ ތެރޭގައި ރަންދީޕް ހޫޑާ އާ އަލަށް ތައާރަފުކުރާ އަރުޝީ ޝަރުމާ ވެސް ހިމެނެ އެވެ.\nފިލްމު ބެލުންތެރިނަން ކަމުދާނެ ކަމަށް އުންމީދުކުރެވެނީ، ކާމިޔާބު ޑައިރެކްޓަރ އިމްތިޔާޒްމީޑިއާ އަށް ބުންޏެވެ.\n— Maddockfilms (@MaddockFilms) January 17, 2020\nރްތިކް އަދި ސާރާ އަކީ ވަރަށް ގިނަ ބަޔަކަށް ކަމުދާ ޖޯޑެކެވެ. ޚުދު ސާރާ ވެސް ވަނީ އެކި ފަހަރު މަތިން އޭނާ ކާރްތިކް އާ ވަރަށް ބޮޑަށް ގަޔާވާކަން ހާމަކޮށްފައެވެ. އެހެންކަމުން ގިނަ ބަޔަކު ތިބީ ސާރާ އަދި ކާރްތިކްގެ އޮންސްކްރީން ކެމިސްޓްރީ ބަލައިލުމަށް ކެތްމަދުވެފައެވެ.\nއެ ފިލްމަކީ 2009 ވަނަ އަހަރު ރިލީޒްކުރި އިމްތިއާޒްގެ ފިލްމު 'ލަވް އާޖް ކަލް'ގެ ސީކުއަލެއް ކަމަށް ހަބަރުތައް ބުނެއެވެ. ފިލްމުގެ ފުރަތަމަ ބައިން ފެނިގެންދިޔައީ ސާރާގެ ބައްޕަ ކާމިޔާބު ބަތަލު ސައިފް އަލީ ހާން އާއި ދީޕިކާ ޕަދުކޯންއެވެ.


"Libey" In Vikka Sparkle Brand Ge Dhaiy Ungulhaa Burus Wholesale Koh Vikkanee - Vaguthu\nމިފަހަރު ކޮވިޑްގެ ބިރު މާބޮޑު! - 23 ގަޑިއިރު ކުރިން\nގިނަ ބައެއްގެ އިތުބާރާއި ޔަގީންކަން ހޯދާފައިވާ އަދި ދިވެހީންގެ ތެރޭގައި ބޮޑު މަގުބޫލުކަމެއް މިހާރު ލިބިފައިވާ "ސްޕާކަލް" ބްރޭންޑުގެ ދަތް އުނގުޅާ ބުރުަސް ހޯލްސޭލް އަދި ރީޓެއިލްކޮށް ވިއްކަން ފަށައިިފިއެވެ.\n"ސްކާޕަކަލް" ބްރޭންޑުގެ އޮތޮރައިޒްޑް ޑިސްޓްރިބިއުޓަރ އަދި ރާއްޖޭގައި ފުޅާ ދާއިރާއެއްގައި ވިޔަފާރިކުރާ "ލިބޭ" ގެ އޮފިޝަލަކު ވިދާޅުވީ، އެ ކުންފުނިން ހޯލްސޭލް އަދި ރީޓެއިލްކޮށް ދަތްއުނގުޅާ ބުރުސް ވިއްކަމުންދާ ކަމަށެވެ.\nއެގޮތުން ލިބޭއިން ދަނީ އެއް ބުރުސް ހިމެނޭ ޕެކްތަކާއި، ތިން ބުރުސް އަދި ފަސް ބުރުސް ހިމެނޭ ޕެކްތައްވެސް ހޯލްސޭލް އަދި ރީޓެއިލްކޮށް ވިއްކަމުންނެވެ.\n"ލިބޭ" ރާއްޖެއަށް އެތެރެކޮށް ޑިސްޓްރިބިއުޓްކުރާ "ސްޕާކަލް" ބްރޭންޑުގެ އުފެއްދުންތަކަށް މާލެއިން އޯޑަރުކުރާ ފަރާތްތަކަށް ހިލޭ ޑެލިވަރީ ކޮށްދިނުމުގެ ހިދުމަތް ލިބޭއިން ދެމުންދާއިރު، ރާއްޖޭގެ ރަށްތަކަށް ވެސް ޕްރޮޑަކްޓުތައް ފޯރުކޮށްދިނުމުގެ ހިދުމަތް ލިބޭނެއެވެ.\nއެ ކުންފުނީގެ ނަމްބަރަކީ 9759452 އެވެ.